ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

บริษัท เอเซียเสริมกิจลีสซิ่ง จำกัด (มหาชน) (“บริษัท”) ก่อตั้งขึ้นในปี 2527
โดยกลุ่มธนาคารกรุงเทพ จำกัด (มหาชน) เพื่อดำเนินธุรกิจเช่าซื้อรถยนต์ทุกประเภท
โดยเป็นการให้สินเชื่อเช่าซื้อรถยนต์ใหม่ทั้งหมดแก่ลูกค้าในเขตจังหวัดกรุงเทพมหานครและปริมณฑล
ต่อมาภายหลังบริษัทได้ขยายธุรกิจเข้าสู่การให้บริการเช่าซื้อรถยนต์ใช้แล้ว สินเชื่อส่วนบุคคล
และสินเชื่อแก่ผู้จัดจำหน่ายรถยนต์

บริษัทมีบริษัทย่อย 1 แห่ง ได้แก่ บริษัท กรุงเทพแกรนด์แปซิฟิคลีส จำกัด (มหาชน) (“บริษัทย่อย”)
บริษัทดำเนินธุรกิจการให้บริการสินเชื่อเช่าซื้อรถยนต์ทุกประเภท ทั้งรถยนต์ใหม่และรถยนต์ใช้แล้ว
ซึ่งได้แก่ รถยนต์นั่งส่วนบุคคล รถกระบะ รถตู้ รถบรรทุก รถแท็กซี่ เป็นต้น
โดยให้สินเชื่อเช่าซื้อแก่ลูกค้าที่เป็นบุคคลธรรมดาเป็นหลัก ในปี 2556
บริษัทมีสัดส่วนการให้สินเชื่อรถยนต์ใหม่ต่อรถยนต์ใช้แล้ว คิดเป็นประมาณร้อยละ 77.97 และ
22.03 ของจำนวนสินเชื่อเช่าซื้อทั้งหมด
โดยบริษัทเน้นให้บริการสินเชื่อเช่าซื้อแก่กลุ่มลูกค้าบุคคลธรรมดาเป็นหลัก โดยมีสัดส่วนร้อยละ
72.04 ของยอดการให้สินเชื่อเช่าซื้อในปี 2556 และร้อยละ 72.45
ของยอดการให้สินเชื่อเช่าซื้อในปี 2555 และกลุ่มลูกค้านิติบุคคล สัดส่วนร้อยละ 27.96
ของยอดการให้สินเชื่อเช่าซื้อในปี 2556 และร้อยละ 27.55 ของยอดการให้สินเชื่อเช่าซื้อในปี
2555

นอกจากนี้บริษัทยังเสนอบริการสินเชื่อส่วนบุคคลแก่กลุ่มลูกค้าเดิม
โดยอาศัยฐานข้อมูลและระบบปฏิบัติงานที่มีอยู่ในการคัดเลือกลูกค้าเช่าซื้อที่มีประวัติการผ่อนชำระดี
นอกจากนี้ บริษัทได้ให้บริการสินเชื่อแก่ผู้จัดจำหน่ายรถยนต์
เพื่อใช้เป็นแหล่งเงินทุนในการจัดหารถยนต์เพื่อนำมาจำหน่ายอีกด้วย บริษัทมีสาขา 6 แห่ง
ตั้งอยู่ที่จังหวัดระยอง จังหวัดสมุทรสาคร จังหวัดพิษณุโลก จังหวัดเชียงราย จังหวัดขอนแก่น
และจังหวัดอุบลราชธานี ปัจจุบัน บริษัทเป็นสมาชิกของสมาคมธุรกิจเช่าซื้อไทยและบริษัท
ข้อมูลเครดิตแห่งชาติ จำกัด (National Credit Bureau Co., Ltd.)

บริษัทย่อยทำธุรกิจการให้บริการสินเชื่อลีสซิ่งและเช่าซื้อแก่ลูกค้าประเภทนิติบุคคลเป็นหลัก
ทรัพย์สินที่ให้สินเชื่อลีสซิ่งและเช่าซื้อ ได้แก่ เครื่องจักรประเภทต่างๆ และยานพาหนะ เป็นต้น
นอกจากนี้ บริษัทย่อยยังให้บริการสินเชื่อแฟคตอริ่งแก่ผู้ประกอบการที่มีคู่ค้าตั้งอยู่ในประเทศไทย
(“สินเชื่อแฟคตอริ่งภายในประเทศ”) และผู้ประกอบการที่มีคู่ค้าตั้งอยู่ในต่างประเทศ
(“สินเชื่อแฟคตอริ่งระหว่างประเทศ”)

ปัจจุบัน บริษัทย่อยเป็นสมาชิกของสมาคมลีสซิ่งแห่งประเทศไทย สมาคมไทยผู้ประกอบธุรกิจแฟคตอริ่ง
และสมาคมแฟคตอริ่งระหว่างประเทศ (Factors Chain International)

บริษัทและบริษัทย่อยมีรายได้รวมในปี 2556 มีจำนวน 2,460.40 ล้านบาท เพิ่มขึ้นจาก 2,032.41
ล้านบาท ในปี 2555 หรือเพิ่มขึ้นร้อยละ 21.06 เป็นผลมาจากการเติบโตของพอร์ตสินเชื่อ
โดยมีรายได้หลักจากการให้บริการสินเชื่อเช่าซื้อ คิดเป็นร้อยละ 81.60 ของรายได้รวมในปี 2556
และคิดเป็นร้อยละ 79.12 ของรายได้รวมในปี 2555
และรองลงมาเป็นรายได้จากการซื้อสิทธิเรียกร้อง (บริการแฟคตอริ่ง) คิดเป็นร้อยละ 3.73
ของรายได้รวมในปี 2556 และร้อยละ 4.93 ของรายได้รวมในปี 2555
และรายได้ตามสัญญาเช่าการเงิน (ให้บริการสินเชื่อลีสซิ่ง) คิดเป็นร้อยละ 2.48
ของรายได้รวมในปี 2556 และร้อยละ 2.78 ของรายได้รวมในปี 2555 และรายได้อื่น เช่น
รายได้ค่าปรับล่าช้า รายได้จากการบริการด้านประกันภัย รายได้จากสินเชื่อส่วนบุคคล
และรายได้จากสินเชื่อแก่ผู้จัดจำหน่ายรถยนต์ เป็นต้น คิดเป็นร้อยละ 12.18 ของรายได้รวมในปี
2556 และร้อยละ 13.18 ของรายได้รวมในปี 2555

สำหรับค่าใช้จ่ายรวม (รวมหนี้สูญและหนี้สงสัยจะสูญ ค่าใช้จ่ายทางการเงิน
และภาษีเงินได้นิติบุคคล) เท่ากับ 1,819.48 ล้านบาทในปี 2556 และ 1,537.33 ล้านบาทในปี
2555 หรือเพิ่มขึ้นร้อยละ 18.35 โดยมีค่าใช้จ่ายในการขายและบริหาร คิดเป็นร้อยละ 36.00
ของค่าใช้จ่ายรวมในปี 2556 และร้อยละ 37.31 ของค่าใช้จ่ายรวมในปี 2555
หนี้สูญและหนี้สงสัยจะสูญคิดเป็นร้อยละ 8.38 ค่าใช้จ่ายรวมในปี 2556 และร้อยละ 5.13
ของค่าใช้จ่ายรวมในปี 2555 ค่าใช้จ่ายทางการเงิน คิดเป็นร้อยละ 46.66 ของค่าใช้จ่ายรวมในปี
2556 และร้อยละ 47.67 ของค่าใช้จ่ายรวมในปี 2555 และภาษีเงินได้นิติบุคคล คิดเป็นร้อยละ
8.96 ของค่าใช้จ่ายรวมในปี 2556 และร้อยละ 9.89 ของค่าใช้จ่ายรวมในปี 2555

ค่าใช้จ่ายในการขายและบริหารเมื่อคิดเป็นจำนวนเงิน ในปี 2556 มีจำนวน 655.07 ล้านบาท
เพิ่มขึ้นจาก 573.61 ล้านบาท ในปี 2555 หรือเพิ่มขึ้นร้อยละ 14.20
แต่เมื่อพิจารณาเป็นร้อยละของรายได้รวมลดลงจากร้อยละ 28.22 ของรายได้รวมในปี 2555
เป็นร้อยละ 26.62 ของรายได้รวมในปี 2556

ค่าใช้จ่ายทางการเงินในปี 2556 มีจำนวน 848.96 ล้านบาท เพิ่มขึ้นจาก 732.84 ล้านบาท ในปี
2555 หรือเพิ่มขึ้นร้อยละ 15.85
เนื่องจากปริมาณเงินกู้ยืมที่มากขึ้นอันเป็นผลมาจากพอร์ตสินเชื่อขยายตัว
ขณะที่เมื่อพิจารณาเป็นร้อยละของรายได้รวมลดลงจากร้อยละ 36.06 ของรายได้รวมในปี 2555
เป็นร้อยละ 34.50 ของรายได้รวมในปี 2556
ซึ่งเป็นผลมาจากการลดลงของอัตราดอกเบี้ยเงินกู้ยืม

กำไรสำหรับปี 2556 เท่ากับ 640.92 ล้านบาท เพิ่มขึ้นจาก 495.08 ล้านบาท ในปี 2555
หรือเพิ่มขึ้นร้อยละ 29.46 โดยในปี 2556
มีการปรับปรุงรายการผลขาดทุนจากประมาณการตามหลักคณิตศาสตร์ประกันภัยและผลกระทบของภาษีเงินได้สำหรับพนักงานหลังออกจากงาน
ตามการเปลี่ยนแปลงนโยบายบัญชี จึงได้ปรับผลกระทบดังกล่าวในงบการเงินของปี 2555
เพื่อให้สามารถสะท้อนรายการเปรียบเทียบได้ ทำให้มีกำไรเบ็ดเสร็จในปี 2556 และ 2555
(ภายหลังการปรับปรุงรายการข้างต้น) จำนวน 640.92 ล้านบาท และ 490.39 ล้านบาท
ตามลำดับ คิดเป็นเพิ่มขึ้นร้อยละ 30.70 สำหรับอัตรากำไรสุทธิ (Net Profit Margin) และ
อัตราผลตอบแทนผู้ถือหุ้น (Return on Equity) ในปี 2556 อยู่ที่ร้อยละ 26.05 และร้อยละ
17.92 ตามลำดับ เพิ่มขึ้นเมื่อเทียบกับร้อยละ 24.13 และร้อยละ 17.12 ณ สิ้นปี 2555
ตามลำดับ

1.  วิสัยทัศน์ (Vision) พันธกิจ (Mission) และคุณค่าของบริษัท (Corporate Value)

บริษัทกำหนดวิสัยทัศน์ (Vision) พันธกิจ (Mission) และคุณค่าของบริษัท (Corporate
Value) เพื่อให้มีทิศทางการดำเนินธุรกิจในแนวทางที่ชัดเจน
โดยให้ผู้บริหารและพนักงานใช้เป็นแนวทางในการดำเนินงาน ดังนี้

  วิสัยทัศน์ (Vision)

1)  เป็นสถาบันการเงินที่มีความเชี่ยวชาญเฉพาะด้านด้วยการเป็นผู้นำในตลาดเฉพาะกลุ่ม
    ที่ให้สินเชื่อเพื่อการบริโภคและสินเชื่อเพื่อการพาณิชย์
    แก่บุคคลทั่วไปรวมทั้งธุรกิจขนาดกลางและขนาดย่อม

2)  ผู้นำในตลาดเฉพาะที่เป็นรถยนต์เพื่อการพาณิชย์ที่ไม่ใช่รถ pickup ภายใน 3 ปี

  พันธกิจ (Mission)

1)  เป็นห่วงโซ่ทางการเงินเพื่อสร้างความสำเร็จและความเป็นอยู่ที่ดีของลูกค้า

2)  สร้างการเติบโตของกำไรอย่างมั่นคง จากธุรกิจที่บริษัทมีความเชี่ยวชาญ

3)  สร้างประโยชน์สูงสุดแก่ผู้มีส่วนได้เสียทุกกลุ่ม

  คุณค่าของบริษัท (Corporate Value)

  “สุดหัวใจให้บริการ (Service with Passion)” ซึ่งตั้งอยู่บนพื้นฐานของความเชื่อที่ว่า
  “การถ่อมตน (Modesty) จะนำไปสู่ ความเป็นหนึ่งเดียว (Harmony) และความซื่อสัตย์
  (Honesty) สร้างความน่าเชื่อถือและศรัทธา (Credibility)”

-   การถ่อมตน (Modesty) : ความนอบน้อมถ่อมตน นำมาซึ่งการพัฒนาอย่างสร้างสรรค์

-   ความเป็นหนึ่งเดียว (Harmony) : การทำงานร่วมกันเป็นทีม เสมือนหนึ่งครอบครัวเดียวกัน

-   ความซื่อสัตย์ (Honesty) : มีความซื่อตรงด้วยความสัตย์จริง

-   ความน่าเชื่อถือ (Credibility) : เป็นที่ไว้วางใจของผู้ถือหุ้น คู่ค่า ลูกค้า
    ผู้สนับสนุนทางการเงิน พนักงาน ตลอดจนทุกฝ่ายที่เกี่ยวข้อง

1.  การเปลี่ยนแปลงและพัฒนาการที่สำคัญ

  ประวัติความเป็นมาและพัฒนาการที่สำคัญของบริษัทสรุปได้ ดังนี้

  ปี 2527 จดทะเบียนจัดตั้งเป็นบริษัทจำกัด ด้วยทุนจดทะเบียนเริ่มแรก 10.00 ล้านบาท
  โดยการออกหุ้นสามัญจำนวน 0.10 ล้านหุ้น มูลค่าที่ตราไว้หุ้นละ 100.00 บาท
  และเรียกชำระเต็มมูลค่าแล้ว

  ปี 2531 เพิ่มทุนโดยการออกหุ้นสามัญจำนวน 0.40 ล้านหุ้น มูลค่าที่ตราไว้หุ้นละ 100.00 บาท
  และเรียกชำระมูลค่า 20.00 ล้านบาท ทำให้ทุนจดทะเบียน เท่ากับ 50.00 ล้านบาท
  โดยเป็นทุนจดทะเบียนที่ออกและชำระแล้วเท่ากับ 30.00 ล้านบาท

  ปี 2534 เปิดสาขาแห่งแรกที่จังหวัดระยองเพื่อขยายฐานการดำเนินธุรกิจ
  โดยให้บริการลูกค้าทั้งในจังหวัดระยองและจังหวัดใกล้เคียง

  ปี 2535 - เรียกชำระมูลค่าหุ้นอีก 20.00 ล้านบาท
  ทำให้ทุนจดทะเบียนที่ออกและชำระแล้วเท่ากับ 50.00 ล้านบาท

  - บริษัท กรุงเทพแกรนด์แปซิฟิคลีส จำกัด (มหาชน) ซึ่งก่อตั้งขึ้นในปี 2532 โดยมีผู้ถือหุ้นหลัก
  คือ กลุ่มธนาคารกรุงเทพ จำกัด (มหาชน) และกลุ่มไชลีสจากสาธารณรัฐไต้หวัน
  ดำเนินธุรกิจการให้สินเชื่อลีสซิ่ง สินเชื่อแฟคตอริ่ง และสินเชื่อเช่าซื้อ
  ได้เข้าซื้อหุ้นสามัญของบริษัท ร้อยละ 99.99

  ปี 2536 เพิ่มทุนจดทะเบียนที่ออกและชำระแล้วจากเดิม 50.00 ล้านบาทเป็น 60.00 ล้านบาท
  โดยการออกหุ้นสามัญเพิ่มจำนวน 0.10 ล้านหุ้น มูลค่าที่ตราไว้หุ้นละ 100.00 บาท

  ปี 2537 ขยายสาขาไปยังจังหวัดสมุทรสาคร
  เพื่อให้บริการแก่ลูกค้าในจังหวัดสมุทรสาครและจังหวัดใกล้เคียง

  ปี 2538 เพิ่มทุนจดทะเบียนที่ออกและชำระแล้วจากเดิม 60.00 ล้านบาทเป็น 160.00 ล้านบาท
  โดยการออกหุ้นสามัญเพิ่มจำนวน 1.00 ล้านหุ้น มูลค่าที่ตราไว้หุ้นละ 100.00 บาท
  เพื่อนำเงินมาใช้ในการขยายการให้บริการสินเชื่อและพัฒนาประสิทธิภาพการดำเนินงานและบริการ

  ปี 2541 เริ่มให้บริการสินเชื่อเช่าซื้อรถยนต์ใช้แล้ว

  ปี 2542 เพิ่มทุนจดทะเบียนที่ออกและชำระแล้วจากเดิม 160.00 ล้านบาทเป็น 460.00
  ล้านบาท เพื่อรองรับการขยายตัวของธุรกิจ โดยการออกหุ้นสามัญ จำนวน 3.00 ล้านหุ้น
  มูลค่าที่ตราไว้หุ้นละ 100.00 บาท

  ปี 2543 ร่วมก่อตั้งสมาคมธุรกิจเช่าซื้อไทย (Thai Hire Purchase Association)
  เมื่อวันที่ 1 มิถุนายน 2543

  ปี 2545 - เริ่มให้บริการสินเชื่อส่วนบุคคลแก่ลูกค้าที่ทำสัญญาเช่าซื้อกับบริษัท
  โดยเสนอบริการเฉพาะกลุ่มลูกค้าเดิมที่มีประวัติการชำระดี

  - ได้รับประกาศเกียรติคุณจากสำนักงานคณะกรรมการคุ้มครองผู้บริโภค สำนักนายกรัฐมนตรี
  ให้เป็นผู้ประกอบธุรกิจที่รักษาสิทธิผู้บริโภคด้านสัญญาโดยใช้สัญญาที่เป็นธรรมต่อผู้บริโภค

  ปี 2546 - แปลงสภาพเป็นบริษัทมหาชนจำกัด เมื่อวันที่ 27 พฤศจิกายน 2546

  - เริ่มให้บริการสินเชื่อแก่ผู้จัดจำหน่ายรถยนต์

  ปี 2547 - ลดทุนจดทะเบียนที่ออกและชำระแล้วจำนวน 112.00 ล้านบาท เพื่อล้างขาดทุนสะสม
  ทำให้ทุนจดทะเบียนที่ออกและชำระแล้วมีจำนวน 348.00 ล้านบาท

  - เพิ่มทุนจดทะเบียนที่ออกและชำระแล้วจำนวน 80.00 ล้านบาท
  ทำให้ทุนจดทะเบียนที่ออกและชำระแล้วมีจำนวน 428.00 ล้านบาท

  - เปลี่ยนแปลงมูลค่าที่ตราไว้จากหุ้นละ 100.00 บาท เป็นราคาหุ้นละ 5.00 บาท
  ทำให้บริษัทมีหุ้นสามัญที่จำหน่ายแล้วทั้งสิ้น 85.60 ล้านหุ้น
  รวมเป็นทุนจดทะเบียนที่ออกและชำระแล้ว 428.00 ล้านบาท

  - ปรับโครงสร้างการถือหุ้นทั้งหมดเมื่อวันที่ 20 พฤษภาคม 2547 โดยบริษัทเข้าถือหุ้นร้อยละ
  99.99 ในบริษัทกรุงเทพแกรนด์แปซิฟิคลีส จำกัด (มหาชน) ทำให้บริษัท
  กรุงเทพแกรนด์แปซิฟิคลีส จำกัด (มหาชน) กลายเป็นบริษัทย่อยของบริษัท

  - ขยายสาขาไปยังจังหวัดพิษณุโลก เพื่อให้บริการแก่ลูกค้าในจังหวัดพิษณุโลกและจังหวัดใกล้เคียง

  - เพิ่มทุนจดทะเบียนอีก 147.00 ล้านบาท ทำให้มีทุนจดทะเบียนทั้งสิ้น 575.00 ล้านบาท
  ทุนชำระแล้ว 428.00 ล้านบาท

  - วันที่ 24 พฤศจิกายน 2547
  บริษัทได้รับอนุมัติจากสำนักงานคณะกรรมการกำกับหลักทรัพย์และตลาดหลักทรัพย์ในการเสนอขายหุ้นสามัญแก่กรรมการ
  ผู้บริหาร และพนักงาน จำนวน 6.40 ล้านหุ้น ในราคาหุ้นละ 5.50
  บาทและได้มีการเสนอขายหุ้นสามัญดังกล่าว ในวันที่ 26 - 30 พฤศจิกายน 2547
  ซึ่งทำให้บริษัทมีทุนชำระแล้วเพิ่มขึ้นเป็น 460.00 ล้านบาท

  ปี 2548 - บริษัทมีการเปลี่ยนแปลงผู้ถือหุ้น โดยบริษัท แกรนด์ แปซิฟิค เคมีคอล (ประเทศไทย)
  จำกัด ซึ่งถือหุ้นของบริษัทจำนวน 33.80 ล้านหุ้น (คิดเป็นร้อยละ 36.74 ของทุนชำระแล้ว ณ
  14 มิถุนายน 2548) ขายหุ้นทั้งหมดของบริษัทให้แก่บริษัท เอเค เอ็นเตอร์ไพรส์ (ประเทศไทย)
  จำกัด ซึ่งเป็นบริษัทในกลุ่มคูด้วยกัน

  -
  บริษัทได้รับอนุมัติจากสำนักงานคณะกรรมการกำกับหลักทรัพย์และตลาดหลักทรัพย์ในการเสนอขายหุ้นสามัญแก่ประชาชนทั่วไป
  จำนวน 23.00 ล้านหุ้น ในราคา 8.90 บาท และได้เสนอขายหุ้นสามัญดังกล่าว ในวันที่ 16 -
  18 สิงหาคม 2548 ซึ่งทำให้บริษัทมีทุนชำระแล้วเพิ่มขึ้นจาก 460.00 ล้านบาทเป็น 575.00
  ล้านบาท และในวันที่ 25 สิงหาคม 2548
  ตลาดหลักทรัพย์แห่งประเทศไทยรับหุ้นสามัญของบริษัทเป็นหลักทรัพย์จดทะเบียน
  และทำการซื้อขายในตลาดหลักทรัพย์เป็นวันแรก

  ปี 2549 บริษัทได้รับอนุมัติจากที่ประชุมผู้ถือหุ้นให้ออกและเสนอขายหุ้นสามัญเพิ่มทุนของบริษัท
  และจัดสรรหุ้นสามัญเพิ่มทุนดังกล่าวให้แก่ผู้ถือหุ้นสามัญของบริษัทตามสัดส่วนการถือหุ้น (Rights
  Offering) โดยการออกหุ้นสามัญใหม่จำนวน 115.00 ล้านหุ้น มูลค่าที่ตราไว้หุ้นละ 5.00 บาท
  และให้สิทธิในการจองซื้อ 1 หุ้นสามัญเดิมต่อ 1 หุ้นสามัญใหม่ (1:1) ในราคาเสนอขายต่อหุ้น
  5.50 บาท และเปลี่ยนแปลงทุนจดทะเบียนชำระแล้วเป็น 1,150.00 ล้านบาท เมื่อวันที่ 3
  ตุลาคม 2549 และนำหุ้นสามัญเพิ่มทุนดังกล่าวเข้าซื้อขายในตลาดหลักทรัพย์ในวันที่ 10 ตุลาคม
  2549

  ปี 2555 - บริษัทมีการเปลี่ยนแปลงผู้ถือหุ้น โดยบริษัท เอเค เอ็นเตอร์ไพรส์ (ประเทศไทย)
  จำกัด ซึ่งถือหุ้นของบริษัทจำนวน 80.45 ล้านหุ้น (คิดเป็นร้อยละ 34.98 ของทุนชำระแล้ว ณ
  วันที่ 31 มกราคม 2555) ขายหุ้นจำนวน 22.00 ล้านหุ้น (คิดเป็นร้อยละ 9.57
  ของทุนชำระแล้ว ณ วันที่ 31 มกราคม 2555) ให้แก่ Chailease International
  (Malaysia) Company Limited ซึ่งเป็นบริษัทในกลุ่มคูด้วยกัน
  เพื่อปรับโครงสร้างการถือหุ้นในกลุ่มคู

  - บริษัทได้รับอนุมัติจากที่ประชุมผู้ถือหุ้นให้ออกและเสนอขายหุ้นสามัญเพิ่มทุนของบริษัท
  และจัดสรรหุ้นสามัญเพิ่มทุนดังกล่าวให้แก่ผู้ถือหุ้นสามัญของบริษัทตามสัดส่วนการถือหุ้น (Rights
  Offering) โดยการออกหุ้นสามัญใหม่จำนวน 115.00 ล้านหุ้น มูลค่าที่ตราไว้หุ้นละ 5.00 บาท
  และให้สิทธิในการจองซื้อ 2 หุ้นสามัญเดิมต่อ 1 หุ้นสามัญใหม่ (2:1) ในราคาเสนอขายต่อหุ้น
  10.00 บาท และเปลี่ยนแปลงทุนจดทะเบียนชำระแล้วเป็น 1,725.00 ล้านบาท เมื่อวันที่ 31
  พฤษภาคม 2555 และนำหุ้นสามัญเพิ่มทุนดังกล่าวเข้าซื้อขายในตลาดหลักทรัพย์ในวันที่ 8 มิถุนายน
  2555

  ปี 2556 ขยายสาขาอีก 3 สาขา ในจังหวัดเชียงราย จังหวัดขอนแก่น และจังหวัดอุบลราชธานี
  เพื่อให้บริการแก่ลูกค้าในจังหวัดดังกล่าวและจังหวัดใกล้เคียง

2.  โครงสร้างการถือหุ้นของกลุ่มบริษัท

  โครงสร้างของกลุ่มบริษัทและการดำเนินงานของแต่ละบริษัทมีรายละเอียดดังนี้

3.  ความสัมพันธ์กับกลุ่มธุรกิจของผู้ถือหุ้นใหญ่

  -ไม่มี -

2.  ลักษณะการประกอบธุรกิจ

โครงสร้างรายได้ของบริษัทและบริษัทย่อยสามารถแบ่งตามประเภทการดำเนินธุรกิจตั้งแต่ปี 2554 -
2556 มีรายละเอียดดังนี้

+-----------+-------------+-------+-----+------+-----+------+-----+
| ป         | ดำเนินการโดย | ปี     |     | ปี    |     | ปี    |     |
| ระเภทธุรกิจ |             | 2554  |     | 2555 |     | 2556 |     |
+-----------+-------------+-------+-----+------+-----+------+-----+
|           |             | ล     | ร้อ  | ล้า   | ร้อ  | ล้า   | ร้อ  |
|           |             | ้านบาท | ยละ | นบาท | ยละ | นบาท | ยละ |
+-----------+-------------+-------+-----+------+-----+------+-----+
| ส         | บริษ         | 1,2   | 78  | 1,60 | 79  | 2,00 | 81  |
| ินเชื่อเช่าซื้อ | ัทและบริษัทย่อย | 97.18 | .30 | 8.02 | .12 | 7.76 | .60 |
+-----------+-------------+-------+-----+------+-----+------+-----+
| สินเ       | บริษัทย่อย     | 88.17 | 5   | 10   | 4   | 9    | 3   |
| ชื่อแฟคตอริ่ง |             |       | .32 | 0.10 | .93 | 1.84 | .73 |
+-----------+-------------+-------+-----+------+-----+------+-----+
| สินเชื่อลีสซิ่ง | บริษัทย่อย     | 55.91 | 3   | 5    | 2   | 6    | 2   |
|           |             |       | .38 | 6.40 | .78 | 1.02 | .48 |
+-----------+-------------+-------+-----+------+-----+------+-----+
| รายได้อื่น   | บริษ         | 2     | 13  | 26   | 13  | 29   | 12  |
| ^(1/)     | ัทและบริษัทย่อย | 15.49 | .00 | 7.89 | .17 | 9.78 | .19 |
+-----------+-------------+-------+-----+------+-----+------+-----+
| รวม       |             | 1,6   | 100 | 2,03 | 100 | 2,46 | 100 |
|           |             | 56.75 | .00 | 2.41 | .00 | 0.40 | .00 |
+-----------+-------------+-------+-----+------+-----+------+-----+

  ที่มา: งบการเงินรวมของบริษัท เอเซียเสริมกิจลีสซิ่ง จำกัด (มหาชน)
  ตรวจสอบโดยผู้สอบบัญชีรับอนุญาต ประจำปี 2554 - 2556

  หมายเหตุ: ^(1/) รายได้อื่น เช่น รายได้จากสินเชื่อส่วนบุคคล สินเชื่อแก่ผู้จัดจำหน่ายรถยนต์
  รายได้จากค่าธรรมเนียมและบริการด้านทะเบียน รายได้จากค่าปรับล่าช้า
  รายได้จากการแนะนำลูกค้าเกี่ยวกับประกันภัย ดอกเบี้ยรับ เงินปันผลรับ และรายได้อื่น เป็นต้น

1.  

2.  1.  ลักษณะผลิตภัณฑ์หรือบริการ

บริษัท เอเซียเสริมกิจลีสซิ่ง จำกัด (มหาชน)

  การดำเนินธุรกิจของบริษัท แบ่งเป็น 4 ประเภท ได้แก่

1)  สินเชื่อเช่าซื้อรถยนต์ (Automobile Hire Purchase)

บริษัทดำเนินธุรกิจให้บริการสินเชื่อเช่าซื้อแก่ลูกค้าที่ต้องการซื้อรถยนต์ในหลายประเภทและหลายยี่ห้อ
ทั้งที่เป็นรถยนต์ใหม่และรถยนต์ใช้แล้ว
แต่มุ่งเน้นในส่วนตลาดรถยนต์ที่บริษัทมีความชำนาญการเป็นพิเศษ ได้แก่ รถบรรทุก รถตู้และรถแท็กซี่
โดยยังคงใช้นโยบายการให้สินเชื่อด้วยความรอบคอบ
ซึ่งบริษัทจะพิจารณาให้สินเชื่อแก่ลูกค้าที่มีประวัติด้านการเงินดี มีฐานะการเงินที่น่าเชื่อถือ
มีความสามารถในการผ่อนชำระได้ โดยมีรายได้ และที่อยู่อาศัยที่มั่นคง

ในปี 2556 บริษัทให้สินเชื่อเช่าซื้อรถยี่ห้อโตโยต้า (TOYOTA) มากที่สุด คิดเป็นร้อยละ 27.40
ของยอดการให้สินเชื่อทั้งหมด รองลงมา ได้แก่ รถยี่ห้อ ฮีโน่ (Hino) อีซูซุ (ISUZU)
เมอร์เซเดส เบนซ์ (Mercedes-Benz) และอื่นๆ คิดเป็นร้อยละ 24.24 ร้อยละ 23.79 ร้อยละ
10.73 และร้อยละ 13.84 ของยอดการให้สินเชื่อทั้งหมด
บริษัทเน้นให้บริการสินเชื่อเช่าซื้อแก่กลุ่มลูกค้าบุคคลธรรมดาเป็นหลัก โดยมีสัดส่วนร้อยละ 72.04
ของยอดการให้สินเชื่อเช่าซื้อในปี 2556 และร้อยละ 72.45 ของยอดการให้สินเชื่อเช่าซื้อในปี
2555 และกลุ่มลูกค้านิติบุคคล สัดส่วนร้อยละ 27.96 ของยอดการให้สินเชื่อเช่าซื้อในปี 2556
และร้อยละ 27.55 ของยอดการให้สินเชื่อเช่าซื้อในปี 2555

ในฐานะที่บริษัทเป็นสมาชิกของสมาคมธุรกิจเช่าซื้อไทย
บริษัทได้ส่งเจ้าหน้าที่ระดับสูงเข้าร่วมเป็นกรรมการและอนุกรรมการชุดต่างๆ ของสมาคมฯ
ซึ่งจะช่วยให้บริษัทได้ประโยชน์จากการแลกเปลี่ยนข้อมูล ข่าวสาร
ประสบการณ์ระหว่างบริษัทสมาชิกของสมาคมฯ การกำหนดมาตรการต่างๆ
และการประสานงานกับหน่วยงานราชการหรือองค์กรต่างๆ
ที่เกี่ยวข้องในการร่วมกันหาแนวทางปฏิบัติที่ถูกต้องในการดำเนินธุรกิจเช่าซื้อ

นอกจากนี้ การเป็นสมาชิกของบริษัท ข้อมูลเครดิตแห่งชาติ จำกัด (National Credit Bureau
Co., Ltd.) ซึ่งมีฐานข้อมูลของผู้ใช้บริการทางการเงินจากสถาบันการเงินทั่วประเทศ
ทำให้บริษัทจะได้รับประโยชน์จากข้อมูลหรือสินเชื่อที่รวบรวมจากสถาบันการเงินที่เป็นสมาชิก
นำมาประกอบการวิเคราะห์การให้สินเชื่อและคัดเลือกลูกค้าเพื่อให้มีประสิทธิภาพสูงขึ้น

สัดส่วนการให้สินเชื่อเช่าซื้อของบริษัทแบ่งตามประเภทรถยนต์

(หน่วย : ล้านบาท)

  ------------------ ---------- -------- ----------- -------- ----------- --------
                     2554                2555                 2556        

                     จำนวนเงิน   ร้อยละ    จำนวนเงิน    ร้อยละ    จำนวนเงิน    ร้อยละ

  รถยนต์ใหม่           5,875.48   76.10    8,308.07    75.85    10,117.05   77.97

  - รถยนต์เพื่อการพาณิชย์ 4,767.39   61.75    6,416.55    58.58    8,245.62    63.55

  - รถนั่งส่วนบุคคล      1,108.09   14.35    1,891.53    17.27    1,871.43    14.42

  รถยนต์ใช้แล้ว         1,844.45   23.90    2,645.82    24.15    2,857.43    22.03

  - รถยนต์เพื่อการพาณิชย์ 1,030.31   13.35    1,407.05    12.84    1,570.79    12.11

  - รถนั่งส่วนบุคคล      814.14     10.55    1,238.78    11.31    1,286.64    9.92

  รวม                7,719.93   100.00   10,953.90   100.00   12,974.48   100.00
  ------------------ ---------- -------- ----------- -------- ----------- --------

หมายเหตุ : รถยนต์เพื่อการพาณิชย์ ได้แก่ รถกระบะ 1 ตัน รถบรรทุกน้ำหนักมากกว่า 1 ตันขึ้นไป
รถพ่วง รถตู้ รถแท็กซี่ และรถตู้โดยสาร

บริษัทมีนโยบายในการรักษาสัดส่วนของรถยนต์ใหม่และรถยนต์ใช้แล้วให้มีสัดส่วนที่เหมาะสม
โดยยังคงเน้นการให้สินเชื่อเช่าซื้อแก่รถยนต์หลายประเภทตามความต้องการของลูกค้าในท้องตลาด
ณ ช่วงเวลานั้นๆ เป็นหลัก

2)  สินเชื่อส่วนบุคคล (Personal Loan)

สินเชื่อส่วนบุคคล เป็นการให้บริการสินเชื่อแก่ลูกค้าประเภทบุคคลธรรมดา
เพื่อนำไปใช้จ่ายตามความประสงค์ของลูกค้า
โดยผู้ขอใช้สินเชื่อส่วนบุคคลจะต้องมีผลการชำระค่างวดเช่าซื้อรถยนต์กับบริษัทมาแล้วไม่ต่ำกว่า 18
งวด เมื่อลูกค้ายื่นความประสงค์ในการขอใช้สินเชื่อส่วนบุคคลพร้อมเอกสารแก่บริษัท
บริษัทจะทำการตรวจสอบข้อมูลเครดิตของลูกค้ารายนั้นอีกครั้ง
เพื่อใช้ประกอบการขออนุมัติสินเชื่อส่วนบุคคล หลังจากที่ผู้ขอสินเชื่อส่วนบุคคลได้รับอนุมัติสินเชื่อแล้ว
ผู้ขอสินเชื่อจะได้รับเงินสดจากบริษัทและจะต้องชำระเงินตามเงื่อนไขในสัญญาสินเชื่อส่วนบุคคลเป็นรายงวดจนกว่าจะชำระครบตามสัญญา

ปัจจุบัน บริษัทมีนโยบายในการให้สินเชื่อส่วนบุคคลระยะเวลาไม่เกิน 36 เดือน
มีการกำหนดวงเงินในการให้สินเชื่อขึ้นอยู่กับคุณสมบัติของลูกค้าแต่ละราย
และกำหนดวงเงินสินเชื่อส่วนบุคคลไว้ไม่เกินรายละ 300,000 บาท
บริษัทให้บริการสินเชื่อส่วนบุคคลเพื่อเป็นบริการพิเศษแก่กลุ่มลูกค้าชั้นดีของบริษัทที่มีความต้องการใช้เงินเท่านั้น
โดยยังไม่มีนโยบายขยายการให้บริการไปสู่ประชาชนทั่วไป

3)  สินเชื่อแก่ผู้จัดจำหน่ายรถยนต์ (Floor Plan Financing)

ธุรกิจการให้บริการสินเชื่อแก่ผู้จัดจำหน่ายรถยนต์
เป็นบริการสินเชื่อสำหรับใช้เป็นแหล่งเงินทุนในการจัดซื้อรถยนต์เพื่อนำมาจำหน่าย
เพื่อช่วยเสริมสภาพคล่องให้กับผู้จัดจำหน่ายรถยนต์

บริษัทเริ่มให้บริการสินเชื่อแก่ผู้จัดจำหน่ายรถยนต์ตั้งแต่ปลายปี 2546
โดยบริษัทเลือกให้การสนับสนุนด้านการเงินเฉพาะผู้จัดจำหน่ายรถยนต์ที่ช่วยบริษัทในการจัดหาลูกค้าสินเชื่อเช่าซื้อให้บริษัทเท่านั้น
โดยผู้จัดจำหน่ายรถยนต์รายดังกล่าวจะต้องติดต่อการค้ากับบริษัทมาเป็นเวลาไม่น้อยกว่า 1 ปี
มีฐานะการเงินและธุรกิจที่น่าเชื่อถือ ทั้งนี้
อัตราการขยายการให้บริการสินเชื่อแก่ผู้จัดจำหน่ายรถยนต์ของบริษัทจะขึ้นอยู่กับสภาพและแนวโน้มของยอดขายในตลาดรถยนต์เป็นหลัก

4)  บริการอื่นๆ

บริษัทมีบริการอื่นๆ ให้แก่ผู้ใช้บริการสินเชื่อเช่าซื้อรถยนต์ ได้แก่ บริการรับจดทะเบียนรถยนต์
การต่อภาษี และการอำนวยความสะดวกในการทำประกันภัย เป็นต้น
เพื่อเป็นการให้บริการอย่างครบวงจร
โดยบริษัทมีนโยบายในการพัฒนาการให้บริการเพื่อเพิ่มประสิทธิภาพให้สูงมากขึ้น
ทั้งนี้จะเป็นการอำนวยความสะดวกให้แก่ผู้ใช้บริการและเป็นการเพิ่มรายได้ในส่วนค่าธรรมเนียมให้กับบริษัท

บริษัท กรุงเทพแกรนด์แปซิฟิคลีส จำกัด (มหาชน) (บริษัทย่อย)

บริษัท กรุงเทพแกรนด์แปซิฟิคลีส จำกัด (มหาชน) เป็นบริษัทย่อยของบริษัท เอเซียเสริมกิจลีสซิ่ง
จำกัด (มหาชน) มีการดำเนินธุรกิจ 3 ประเภท ได้แก่

1)  สินเชื่อลีสซิ่ง (Leasing)

สินเชื่อลีสซิ่งเป็นการให้บริการเช่าทรัพย์สินประเภทหนึ่ง ผู้เช่าตกลงทำสัญญาเช่าทรัพย์สิน
โดยตกลงชำระค่าเช่าทรัพย์สินเป็นรายงวดให้แก่ผู้ให้เช่า
ซึ่งกรรมสิทธิ์ในทรัพย์สินยังคงเป็นของผู้ให้เช่า เมื่อครบกำหนดตามสัญญาเช่า
ผู้เช่าสามารถซื้อทรัพย์สินนั้นในราคาตามที่ตกลงกันไว้ในสัญญาเช่า

สินเชื่อลีสซิ่ง มีการแบ่งรูปแบบสัญญาออกเป็น 2 ลักษณะ ได้แก่ สัญญาเช่าการเงิน (Financial
Lease) และสัญญาเช่าดำเนินงาน (Operating Lease)
การจัดประเภทรูปแบบของสัญญาเช่าจะมีลักษณะใดนั้น จะพิจารณาจากเงื่อนไขของสัญญาเช่าเป็นหลัก
หากสัญญาเช่าเข้าเงื่อนไขใดเงื่อนไขหนึ่งตามข้อกำหนดดังต่อไปนี้ จะถือว่าเป็นสัญญาเช่าการเงิน

1)  สัญญาเช่าโอนกรรมสิทธิ์ในทรัพย์สินให้แก่ผู้เช่าเมื่อสิ้นสุดอายุสัญญาเช่า

2)  สัญญาเช่าระบุให้สิทธิที่จะซื้อทรัพย์สินที่เช่าตามสัญญาเช่าในราคาถูก
    ซึ่งเป็นราคาที่ต่ำกว่าราคาจำหน่ายแก่บุคคลภายนอก อันทำให้ทราบแน่นอน ณ
    วันทำสัญญาว่าจะใช้สิทธิซื้อทรัพย์สินนั้น

3)  อายุของสัญญาเช่าเท่ากับหรือมากกว่าร้อยละ 80
    ของอายุการใช้งานโดยประมาณของทรัพย์สินที่เช่า

4)  มูลค่าปัจจุบันของจำนวนค่าเช่าอย่างต่ำตามสัญญา คำนวณ ณ วันเริ่มทำสัญญา
    โดยไม่รวมค่าใช้จ่ายในการจัดการทรัพย์สินต้องไม่น้อยกว่าร้อยละ 90
    ของราคายุติธรรมของทรัพย์สินที่เช่า

บริษัทย่อยเริ่มให้บริการสินเชื่อลีสซิ่งตั้งแต่ปี 2532 โดยให้บริการแก่กลุ่มลูกค้าที่เป็นนิติบุคคล
ทรัพย์สินที่ให้เช่าตามสัญญาลีสซิ่ง คือ ทรัพย์สินถาวรที่มีค่าเสื่อมราคา ได้แก่ เครื่องจักรอุตสาหกรรม
เครื่องมือทางวิศวกรรม อุปกรณ์ประกอบการขนส่ง และยานพาหนะ เป็นต้น
ทั้งที่เป็นการจัดซื้อจากภายในประเทศและนำเข้าจากต่างประเทศ
เครื่องจักรที่บริษัทย่อยให้สินเชื่อลีสซิ่งมีทั้งที่เป็นเครื่องจักรใหม่และเครื่องจักรใช้แล้ว ทั้งนี้
บริษัทย่อยเน้นการให้บริการสินเชื่อลีสซิ่งเฉพาะกับเครื่องจักรที่ไม่มีการเปลี่ยนแปลงทางเทคโนโลยีอย่างรวดเร็ว
มีความคงทน มีอายุการใช้งานนาน และมีสภาพคล่องสูง
โดยบริษัทย่อยเน้นการให้สินเชื่อลีสซิ่งประเภทเครื่องจักรเป็นหลัก

สินเชื่อลีสซิ่งที่บริษัทย่อยให้บริการนั้นมีทั้งสัญญาเช่าการเงินและสัญญาเช่าดำเนินงาน
บริษัทย่อยเน้นการให้สินเชื่อลีสประเภทสัญญาเช่าการเงินเกือบทั้งหมด
เนื่องจากเมื่อสิ้นสุดสัญญาเช่าดำเนินงานผู้ให้เช่าจะให้สิทธิผู้เช่าสามารถซื้อทรัพย์สินนั้นหรือไม่ก็ได้
ดังนั้น การให้สินเชื่อทรัพย์สินประเภทนี้จะจำกัดเฉพาะทรัพย์สินที่เป็นที่ต้องการโดยทั่วไป เช่น
รถยนต์ เป็นต้น
ซึ่งจะช่วยลดความเสี่ยงในแง่ที่ว่าบริษัทย่อยสามารถนำทรัพย์สินเหล่านั้นมาขายหรือให้สินเชื่อต่อได้
นอกจากนี้
บริษัทย่อยจะให้บริการสินเชื่อประเภทนี้เฉพาะกับลูกค้าที่บริษัทย่อยทราบประวัติการชำระเงินและมีฐานะทางการเงินดีเท่านั้น
โดยปกติบริษัทย่อยมีนโยบายการให้วงเงินสินเชื่อลีสซิ่งเฉลี่ยประมาณร้อยละ 70 - 80
ของมูลค่าทรัพย์สิน อายุเฉลี่ยของสัญญาลีสซิ่งประมาณ 36 - 48 เดือน
และส่วนใหญ่คิดอัตราดอกเบี้ยแบบคงที่อ้างอิงกับอัตราดอกเบี้ยของตลาด

ในปี 2556
ผู้ประกอบการที่บริษัทย่อยให้บริการสินเชื่อลีสซิ่งส่วนใหญ่ตั้งอยู่ในแถบจังหวัดกรุงเทพมหานครและปริมณฑล
ซึ่งคิดเป็นร้อยละ 53.55 ของยอดสินเชื่อลีสซิ่งทั้งหมด และอยู่ในจังหวัดอื่นๆ
ทั่วประเทศคิดเป็นร้อยละ 46.45 ของยอดสินเชื่อลีสซิ่งทั้งหมด ในปี 2556
สัดส่วนการให้เช่าทรัพย์สินประเภทเครื่องจักรต่อยานพาหนะ เท่ากับร้อยละ 73.51 ต่อร้อยละ
26.49

ปัจจุบัน บริษัทย่อยเป็นสมาชิกของสมาคมลีสซิ่งแห่งประเทศไทย
ซึ่งจะช่วยให้บริษัทย่อยได้ประโยชน์จากการแลกเปลี่ยนข้อมูลและข่าวสารระหว่างสมาชิกของสมาคม

2)  สินเชื่อเช่าซื้อ (Hire Purchase)

บริษัทย่อยให้บริการสินเชื่อเช่าซื้อ โดยทรัพย์สินที่ให้เช่าซื้อ ได้แก่
เครื่องจักรที่ใช้ในอุตสาหกรรมต่างๆ เช่น อุตสาหกรรมยานยนต์ อุตสาหกรรมเครื่องใช้ไฟฟ้า
และอุตสาหกรรมเคมีภัณฑ์ เป็นต้น และยานพาหนะประเภทต่างๆ ได้แก่ รถยนต์นั่งส่วนบุคคล
รถกระบะ รถตู้ และรถบรรทุก เป็นต้น

บริษัทย่อยเน้นให้บริการสินเชื่อเช่าซื้อกับลูกค้าประเภทนิติบุคคลเป็นหลัก ในปี 2556
บริษัทย่อยมีสัดส่วนการให้บริการสินเชื่อแก่ลูกค้าประเภทนิติบุคคลคิดเป็นร้อยละ 97.48
ของยอดการให้สินเชื่อเช่าซื้อ และลูกค้าบุคคลธรรมดา คิดเป็นร้อยละ 2.52
ของยอดการให้สินเชื่อเช่าซื้อ และให้เช่าซื้อทรัพย์สินประเภทเครื่องจักรเป็นส่วนใหญ่
คิดเป็นสัดส่วนร้อยละ 58.06 และรถยนต์คิดเป็นสัดส่วนร้อยละ 41.94
โดยปกติบริษัทย่อยมีนโยบายการให้วงเงินสินเชื่อเช่าซื้อเฉลี่ยประมาณร้อยละ 70 - 80
ของมูลค่าทรัพย์สิน อายุเฉลี่ยของสัญญาเช่าซื้อประมาณ 18 - 24 เดือน
และคิดอัตราดอกเบี้ยแบบคงที่อ้างอิงกับอัตราดอกเบี้ยของตลาด

3)  สินเชื่อแฟคตอริ่ง (Factoring)

สินเชื่อแฟคตอริ่งเป็นการให้บริการสินเชื่อแก่ผู้ขายสินค้าและบริการ
โดยที่ผู้ให้บริการสินเชื่อแฟคตอริ่งจะรับโอนสิทธิเรียกร้องในการรับเงินจากลูกหนี้การค้าของผู้ขายสินค้าและบริการ
ผู้ให้บริการสินเชื่อแฟคตอริ่งจะชำระเงินค่าสินค้าและบริการทั้งจำนวนหรือบางส่วนตามที่ตกลงกันให้แก่ผู้ขายสินค้าล่วงหน้าก่อนที่จะครบกำหนดการชำระค่าสินค้าและบริการ
ผู้รับโอนสิทธิจะคิดดอกเบี้ยจากการจ่ายเงินล่วงหน้า
ค่าธรรมเนียมในการดำเนินการและการบริหารบัญชีลูกหนี้
ซึ่งรวมถึงการเรียกเก็บหนี้ตามบัญชีเมื่อครบกำหนดชำระ
และการจัดทำรายงานแสดงรายละเอียดลูกหนี้การค้า

ทั้งนี้
ลูกหนี้การค้าจะได้รับแจ้งการโอนสิทธิเรียกร้องที่เกิดขึ้นและจะชำระหนี้โดยตรงให้แก่ผู้รับโอนสิทธิเมื่อถึงกำหนดชำระจากการที่ผู้ขายสินค้าและบริการ
(ผู้ขอสินเชื่อ) ได้รับชำระเงินค่าสินค้าและบริการล่วงหน้า (สินเชื่อเบิกเงินสดล่วงหน้า)
ก่อนที่จะครบกำหนดชำระค่าสินค้าและบริการจากบริษัทย่อย (ผู้ให้บริการสินเชื่อแฟคตอริ่ง)
บริการสินเชื่อแฟคตอริ่งจึงเป็นประโยชน์แก่ผู้ขายสินค้าและบริการ
ไม่ว่าจะเป็นการช่วยเพิ่มสภาพคล่องทางการเงินให้แก่ธุรกิจ
การช่วยบริหารลูกหนี้การค้าและควบคุมระบบการติดตามหนี้แทนผู้ขายสินค้าและบริการ
ซึ่งจะช่วยแบ่งเบาภาระในการบริหารลูกหนี้การค้า
ทำให้ผู้ขายสินค้าและบริการมีเวลาในการวางแผนธุรกิจมากขึ้นได้

โดยทั่วไป
บริษัทย่อยจะกำหนดวงเงินสินเชื่อรวมเพื่อให้ผู้ขายสินค้าและบริการหมุนเวียนการใช้สินเชื่อภายในวงเงินที่กำหนด
หากผู้ขายสินค้าและบริการต้องการจะใช้สินเชื่อเบิกเงินสดล่วงหน้า
ผู้ขายสินค้าและบริการจะนำใบเรียกเก็บเงินมาให้บริษัทย่อยพิจารณาการให้สินเชื่อแฟคตอริ่งทุกครั้ง
ซึ่งสินเชื่อแฟคตอริ่งดังกล่าวสามารถหมุนเวียนได้ แต่สินเชื่อรวมจะจำกัดอยู่ภายในวงเงินที่กำหนด

บริษัทย่อยเริ่มให้บริการสินเชื่อแฟคตอริ่งตั้งแต่ปี 2542
ลูกค้าสินเชื่อแฟคตอริ่งของบริษัทย่อยส่วนใหญ่เป็นผู้ประกอบการขนาดกลางและขนาดย่อมและมีความต้องการเงินทุนหมุนเวียนระยะสั้น
โดยทั่วไปลูกหนี้การค้าที่ใช้ในการทำแฟคตอริ่ง
มักจะเป็นหนี้ที่เกิดจากการขายสินค้าและบริการซึ่งมีระยะเวลาการชำระเงินส่วนใหญ่ไม่เกิน 120
วัน บริษัทย่อยมีนโยบายให้ลูกค้าเบิกเงินสดล่วงหน้าได้ไม่เกินร้อยละ 80
ของมูลค่ารวมของใบเรียกเก็บเงิน และคิดอัตราดอกเบี้ยแบบ Effective Rate
โดยอิงกับอัตราดอกเบี้ยตลาด ทั้งนี้
การให้บริการสินเชื่อแฟคตอริ่งของบริษัทย่อยเป็นสินเชื่อแฟคตอริ่งประเภทมีสิทธิในการไล่เบี้ย
(with recourse) เกือบทั้งหมด ซึ่งลักษณะของการให้บริการแบ่งได้เป็น 2 รูปแบบใหญ่ๆ ได้แก่

-   สินเชื่อแฟคตอริ่งภายในประเทศ (Domestic Factoring)

สินเชื่อแฟคตอริ่งภายในประเทศเป็นการรับซื้อสิทธิเรียกร้องในการรับเงินจากลูกหนี้การค้าจากผู้ขายสินค้าและบริการที่มีคู่ค้า
(ผู้ซื้อ) อยู่ภายในประเทศ
กลุ่มลูกค้าส่วนใหญ่จะเป็นอุตสาหกรรมขนาดกลางและขนาดย่อมที่มีการจำหน่ายสินค้าอยู่ในประเทศ
โดยมูลหนี้เกิดจากการขายสินค้าและบริการตามการประกอบธุรกิจปกติ โดยมีเอกสาร เช่น
ใบส่งของ ใบแจ้งหนี้ ใบกำกับสินค้า เป็นต้น
นำมาประกอบการขอโอนสิทธิการรับเงินจากลูกหนี้การค้าดังกล่าว
เพื่อขอรับเงินสดไปใช้หมุนเวียนในการดำเนินธุรกิจก่อน
โดยที่บริษัทย่อยจะนำเอกสารดังกล่าวไปจัดเก็บเมื่อหนี้ถึงกำหนดชำระต่อไป
ที่ผ่านมาบริษัทย่อยเน้นการให้บริการสินเชื่อแฟคตอริ่งแก่ลูกหนี้ที่เป็นผู้ประกอบการในธุรกิจขนาดกลางและขนาดย่อมในอุตสาหกรรมต่างๆ
เช่น อุตสาหกรรมเครื่องใช้ไฟฟ้า อุตสาหกรรมยานยนต์ อุตสาหกรรมบรรจุภัณฑ์
อุตสาหกรรมเคมีภัณฑ์และพลาสติก เป็นต้น

-   สินเชื่อแฟคตอริ่งระหว่างประเทศ (International Factoring)

สินเชื่อแฟคตอริ่งระหว่างประเทศเป็นการรับซื้อสิทธิเรียกร้องในลูกหนี้การค้าจากผู้ขายสินค้าและบริการที่มีคู่ค้า
(ผู้ซื้อ) อยู่ในต่างประเทศทั่วโลก
ซึ่งสินเชื่อแฟคตอริ่งระหว่างประเทศช่วยส่งเสริมธุรกิจที่เกี่ยวข้องกับการนำเข้าสินค้าและการส่งออกสินค้า
ให้มีความคล่องตัวในการดำเนินงานมากขึ้น
และยังเป็นบริการที่ช่วยสร้างความเชื่อมั่นระหว่างผู้นำเข้าและผู้ส่งออกได้อีกด้วย
สินเชื่อแฟคตอริ่งระหว่างประเทศแบ่งออกเป็น 2 ประเภทหลัก คือ

1. สินเชื่อแฟคตอริ่งเพื่อการนำเข้า (Import Factoring)

บริษัทย่อยให้บริการค้ำประกันความสามารถในการชำระเงินของผู้ซื้อ (ผู้นำเข้า)
ต่อผู้ขายที่อยู่ต่างประเทศตามข้อตกลง
หากผู้นำเข้าไม่สามารถชำระเงินค่าสินค้าและบริการภายหลังจากครบกำหนดชำระ 90 วัน
ผู้ให้บริการสินเชื่อแฟคตอริ่งเพื่อการนำเข้า (บริษัทย่อย)
ในฐานะผู้ค้ำประกันต้องชำระเงินค่าสินค้าและบริการแทน โดยบริษัทย่อยจะทำการไล่เบี้ยจากผู้ซื้อ
(ผู้นำเข้า) หรือผู้ค้ำประกันของผู้ซื้อต่อไป ในกรณีที่ยังมีข้อโต้แย้งระหว่างผู้ซื้อและผู้ขาย
บริษัทย่อยไม่ต้องรับผิดชอบชำระเงินค่าสินค้าและบริการจนกว่าข้อโต้แย้งดังกล่าวจะหมดไป

2. สินเชื่อแฟคตอริ่งเพื่อการส่งออก (Export Factoring)

บริษัทย่อยเป็นตัวกลางในการติดต่อประสานงาน
กับผู้ให้บริการสินเชื่อแฟคตอริ่งเพื่อการนำเข้าของผู้นำเข้าที่อยู่ต่างประเทศซึ่งเป็นบริษัทคู่ค้าของผู้ส่งออก
พร้อมบริการตรวจสอบฐานะของผู้นำเข้าผ่านผู้ให้บริการสินเชื่อแฟคตอริ่งเพื่อการนำเข้า
และรับประกันหนี้ไม่สูญต่อผู้ส่งออก
หากผู้นำเข้าในต่างประเทศไม่สามารถชำระเงินค่าสินค้าและบริการภายหลังจากครบกำหนดชำระ
90 วัน
ผู้ให้บริการสินเชื่อแฟคตอริ่งเพื่อการนำเข้าของผู้นำเข้าที่อยู่ต่างประเทศจะชำระเงินค่าสินค้าและบริการให้บริษัทย่อยแทน
เพื่อนำไปชำระค่าสินค้าและบริการให้กับผู้ส่งออกต่อไป
โดยสินเชื่อแฟคตอริ่งเพื่อนำเข้าเริ่มให้บริการครั้งแรกตั้งแต่กลางปี 2546
สำหรับบริการสินเชื่อแฟคตอริ่งเพื่อการส่งออกเริ่มเปิดให้บริการตั้งแต่กลางปี 2547

บริษัทย่อยมีการแจ้งโอนสิทธิการรับเงินแก่ผู้ซื้อสินค้าและบริการ ซึ่งสามารถแบ่งได้เป็น

-   บริษัทย่อยแจ้งโอนสิทธิรับเงินโดยตรง คือ
    ผู้ซื้อสินค้าและบริการลงนามรับทราบการโอนสิทธิรับเงินและชำระเงินค่าสินค้าและบริการให้บริษัทย่อยโดยตรง

-   บริษัทย่อยแจ้งโอนสิทธิรับเงินโดยอ้อม คือ
    บริษัทย่อยแจ้งโอนสิทธิรับเงินค่าสินค้าและบริการให้แก่ผู้ซื้อสินค้าและบริการทราบโดยการจัดส่งหนังสือแจ้งโอนสิทธิเรียกร้องเป็นจดหมายลงทะเบียน
    พร้อมแนบใบตอบรับทางไปรษณีย์
    โดยบริษัทย่อยจะถือว่าผู้ซื้อสินค้าและบริการรับทราบการโอนสิทธิเมื่อบริษัทย่อยได้รับคืนใบตอบรับทางไปรษณีย์ที่มีผู้ลงนามแล้ว

บริษัทย่อยเป็นสมาชิกของสมาคมไทยผู้ประกอบธุรกิจแฟคตอริ่ง (Thai Factors Association
หรือ TFA) ซึ่งจะช่วยให้บริษัทย่อยได้ประโยชน์จากการแลกเปลี่ยนข้อมูล
ข่าวสารระหว่างสมาชิกของสมาคม นอกจากนี้ บริษัทย่อยได้รับการสนับสนุนจากกลุ่มไชลีส
ซึ่งมีประสบการณ์ด้านการให้บริการแฟคตอริ่งระหว่างประเทศมานานในสาธารณรัฐไต้หวันช่วยแนะนำลูกค้าให้มาใช้บริการ
นอกจากนี้ บริษัทย่อยยังเป็นสมาชิกของสมาคมแฟคตอริ่งระหว่างประเทศ (Factors Chain
International หรือ FCI) ซึ่งปัจจุบันมีสมาชิกกว่า 260 รายใน 73 ประเทศทั่วโลก
โดยสมาคม FCI
จัดตั้งขึ้นโดยความร่วมมือกันระหว่างบริษัทผู้ให้บริการแฟคตอริ่งทั่วโลกที่เป็นประเทศสมาชิก
เพื่อสนับสนุนการทำแฟคตอริ่งระหว่างประเทศและการให้บริการทางการเงินที่เกี่ยวข้องให้เป็นระบบมาตรฐานเดียวกัน
จากการที่บริษัทย่อยเป็นสมาชิกของสมาคม FCI
ช่วยให้บริษัทย่อยได้ประโยชน์ในเรื่องการให้บริการแฟคตอริ่งซึ่งสามารถให้บริการครอบคลุมทั้งภายในและระหว่างประเทศมากขึ้น
การสร้างความแตกต่างในผลิตภัณฑ์ทางการเงิน
การแลกเปลี่ยนข้อมูลและการติดต่อประสานงานระหว่างบริษัทผู้ให้บริการแฟคตอริ่งทั่วโลก
และการถ่ายทอดเทคโนโลยีสารสนเทศระหว่างประเทศในกลุ่มสมาชิก

ตารางแสดงยอดลูกหนี้คงเหลือทั้งหมดของบริษัทและบริษัทย่อย

(หน่วย : ล้านบาท)

  ---------------------------------------------------------------------------------
  ประเภทลูกหนี้                      ดำเนินการโดย   31 ธันวาคม   31 ธันวาคม   31 ธันวาคม
                                                2554        2555        2556
  ------------------------------- ------------- ----------- ----------- -----------
  ลูกหนี้ตามสัญญาเช่าซื้อ                              16,124.25   20,998.84   26,205.01

  - ลูกหนี้ตามสัญญาเช่าซื้อของบริษัท       บริษัท          14,966.58   19,286.50   24,137.38

  - ลูกหนี้ตามสัญญาเช่าซื้อของบริษัทย่อย    บริษัทย่อย       1,157.67    1,712.34    2,067.63

  ลูกหนี้ตามสัญญาเช่าการเงิน            บริษัทย่อย       635.25      684.47      784.83

  ลูกหนี้จากการซื้อสิทธิเรียกร้อง          บริษัทย่อย       865.96      990.48      928.88

  ลูกหนี้เงินให้กู้ยืม ^(1/)              บริษัท          60.23       112.60      98.53

  รวม                                           17,685.69   22,786.39   28,017.25
  ---------------------------------------------------------------------------------

หมายเหตุ : ยอดลูกหนี้คงเหลือตามสัญญาหลังหักดอกเบี้ยที่ไม่ยังถือเป็นรายได้
ก่อนหักค่าเผื่อหนี้สงสัยจะสูญ

^(1/) ลูกหนี้เงินให้กู้ยืม ได้แก่
ลูกหนี้ตามสัญญาสินเชื่อส่วนบุคคลและลูกหนี้ตามสัญญาสินเชื่อแก่ผู้จัดจำหน่ายรถยนต์

ที่มา : งบการเงินรวมของบริษัท เอเซียเสริมกิจลีสซิ่ง จำกัด (มหาชน) ตรวจสอบโดยผู้สอบบัญชี
สำหรับปี 2554 - 2556

1.  การตลาดและภาวะการแข่งขัน

    1.  การตลาด

        1.  กลยุทธ์การแข่งขัน

บริษัทและบริษัทย่อยมีการกำหนดกลยุทธ์ในการแข่งขันทางธุรกิจ
เพื่อตอบสนองความต้องการของลูกค้า และนำไปสู่การเพิ่มรายได้ ดังรายละเอียดต่อไปนี้

1)  การให้บริการลูกค้าที่รวดเร็วและมีประสิทธิภาพ

บริษัทและบริษัทย่อยเน้นให้ความสำคัญในเรื่องการให้บริการที่สะดวก รวดเร็ว มีประสิทธิภาพ
และสร้างความประทับใจให้แก่ลูกค้า
โดยบริษัทจัดให้มีเจ้าหน้าที่ที่มีความชำนาญและมีประสบการณ์ประจำตามสถานที่จำหน่ายรถยนต์ที่เป็นกลุ่มเป้าหมายของบริษัททั้งกรุงเทพมหานคร
ปริมณฑล และต่างจังหวัด เพื่อให้ข้อมูลและคำแนะนำเกี่ยวกับการให้บริการของบริษัท
และให้เงื่อนไขสินเชื่อที่เหมาะสมแก่ลูกค้าทุกราย
เจ้าหน้าที่จะเร่งดำเนินการวิเคราะห์ข้อมูลเพื่อใช้ประกอบคำขออนุมัติสินเชื่อ
และดำเนินการแจ้งผลการอนุมัติให้ลูกค้าทราบโดยเร็วที่สุด

การให้บริการโดยเจ้าหน้าที่ที่มีความชำนาญในพื้นที่ที่ครอบคลุมจะช่วยให้การบริการลูกค้า
การตรวจสอบข้อมูล การอนุมัติสินเชื่อ และการเร่งรัดหนี้สินเป็นไปอย่างรวดเร็วและมีประสิทธิภาพ
รวมทั้งบริษัทและบริษัทย่อยมีนโยบายในการติดต่อลูกค้าทุกรายเป็นระยะๆ
ทั้งการโทรศัพท์สอบถามและการออกไปพบลูกค้าเพื่อสอบถามถึงสภาพความเป็นไปในปัจจุบัน
พร้อมให้คำปรึกษาและแนะนำเพื่อให้ลูกค้าสามารถดำรงสถานะผู้ใช้สินเชื่อที่มีคุณภาพ
นอกจากนี้บริษัทและบริษัทย่อยยังให้ความสำคัญในการชำระค่าสินค้าแก่ผู้จำหน่าย ไม่ว่าจะเป็นรถยนต์
หรือเครื่องจักร ด้วยความรวดเร็วและตรงต่อเวลา ในขณะเดียวกัน
บริษัทเน้นการให้บริการหลังการขายโดยได้เพิ่มช่องทางการชำระเงินให้แก่ลูกค้าโดยการให้ลูกค้าสามารถชำระค่างวดผ่านธนาคารพาณิชย์
ผ่าน Counter Service และผ่านที่ทำการไปรษณีย์ ด้วยวิธี Pay at Post
ซึ่งกระจายอย่างทั่วถึงทุกภูมิภาค
นอกเหนือจากการชำระค่างวดที่สำนักงานใหญ่และสำนักงานสาขาของบริษัท

2)  การเพิ่มความหลากหลายของผลิตภัณฑ์และบริการ

บริษัทและบริษัทย่อยมีนโยบายในการเพิ่มความหลากหลายของผลิตภัณฑ์และบริการ
ทั้งที่เป็นการเพิ่มประเภทของรถยนต์และเครื่องจักรในการให้บริการสินเชื่อให้มีความหลากหลายขึ้นและการขยายบริการประเภทอื่นๆ
เพื่อให้บริการด้านการเงินแก่ลูกค้าอย่างครบวงจร เช่น การให้บริการสินเชื่อส่วนบุคคล
สินเชื่อแก่ผู้จัดจำหน่ายรถยนต์ การให้บริการรับจดทะเบียนรถยนต์ บริการต่อภาษี
และการอำนวยความสะดวกในการทำประกันภัย เป็นต้น รวมถึงการพัฒนาบริการทางการเงินใหม่ๆ
เพื่อตอบสนองความต้องการของลูกค้า เช่น การให้บริการสินเชื่อแฟคตอริ่งระหว่างประเทศ เป็นต้น

3)  การขยายพื้นที่การให้บริการให้ครอบคลุมกลุ่มลูกค้าให้มากขึ้น

บริษัทมีนโยบายที่จะขยายขนาดกลุ่มลูกค้าให้กว้างขึ้น
โดยเฉพาะอย่างยิ่งการขยายกลุ่มลูกค้าในพื้นที่ต่างจังหวัด
ซึ่งจัดเป็นกลุ่มลูกค้าที่มีศักยภาพในการเติบโตค่อนข้างสูง ปัจจุบัน บริษัทมีสาขา 6 แห่ง
ตั้งอยู่ที่จังหวัดระยอง จังหวัดสมุทรสาคร จังหวัดพิษณุโลก จังหวัดเชียงราย จังหวัดขอนแก่น
และจังหวัดอุบลราชธานี ทั้งนี้ บริษัทมีนโยบายในการขยายเขตการตลาด
โดยเน้นพื้นที่ที่มีศักยภาพทางการตลาดและมีความเหมาะสมกับทรัพยากรด้านการตลาดของบริษัท
เพื่อเพิ่มโอกาสในการเข้าถึงกลุ่มลูกค้าได้มากขึ้น

4)  มีระบบการควบคุมสินเชื่อที่มีประสิทธิภาพ

บริษัทและบริษัทย่อยมีระบบการควบคุมสินเชื่อที่รัดกุมและมีประสิทธิภาพ
โดยเริ่มตั้งแต่การตรวจสอบข้อมูลเบื้องต้นจากฐานข้อมูลลูกค้าของบริษัทและบริษัทย่อย
ซึ่งบริษัทและบริษัทย่อยมีการพัฒนาระบบการจัดเก็บข้อมูลของลูกค้ามาอย่างต่อเนื่องและข้อมูลจากบริษัท
ข้อมูลเครดิตแห่งชาติ จำกัด (National Credit Bureau Company Limited)
ทั้งก่อนการอนุมัติให้สินเชื่อและเมื่อเป็นลูกค้าแล้ว
บริษัทและบริษัทย่อยมีระบบการควบคุมและติดตามการชำระเงินของลูกค้าอย่างรัดกุม
โดยจัดกลุ่มพนักงานในการทำงานตามประเภทของลูกค้า
ซึ่งพิจารณาจากสถานภาพการชำระและการค้างชำระ เพื่อติดตามทวงถามทันทีที่ลูกหนี้มีการค้างชำระ
นอกจากนี้
บริษัทและบริษัทย่อยมีเจ้าหน้าที่ติดตามที่มีความชำนาญในการเจรจาประนีประนอมและมีทักษะในการจัดการที่จะรักษาความสัมพันธ์ที่ดีกับลูกค้า
เพื่อให้การติดตามเป็นไปอย่างมี ประสิทธิภาพ

5)  การสร้างความสัมพันธ์ที่ดีกับลูกค้า ผู้จัดจำหน่ายสินค้า และสถาบันการเงิน

บริษัทและบริษัทย่อยมีนโยบายในการสร้างความสัมพันธ์อันดีและประสานผลประโยชน์กับลูกค้า
ผู้จัดจำหน่ายสินค้า และสถาบันการเงิน สำหรับลูกค้า บริษัทและบริษัทย่อยมีการสื่อสารทางโทรศัพท์
และบริการใหม่ทางไปรษณีย์เพื่อแจ้งกิจกรรม หรือออกไปพบลูกค้าอย่างสม่ำเสมอ
รวมทั้งเสนอการให้บริการสินเชื่อพิเศษแก่ลูกค้าชั้นดีที่มีประวัติการผ่อนชำระตรงตามเงื่อนไขที่กำหนดไว้
เช่น การให้บริการสินเชื่อส่วนบุคคล เป็นต้น นอกจากนี้
บริษัทยังมีนโยบายในการช่วยเหลือและให้คำแนะนำเพื่อแก้ไขปัญหาด้านการเงินให้แก่ลูกค้า
ซึ่งจากการดำเนินงานของบริษัทที่ผ่านมาบริษัทได้รับเลือกจากคณะกรรมการคุ้มครองผู้บริโภคเมื่อวันที่
26 กันยายน 2545
ให้เป็นผู้ประกอบธุรกิจที่รักษาสิทธิผู้บริโภคด้านการใช้สัญญาที่เป็นธรรมต่อผู้บริโภค

บริษัทมีนโยบายในการสร้างความสัมพันธ์อันดีกับผู้จัดจำหน่ายรถยนต์ทั้งรถยนต์ใหม่และรถยนต์ใช้แล้ว
เนื่องจากบริษัทมีการทำธุรกิจกับผู้จัดจำหน่ายรถยนต์มายาวนาน
จึงก่อให้เกิดความสัมพันธ์ที่ดีและความเชื่อถือซึ่งกันและกัน
โดยบริษัทเน้นทำธุรกิจกับผู้จัดจำหน่ายรถยนต์ที่จำหน่ายรถยนต์ที่มีคุณภาพดี เป็นผู้ให้บริการที่ดี
มีความรู้และประสบการณ์ในด้านการขายรถยนต์
เพื่อจะช่วยลดความเสี่ยงในด้านคุณภาพของรถยนต์ที่เป็นหลักประกัน
นอกจากนี้บริษัทยังมีการให้ความช่วยเหลือต่างๆ เช่น การให้บริการสินเชื่อแก่ผู้จัดจำหน่ายรถยนต์
เพื่อช่วยเหลือด้านการเงินแก่ผู้จัดจำหน่ายรถยนต์ เป็นต้น
ในขณะเดียวกันบริษัทยังมุ่งสร้างความสัมพันธ์ที่ดีกับสถาบันการเงินต่างๆ
เพื่อเพิ่มช่องทางในการจัดหาแหล่งเงินทุนและเพื่อบริหารต้นทุนทางการเงินให้สอดคล้องกับสภาวะการแข่งขันและความผันผวนของอัตราดอกเบี้ย

6)  การมีเจ้าหน้าที่ที่มีประสบการณ์และมีทักษะการให้บริการในธุรกิจเช่าซื้ออันยาวนาน

เจ้าหน้าที่ของบริษัทโดยเฉพาะเจ้าหน้าที่สินเชื่อการตลาดเป็นผู้ที่มีความรู้ มีความเชี่ยวชาญ
และมีประสบการณ์ ทำให้มีความเข้าใจในลักษณะธุรกิจเช่าซื้อเป็นอย่างดี
ประกอบกับทักษะในการเจรจาต่อรองและ0ดูแลลูกค้าได้อย่างมีประสิทธิภาพ
ทำให้ลูกค้าเกิดความมั่นใจในคุณภาพและเกิดความประทับใจในบริการ นอกจากนี้
บริษัทยึดหลักการดำเนินธุรกิจอย่างถูกต้องตามกฎหมายด้วยความซื่อสัตย์ สุจริต และมีจริยธรรม
การให้บริการสินเชื่อเช่าซื้อโดยเฉพาะอย่างยิ่งการให้สินเชื่อเช่าซื้อรถยนต์ใช้แล้วมีความจำเป็นอย่างมากที่จะต้องอาศัยประสบการณ์และความซื่อสัตย์ของพนักงาน
ในการตรวจดูสภาพรถยนต์และประเมินราคารถยนต์ให้ใกล้เคียงกับความเป็นจริงมากที่สุด
เพื่อช่วยให้บริษัทเกิดความเสียหายน้อยที่สุด

7)  การฝึกอบรมบุคลากรอย่างสม่ำเสมอ

บริษัทและบริษัทย่อยให้ความสำคัญกับการฝึกอบรมและพัฒนาความรู้ให้แก่พนักงาน
โดยบริษัทและบริษัทย่อยจัดให้มีการฝึกอบรมพนักงานอย่างสม่ำเสมอเพื่อเสริมสร้างความรู้
ทักษะในการทำงาน
และการทำงานร่วมกันเป็นทีมเพื่อให้สอดคล้องกับสภาพการแข่งขันที่เปลี่ยนแปลงไป
ซึ่งจะช่วยเพิ่มประสิทธิภาพการทำงานให้เป็นมาตรฐานเดียวกันและเป็นไปตามที่บริษัทกำหนด
การฝึกอบรมบุคลากรอย่างสม่ำเสมอจะมีส่วนช่วยทำให้พนักงานสามารถให้บริการลูกค้าได้อย่างรวดเร็วและมีประสิทธิภาพ
ซึ่งจะนำไปสู่การลดความเสี่ยงในเรื่องการให้สินเชื่อของบริษัทและบริษัทย่อยในที่สุด

8)  การจัดทำระบบสารสนเทศเพื่อช่วยในการดำเนินงาน

บริษัทและบริษัทย่อยได้ร่วมกันจัดทำระบบฐานข้อมูลของลูกค้าที่เคยใช้บริการ
โดยเก็บรวบรวมข้อมูลลูกค้าไว้ตั้งแต่บริษัทและบริษัทย่อยเริ่มดำเนินธุรกิจ
ซึ่งรวมถึงประวัติการชำระเงินค่างวด ข้อมูลด้านภาระผูกพันของลูกค้า ข้อมูลด้านสินเชื่อ
และข้อมูลเกี่ยวกับการโจรกรรมและทุจริต เพื่อนำมาประกอบการวิเคราะห์การให้สินเชื่อ
การวางแผนการตลาด
การวางแผนการรักษาฐานลูกค้าเก่าและการขยายฐานลูกค้าใหม่ได้อย่างมีประสิทธิภาพ
บริษัทและบริษัทย่อยได้ร่วมกันพัฒนาระบบสารสนเทศเพื่อการจัดการ (Management Information
System) ซึ่งเป็นระบบสารสนเทศเพื่อใช้ในการปฏิบัติงานเกี่ยวกับข้อมูลข่าวสารด้านการตลาด
การปฏิบัติการสินเชื่อ การควบคุมสินเชื่อ และการเงินและบัญชี

1.  นโยบายราคา

บริษัทและบริษัทย่อยไม่มีนโยบายในการแข่งขันโดยการตัดราคา
แต่บริษัทและบริษัทย่อยมีนโยบายในการกำหนดอัตราดอกเบี้ยที่เหมาะสมกับลูกค้าแต่ละราย
โดยพิจารณาปัจจัยต่างๆ ดังนี้

1)  ต้นทุนดอกเบี้ยเงินกู้ของบริษัทและบริษัทย่อยในปัจจุบัน
    รวมทั้งแนวโน้มที่อาจส่งผลกระทบต่อต้นทุนในอนาคต เช่น สภาพเศรษฐกิจของประเทศ
    อัตราเงินเฟ้อ การเปลี่ยนแปลงอัตราดอกเบี้ยของตลาด
    มาตรการของภาครัฐบาลที่อาจส่งผลกระทบต่อการดำเนินธุรกิจ เป็นต้น

2)  ต้นทุนการดำเนินงานของบริษัทและบริษัทย่อย

3)  คุณสมบัติของลูกค้าและผู้ค้ำประกันแต่ละราย
    เพื่อพิจารณาถึงความเสี่ยงที่อาจเกิดขึ้นระหว่างการผ่อนชำระเงินค่างวด

4)  คุณสมบัติของสินค้า ได้แก่ ประเภทและยี่ห้อของสินค้า ราคาตลาด สภาพและอายุการใช้งาน
    ตลอดจนสภาพคล่องของสินค้านั้น

บริษัทและบริษัทย่อยจะนำปัจจัยต่างๆ ข้างต้นมาประกอบการกำหนดอัตราดอกเบี้ย
โดยจะอิงกับอัตราดอกเบี้ยในตลาดและอัตราดอกเบี้ยของคู่แข่งขัน เพื่อหาอัตราดอกเบี้ย
จำนวนเงินดาวน์ จำนวนเงินค่างวด และระยะเวลาในการผ่อนชำระที่เหมาะสมของลูกค้าแต่ละราย

1.  กลุ่มลูกค้าเป้าหมาย

กลุ่มลูกค้าเป้าหมายของบริษัทและบริษัทย่อยจะแตกต่างกันไปตามประเภทของธุรกิจ
ซึ่งสามารถสรุปได้ดังนี้

ธุรกิจเช่าซื้อ

กลุ่มลูกค้าเป้าหมายสำหรับการให้บริการเช่าซื้อรถยนต์และเครื่องจักร
ทั้งที่เป็นบุคคลธรรมดาและนิติบุคคล
โดยบริษัทจะเน้นให้บริการแก่ลูกค้าประเภทบุคคลธรรมดาที่มีฐานะทางการเงินมั่นคง
มีที่อยู่เป็นหลักแหล่งที่แน่นอน มีอาชีพการงานที่มั่นคง มีความสามารถในการผ่อนชำระคืนหนี้ได้
และไม่มีประวัติเสียทางด้านการเงิน โดยพิจารณาจากระบบฐานข้อมูลของบริษัทและบริษัท
ข้อมูลเครดิตแห่งชาติ จำกัด (National Credit Bureau Co., Ltd.)
สำหรับบริษัทย่อยจะเน้นการให้บริการสินเชื่อเช่าซื้อแก่ลูกค้าประเภทนิติบุคคลที่มีฐานะทางการเงินที่มั่นคง
มีผลการดำเนินงานที่ดี และมีความสามารถในการผ่อนชำระคืนหนี้ได้ นอกจากนี้
บริษัทและบริษัทย่อยเน้นการให้บริการที่ดีแก่ลูกค้าทั้งก่อนและหลังการขาย
ไม่ว่าจะเป็นการให้คำปรึกษา ให้ความสะดวกในการต่อทะเบียนและทำประกันภัยสินค้า
รวมทั้งพยายามสร้างความสัมพันธ์อันดีกับกลุ่มผู้จัดจำหน่ายสินค้า
โดยเฉพาะอย่างยิ่งผู้จัดจำหน่ายสินค้าที่เชื่อถือได้

ในปี 2555 และปี 2556 ยอดการให้สินเชื่อเช่าซื้อของบริษัทแบ่งตามภาคต่างๆ ได้ดังนี้

  -------------------------------------- ---------------- ----------------
  ภาค / เขต                              ปี 2555           ปี 2556

                                         สัดส่วน (ร้อยละ)    สัดส่วน (ร้อยละ)

  เขตกรุงเทพมหานครและปริมณฑล               44.98            40.90

  ภาคตะวันออก                             19.74            17.00

  ภาคกลาง                                16.94            15.47
  (ยกเว้นเขตกรุงเทพมหานครและปริมณฑล)                         

  ภาคตะวันออกเฉียงเหนือ                     5.61             12.97

  ภาคตะวันตก                              6.04             6.60

  ภาคเหนือ                                3.19             4.42

  ภาคใต้                                  3.50             2.64

  รวม                                    100.00           100.00
  -------------------------------------- ---------------- ----------------

หมายเหตุ : คำนวณจากร้อยละของยอดการให้สินเชื่อเช่าซื้อของบริษัท

การที่ลูกค้าของบริษัทเริ่มกระจายจากเขตกรุงเทพมหานครและปริมณฑลไปตามจังหวัดต่างๆ
ในภาคตะวันออกเฉียงเหนือ และภาคเหนือเพิ่มขึ้น
เนื่องจากบริษัทได้เพิ่มสาขาใหม่ที่จังหวัดเชียงราย จังหวัดขอนแก่น และจังหวัดอุบลราชธานี
นอกเหนือจากสาขาเดิมในจังหวัดระยอง จังหวัดสมุทรสาคร และจังหวัดพิษณุโลก
โดยการมีเจ้าหน้าที่ประจำการคอยให้คำแนะนำสินค้าและบริการแก่ลูกค้าในพื้นที่การตลาดช่วยทำให้สามารถเข้าถึงกลุ่มลูกค้าในจังหวัดนั้นๆ
และในจังหวัดใกล้เคียงได้ง่ายขึ้น เพื่อเป็นการขยายกลุ่มลูกค้าให้กว้างขึ้น
บริษัทมีนโยบายในการขยายเขตการตลาด
โดยเน้นพื้นที่ที่มีศักยภาพทางการตลาดและมีความเหมาะสมกับนโยบายด้านการตลาดของบริษัท
เพื่อเพิ่มโอกาสในการเข้าถึงกลุ่มลูกค้าให้มากขึ้น

สำหรับกลุ่มลูกค้าของบริษัทย่อย
ส่วนใหญ่เป็นผู้ประกอบการที่ตั้งอยู่ในเขตกรุงเทพมหานครและปริมณฑล โดยในปี 2555 และ 2556
คิดเป็นสัดส่วนร้อยละ 49.64 และร้อยละ 47.77
ของยอดการให้สินเชื่อเช่าซื้อทั้งหมดของบริษัทย่อย และในจังหวัดอื่นๆ ทั่วประเทศ ปี 2555 และ
2556 คิดเป็นสัดส่วนร้อยละ 50.36 และร้อยละ 52.23
ของยอดการให้สินเชื่อเช่าซื้อทั้งหมดของบริษัทย่อย

ในปี 2555 และปี 2556 บริษัทย่อยมียอดการให้สินเชื่อเช่าซื้อ
ซึ่งสามารถแบ่งตามอุตสาหกรรมต่างๆ ได้ดังนี้

+-----------------------------+-------------------+--------------------+
| ประเภทของอุตสาหกรรม          | ปี 2555            | ปี 2556             |
+=============================+===================+====================+
|                             | สัดส่วน (ร้อยละ)     | สัดส่วน (ร้อยละ)      |
+-----------------------------+-------------------+--------------------+
| อุตสาหกรรมก่อสร้าง             | 11.62             | 18.79              |
+-----------------------------+-------------------+--------------------+
| อุตสาหกรรมบริการ              | 13.50             | 18.48              |
+-----------------------------+-------------------+--------------------+
| อุตสาหกรรมการพิมพ์และสิ่งพิมพ์     | 8.54              | 9.66               |
+-----------------------------+-------------------+--------------------+
| อุตสาหกรรมยานยนต์             | 11.06             | 9.30               |
+-----------------------------+-------------------+--------------------+
| อุตสาหกรรมเครื่องมือและเครื่องจักร | 12.56             | 7.99               |
+-----------------------------+-------------------+--------------------+
| อุตสาหกรรมขนส่ง               | 7.21              | 5.53               |
+-----------------------------+-------------------+--------------------+
| อุตสาหกรรมเคมีภัณฑ์และพลาสติก    | 3.73              | 5.23               |
+-----------------------------+-------------------+--------------------+
| อุตสาหกรรมเครื่องใช้ไฟฟ้า        | 4.59              | 4.41               |
+-----------------------------+-------------------+--------------------+
| อื่นๆ                         | 27.18             | 20.61              |
+-----------------------------+-------------------+--------------------+
| รวม                         | 100.00            |   100.00           |
+-----------------------------+-------------------+--------------------+

  หมายเหตุ : คำนวณจากร้อยละของยอดการให้สินเชื่อเช่าซื้อของบริษัทย่อย

บริษัทย่อยให้สินเชื่อแก่ลูกค้าส่วนใหญ่ในอุตสาหกรรมเครื่องมือและเครื่องจักร อุตสาหกรรมยานยนต์
อุตสาหกรรมบริการ และอุตสาหกรรมก่อสร้าง ทั้งนี้
บริษัทย่อยมีนโยบายในการขยายการให้บริการแก่กลุ่มลูกค้าที่มีศักยภาพในการดำเนินงาน
รวมทั้งการขยายการให้บริการไปยังกลุ่มลูกค้าในอุตสาหกรรมอื่นๆ ที่มีโอกาสในการเติบโตมากขึ้น

ธุรกิจลีสซิ่ง

กลุ่มลูกค้าเป้าหมายสำหรับธุรกิจสินเชื่อลีสซิ่ง ได้แก่
นิติบุคคลที่ต้องการเช่าทรัพย์สินเพื่อใช้ประโยชน์ในการประกอบธุรกิจ
โดยเน้นเฉพาะกลุ่มบริษัทที่อยู่ในอุตสาหกรรมที่มีโอกาสในการเติบโตทางธุรกิจอย่างต่อเนื่อง
โดยบริษัทผู้ขอสินเชื่อลีสซิ่งจะต้องเป็นบริษัทที่มีผลประกอบการดี มีฐานะการเงินมั่นคง
มีความสามารถในการผ่อนชำระหนี้ได้ตามกำหนด
นอกจากพิจารณาเลือกลูกค้าที่มีคุณสมบัติเหมาะสมแล้ว
บริษัทย่อยยังคำนึงถึงประเภททรัพย์สินที่ลูกค้าประสงค์จะขอเช่า
โดยจะต้องเป็นเครื่องจักรหรืออุปกรณ์ที่ไม่มีการเปลี่ยนแปลงทางเทคโนโลยีอย่างรวดเร็ว
มีความคงทน มีอายุการใช้งานนาน และมีสภาพคล่องสูง เนื่องจากจะช่วยลดความเสี่ยงให้บริษัทย่อย
ในแง่ที่ว่าบริษัทย่อยสามารถนำเครื่องจักรเหล่านั้นมาขายหรือให้สินเชื่อกับลูกค้ารายอื่นต่อได้
หากสัญญาลีสซิ่งกับลูกค้ารายเดิมสิ้นสุดลงไม่ว่าจะด้วยเหตุผลใดก็ตาม

นอกจากนี้ การเสนอบริการที่รวดเร็วและมีประสิทธิภาพของบริษัทย่อย
ช่วยทำให้ลูกค้าที่เคยใช้บริการสินเชื่อลีสซิ่งกับบริษัทย่อยเกิดความประทับใจในบริการ
จึงมีความเป็นได้ที่ลูกค้าเก่าจะกลับมาขอใช้บริการสินเชื่อลีสซิ่งอีกครั้งเมื่อมีความต้องการ
และในบางครั้งลูกค้าเก่ายังช่วยแนะนำลูกค้ารายใหม่ได้อีกด้วย

สำหรับกลุ่มลูกค้าของบริษัทย่อย
ส่วนใหญ่เป็นผู้ประกอบการที่ตั้งอยู่ในเขตกรุงเทพมหานครและปริมณฑล โดยในปี 2555 และ 2556
คิดเป็นสัดส่วนร้อยละ 60.66 และร้อยละ 53.55 ของยอดการให้สินเชื่อลีสซิ่งทั้งหมด
และในจังหวัดอื่นๆ ทั่วประเทศ ปี 2555 และ 2556 คิดเป็นสัดส่วนร้อยละ 39.34 และร้อยละ
46.45 ของยอดการให้สินเชื่อลีสซิ่งทั้งหมด

ในปี 2555 และปี 2556 บริษัทย่อยมีกลุ่มลูกค้าที่อยู่ในอุตสาหกรรมต่างๆ ซึ่งมีรายละเอียดดังนี้

  ------------------------------------------------------------------------
  ประเภทของอุตสาหกรรม                 ปี 2555             ปี 2556
  ---------------------------------- ------------------ ------------------
                                     สัดส่วน (ร้อยละ)      สัดส่วน (ร้อยละ)

  อุตสาหกรรมเครื่องใช้ไฟฟ้า               5.77               17.82

  อุตสาหกรรมเครื่องมือและเครื่องจักร        14.88              15.18

  อุตสาหกรรมยานยนต์                    15.85              7.88

  อุตสาหกรรมการขนส่ง                   2.69               7.39

  อุตสาหกรรมบริการ                     4.14               3.80

  อุตสาหกรรมก่อสร้าง                    9.28               3.33

  อุตสาหกรรมการพิมพ์และสิ่งพิมพ์            3.53               3.29

  อุตสาหกรรมเคมีภัณฑ์และพลาสติก           4.13               3.03

  อื่นๆ                                39.71              38.28

  รวม                                100.00             100.00
  ------------------------------------------------------------------------

หมายเหตุ : คำนวณจากร้อยละของยอดการให้สินเชื่อลีสซิ่งของบริษัทย่อย

กลุ่มลูกค้าของบริษัทย่อยมีการกระจายตัวตามอุตสาหกรรมต่างๆ
โดยบริษัทย่อยจะเน้นให้บริการสินเชื่อลีสซิ่งแก่กลุ่มอุตสาหกรรมขนาดกลางและขนาดย่อมที่มีศักยภาพในการเติบโต
และทำกำไร โดยในปี 2556 กลุ่มลูกค้าของบริษัทย่อยส่วนใหญ่อยู่ใน อุตสาหกรรมเครื่องใช้ไฟฟ้า
และอุตสาหกรรมเครื่องมือและเครื่องจักร เป็นต้น

ธุรกิจแฟคตอริ่ง

บริษัทย่อยเน้นให้บริการสินเชื่อแฟคตอริ่งแก่กลุ่มลูกค้าที่เป็นผู้ประกอบการในอุตสาหกรรมขนาดกลางและขนาดย่อมที่มีศักยภาพในการเติบโต
มีผลประกอบการดี มีฐานะการเงินที่มีความมั่นคง มีความสามารถในการผ่อนชำระหนี้ได้ตามกำหนด
มีเครดิตทางการค้าที่น่าเชื่อถือ และอยู่ในอุตสาหกรรมที่มีแนวโน้มที่ดี
โดยผู้ประกอบการเหล่านี้ต้องการใช้บริการแฟคตอริ่ง
เพื่อให้เกิดความคล่องตัวทางการเงินและการดำเนินธุรกิจมากขึ้น โดยในปี 2556
กลุ่มลูกค้าเป้าหมายของบริษัทย่อยส่วนใหญ่อยู่ในอุตสาหกรรมยานยนต์ อุตสาหกรรมเครื่องใช้ไฟฟ้า
อุตสาหกรรมบริการ อุตสาหกรรมการขนส่ง และ อุตสาหกรรมเคมีภัณฑ์และพลาสติก เป็นต้น

ในปี 2555 และปี 2556 บริษัทย่อยมีกลุ่มลูกค้าสินเชื่อแฟคตอริ่งแยกตามประเภทอุตสาหกรรมต่างๆ
ได้ดังนี้

  -----------------------------------------------------------------------
  ประเภทอุตสาหกรรม                ปี 2555             ปี 2556
  ------------------------------ ------------------ ---------------------
                                 สัดส่วน (ร้อยละ)      สัดส่วน (ร้อยละ)

  อุตสาหกรรมยานยนต์                18.97              43.34

  อุตสาหกรรมเครื่องใช้ไฟฟ้า           18.27              8.18

  อุตสาหกรรมบริการ                 6.40               5.26

  อุตสาหกรรมการขนส่ง               4.49               4.05

  อุตสาหกรรมเคมีภัณฑ์และพลาสติก       10.49              2.95

  อุตสาหกรรมเครื่องมือและเครื่องจักร    3.18               2.38

  อุตสาหกรรมบรรจุภัณฑ์               4.72               1.99

  อื่นๆ                            33.48              31.85

  รวม                            100.00             100.00
  -----------------------------------------------------------------------

หมายเหตุ : คำนวณจากร้อยละของยอดการให้สินเชื่อแฟคตอริ่ง

ทั้งนี้
บริษัทย่อยมีนโยบายในการขยายการให้บริการไปยังกลุ่มลูกค้าที่บริษัทย่อยเห็นว่ามีความสามารถในการทำกำไร
มีความฐานะทางการเงินที่ดี และโอกาสในการเติบโตทางธุรกิจ

2.  ช่องทางการจำหน่าย

ช่องทางการจำหน่ายสามารถแยกตามประเภทธุรกิจ ดังนี้

ธุรกิจเช่าซื้อของบริษัท

บริษัทให้บริการเช่าซื้อรถยนต์ ซึ่งสามารถแบ่งตามลักษณะการซื้อขายรถยนต์ได้เป็น 2 ลักษณะ ได้แก่

1)  การให้บริการสินเชื่อเช่าซื้อรถยนต์ผ่านผู้จัดจำหน่ายรถยนต์

ผู้จัดจำหน่ายรถยนต์ซึ่งเป็นคู่ค้าที่เป็นพันธมิตรทางธุรกิจของบริษัท (Dealer หรือ Sub-Dealer)
จะเป็นผู้แนะนำลูกค้าที่มีความต้องการใช้บริการสินเชื่อเช่าซื้อแก่บริษัท ในปัจจุบัน
บริษัทมีการทำธุรกิจร่วมกับผู้จัดจำหน่ายรถยนต์ที่เป็นพันธมิตรทางธุรกิจซึ่งเป็นผู้จัดจำหน่ายรถยนต์ใหม่และรถยนต์ใช้แล้ว
ทั้งนี้ เนื่องจากบริษัทดำเนินธุรกิจเช่าซื้อมานานร่วม 30 ปี โดยให้บริการที่สะดวกรวดเร็ว
มีนโยบายเสริมสร้างประโยชน์แก่คู่ค้าทุกราย
มุ่งเน้นการสร้างความสัมพันธ์ที่ดีกับคู่ค้าหรือพันธมิตรต่าง ๆ
ทำให้ที่ผ่านมาผู้จัดจำหน่ายรถยนต์แนะนำลูกค้าเช่าซื้อให้กับบริษัทอย่างสม่ำเสมอ

ในปี 2556 บริษัทมีสัดส่วนการให้สินเชื่อเช่าซื้อผ่านทางผู้จัดจำหน่ายรถยนต์คิดเป็นร้อยละ 99.10
ของยอดการให้สินเชื่อเช่าซื้อทั้งหมดของบริษัท
บริษัทไม่มีการพึ่งพาตัวแทนจำหน่ายรถยนต์รายหนึ่งรายใดเป็นพิเศษ ทั้งนี้
บริษัทมีสัดส่วนการให้บริการสินเชื่อเช่าซื้อรถยนต์ผ่านผู้จัดจำหน่ายรถยนต์ 10
รายแรกรวมกันเป็นร้อยละ 25.07 ของยอดการให้สินเชื่อเช่าซื้อทั้งหมดของบริษัท
โดยไม่มีตัวแทนจำหน่ายรถยนต์รายใดที่มีสัดส่วนเกินกว่าร้อยละ 5
ของยอดการให้สินเชื่อเช่าซื้อทั้งหมด

2)  การให้บริการสินเชื่อเช่าซื้อรถยนต์โดยการติดต่อโดยตรงของบริษัท

ลูกค้าจะติดต่อกับบริษัทเพื่อขอใช้สินเชื่อเช่าซื้อซึ่งเป็นลูกค้าที่เคยใช้บริการสินเชื่อของบริษัทแล้วเกิดความประทับใจในการให้บริการ
จึงต้องการที่จะใช้บริการของบริษัทอีกครั้ง
รวมถึงลูกค้าของบริษัทได้แนะนำลูกค้าใหม่ที่มีความต้องการใช้สินเชื่อเช่าซื้อให้มาใช้บริการของบริษัทอีกด้วย
โดยสัดส่วนการให้สินเชื่อเช่าซื้อรถยนต์โดยการติดต่อโดยตรงกับบริษัท คิดเป็นร้อยละ 0.90
ของยอดการให้สินเชื่อเช่าซื้อทั้งหมดของบริษัทในปี 2556

ธุรกิจลีสซิ่งและเช่าซื้อของบริษัทย่อย

บริษัทย่อยมีช่องทางการให้สินเชื่อลีสซิ่งและเช่าซื้อ 2 ลักษณะ ได้แก่

1)  การให้บริการสินเชื่อลีสซิ่งและเช่าซื้อผ่านผู้จัดจำหน่ายสินค้า

จากการที่บริษัทย่อยมีบริการที่สะดวก รวดเร็ว และความสัมพันธ์อันดีกับผู้จัดจำหน่ายสินค้ามานาน
ทำให้ผู้จัดจำหน่ายสินค้าแนะนำลูกค้าที่ต้องการทำสัญญาลีสซิ่งและเช่าซื้อให้กับบริษัทย่อย ในปี 2556
บริษัทย่อยมีการทำธุรกิจร่วมกับผู้จัดจำหน่ายสินค้าโดยมีนโยบายในการเลือกทำธุรกิจกับผู้จัดจำหน่ายสินค้าที่มีฐานะการเงินที่มั่นคง
มีความชำนาญและประสบการณ์ในธุรกิจ และมีความน่าเชื่อถือ

2)  การให้บริการสินเชื่อลีสซิ่งและเช่าซื้อโดยการติดต่อโดยตรงของบริษัทย่อย

การให้สินเชื่อลีสซิ่งและเช่าซื้อโดยการติดต่อโดยตรงของบริษัทย่อย แบ่งออกเป็น 3 วิธี ได้แก่

1.  ลูกค้าที่เคยใช้บริการสินเชื่อลีสซิ่งและสินเชื่อเช่าซื้อของบริษัทย่อยมาก่อน
    เมื่อลูกค้าดังกล่าวมีความต้องการใช้สินเชื่อลีสซิ่งและเช่าซื้ออีกครั้ง
    จึงกลับมาใช้บริการของบริษัทย่อยอีกครั้ง

2.  ลูกค้าเดิมแนะนำลูกค้าใหม่ที่มีความต้องการใช้สินเชื่อลีสซิ่งและเช่าซื้อให้มาใช้บริการสินเชื่อของบริษัทย่อย

3.  วิธีอื่นๆ เช่น เจ้าหน้าที่การตลาดสินเชื่อของบริษัทย่อยเป็นผู้ติดต่อลูกค้าใหม่
    โดยจะเน้นกลุ่มลูกค้าในอุตสาหกรรมที่มีโอกาสในการเติบโตทางธุรกิจ โดยการออกไปพบลูกค้า
    การส่งจดหมายแจ้งทางไปรษณีย์และผ่านทางเว็บไซต์ (E-Commerce)
    เพื่อแจ้งข้อมูลข่าวสารเกี่ยวกับบริการต่างๆ ของบริษัทย่อย
    สถาบันการเงินแนะนำลูกค้าให้บริษัทย่อย และบริษัทลีสซิ่งอื่นๆ แนะนำลูกค้าให้บริษัทย่อย
    เป็นต้น

ธุรกิจแฟคตอริ่ง

ช่องทางการจำหน่ายของธุรกิจแฟคตอริ่งของบริษัทย่อยจะผ่านเจ้าหน้าที่สินเชื่อการตลาดทั้งหมด
โดยเจ้าหน้าที่สินเชื่อการตลาดด้านธุรกิจแฟคตอริ่งของบริษัทย่อยเป็นผู้ที่มีความรู้และมีประสบการณ์ในธุรกิจแฟคตอริ่งเป็นอย่างดี
จึงสามารถทำหน้าที่ให้คำแนะนำบริการแก่กลุ่มลูกค้าเป้าหมาย
ที่ผ่านมาเจ้าหน้าที่สินเชื่อการตลาดของบริษัทย่อยมุ่งเน้นเสนอบริการแก่กลุ่มลูกค้าที่อยู่ในอุตสาหกรรมที่มีโอกาสเติบโตในอนาคตและมีฐานะทางการเงินที่มั่นคง
โดยเน้นในกลุ่มลูกค้าที่เป็นอุตสาหกรรมขนาดกลางและขนาดย่อมในประเทศไทยเป็นหลัก นอกจากนี้
เจ้าหน้าที่สินเชื่อการตลาดสามารถหาข้อมูลลูกค้าใหม่ได้จากระบบฐานข้อมูลภายในที่บริษัทและบริษัทย่อยเก็บรวบรวมไว้ตลอดระยะเวลาในการดำเนินธุรกิจ
ทั้งนี้ รายชื่อลูกค้าที่เคยใช้บริการสินเชื่อประเภทอื่นๆ ของบริษัทและบริษัทย่อยที่มีฐานะการเงินมั่นคง
และมีประวัติการชำระเงินที่ดีมาโดยตลอดก็เป็นข้อมูลเสริมให้กับเจ้าหน้าที่สินเชื่อการตลาดได้
และการที่บริษัทเป็นสมาชิกของสมาคมแฟคตอริ่งระหว่างประเทศ (Factors Chain
International หรือ FCI)
จะช่วยเพิ่มช่องทางในการให้บริการสินเชื่อแฟคตอริ่งระหว่างประเทศกับบริษัทย่อยได้อีกทางหนึ่ง

1.  ภาวะอุตสาหกรรมและการแข่งขัน

ภาวะอุตสาหกรรมแยกตามประเภทธุรกิจ ดังนี้

ธุรกิจเช่าซื้อ

โดยทั่วไปธุรกิจการให้บริการสินเชื่อเช่าซื้อรถยนต์จะเปลี่ยนแปลงไปในทิศทางเดียวกันกับภาวะอุตสาหกรรม
ยานยนต์ โดยในช่วงระหว่างปี 2549 จนถึง ปี 2552
อุตสาหกรรมยานยนต์ได้รับผลกระทบจากวิกฤตการทางการเงิน
ทำให้ยอดจำหน่ายรถยนต์ภายในประเทศลดลงอย่างมีนัยสำคัญ หลังจากนั้น ในปี 2553
เศรษฐกิจโลกและเศรษฐกิจไทยเริ่มฟื้นตัว ส่งผลให้อุตสาหกรรมยานยนต์ฟื้นตัวเช่นเดียวกัน
และน่าจะขยายตัวอย่างต่อเนื่องในปี 2554 หากไม่เกิดอุทกภัยครั้งใหญ่ในช่วงไตรมาสสุดท้ายของปี
อย่างไรก็ตามจากการสนับสนุนของภาครัฐบาลที่มีมาตรการในการส่งเสริมการลงทุนให้ประเทศไทยเป็นศูนย์กลางฐานการผลิตรถยนต์ขนาดใหญ่ในภูมิภาคเอเชีย
ประกอบกับคณะกรรมการส่งเสริมการลงทุนกำหนดให้อุตสาหกรรมยานยนต์เป็นหนึ่งในอุตสาหกรรมเป้าหมายที่มุ่งเน้นให้เกิดการพัฒนาทักษะ
เทคโนโลยี และนวัตกรรม ซึ่งจะได้รับผลประโยชน์ในด้านการลงทุน
ประกอบกับการที่ประเทศไทยมีภูมิประเทศที่เหมาะสมและแรงงานฝีมือของคนไทยมีทักษะดี
จึงทำให้ผู้ผลิตรถยนต์จากต่างประเทศหลายรายย้ายฐานการผลิตเข้ามาในประเทศไทย

ในปี 2555 ยอดจำหน่ายรถยนต์ในประเทศ ปรับตัวเพิ่มขึ้นอย่างมาก
ทำให้ธุรกิจเช่าซื้อรถยนต์ขยายตัวในทิศทางเดียวกัน โดยมาจากปัจจัยสนับสนุนหลายส่วน
ไม่ว่าจะเป็นโครงการรถยนต์คันแรก
การเลื่อนการส่งมอบรถยนต์ที่ตกค้างจากมหาอุทกภัยครั้งใหญ่ของประเทศในช่วงไตรมาสสุดท้ายของปี
2554 และความต้องการซื้อรถยนต์ที่มีการปรับเปลี่ยนและเพิ่มรูปแบบมากขึ้น
ซึ่งส่งผลให้ตลาดเช่าซื้อรถยนต์เติบโตอย่างมาก

สำหรับปี 2556 ยอดจำหน่ายรถยนต์ใหม่ในประเทศ มีจำนวน 1,330,678 คัน ปรับตัวลดลงจากปี
2555 ที่มีจำนวน 1,436,335 คัน คิดเป็นลดลงร้อยละ 7.36
โดยเป็นผลมาจากโครงการรถยนต์คันแรกที่ช่วยกระตุ้นยอดขายรถยนต์ได้หมดโครงการลง
รวมทั้งความต้องการซื้อรถยนต์ใหม่ถูกใช้ไปในช่วงโครงการปีก่อน ทำให้ฐานในปีก่อนสูงมาก
ประกอบกับภาวะเศรษฐกิจในประเทศที่ชะลอตัวลง ภาระค่าครองชีพที่เพิ่มสูงขึ้น
และสถานการณ์ทางการเมืองที่ไม่แน่นอน แต่ทั้งนี้ยังมีปัจจัยบวกสำหรับยอดจำหน่ายรถยนต์ในปี 2556
จากรถยนต์คันแรกที่ไม่สามารถส่งมอบให้ลูกค้าได้ทันในปี 2555 ซึ่งได้ทยอยส่งมอบในปี 2556 แทน
รวมทั้งการจัดมาตรการส่งเสริมการตลาดของค่ายรถและสถาบันการเงินที่นำเสนอส่วนลดและของแถมให้เทียบเคียงกับเงินคืนภาษีที่ได้รับจากโครงการรถยนต์คันแรก

สำหรับแนวโน้มในปี 2557 คาดว่าธุรกิจเช่าซื้อจะยังคงหดตัวลงจากปี 2556
เนื่องจากปัญหาภาวะเศรษฐกิจ ภาระค่าครองชีพ และการเมืองในประเทศ
ส่งผลให้ภาคครัวเรือนและภาคเอกชนมีการใช้สอยและลงทุนที่ลดลง
โดยหากปัญหาการเมืองยังคงขัดแย้ง ยืดเยื้อ เป็นเวลานาน
ก็จะส่งผลต่อปัญหาภาวะเศรษฐกิจในประเทศเพิ่มสูงขึ้น อย่างไรก็ดี การเปิดเสรีการค้าภายใต้กรอบ
AEC ในปี 2558 จะเป็นปัจจัยที่ช่วยกระตุ้นธุรกิจเช่าซื้อได้ในช่วงปลายปี 2557
รวมทั้งความต้องการเพิ่มเติมในปริมาณของรถยนต์เพื่อการพาณิชย์
ซึ่งจะทำให้ผู้ประกอบการธุรกิจเช่าซื้อรถยนต์ยังคงแข่งขัน ทั้งด้านราคา และโปรโมชั่นต่างๆ
อย่างต่อเนื่อง ทั้งนี้เพื่อพยายามรักษาส่วนแบ่งการตลาดที่มีอยู่
และพยายามแย่งชิงส่วนแบ่งตลาดใหม่ที่เพิ่มขึ้น

ยอดจำหน่ายรถยนต์ภายในประเทศ ตั้งแต่ปี 2536 - 2556

[]

ยอดจำหน่ายรถยนต์ภายในประเทศแบ่งตามประเภทรถยนต์ในปี 2556
ส่วนใหญ่เป็นรถยนต์นั่งส่วนบุคคล โดยมีจำนวน 631,223 คัน คิดเป็นร้อยละ 47.44
รองลงมาเป็นรถยนต์เพื่อการพาณิชย์ประเภทกระบะ 1 ตัน และรถยนต์เพื่อการพาณิชย์ไม่รวมกระบะ
1 ตัน มีจำนวน 578,935 คัน และ 120,520 คัน ตามลำดับ หรือคิดเป็นร้อยละ 43.51
และร้อยละ 9.06 ตามลำดับ

ยอดขายรถยนต์ประเภทต่าง ๆ สำหรับปี 2554 - 2556 สามารถแบ่งได้ดังนี้

+-------------------+------+-------+-------+-------+------+--------+
| ยอด               | 2554 |       | 2555  |       | 2556 |        |
| ขายรถยนต์ประเภทต่าง |      |       |       |       |      |        |
| ๆ                 |      |       |       |       |      |        |
+-------------------+------+-------+-------+-------+------+--------+
|                   | จ    | เพิ่มขึ้น | จำนวน | เพิ่มขึ้น | จ    | เพิ่มขึ้น  |
|                   | ำนวน | (     |       | (     | ำนวน | (ลดลง) |
|                   |      | ลดลง) |       | ลดลง) |      |        |
|                   |      |       |       |       |      | ร้อยละ  |
|                   |      | ร้อยละ |       | ร้อยละ |      |        |
+-------------------+------+-------+-------+-------+------+--------+
| รถยนต์เพื่อกา        | 365  | (     | 66    | 82.18 | 578  | (      |
| รพาณิชย์ประเภทกระบะ | ,636 | 5.71) | 6,106 |       | ,935 | 13.09) |
| 1 ตัน              |      |       |       |       |      |        |
+-------------------+------+-------+-------+-------+------+--------+
| รถยนต์นั่งส่วนบุคคล    | 360  | 3.98  | 67    | 86.57 | 631  | (6.13) |
|                   | ,441 |       | 2,460 |       | ,223 |        |
+-------------------+------+-------+-------+-------+------+--------+
| รถยนต์เพื่อก         | 68   | 3.16  | 9     | 43.77 | 120  | 23.27  |
| ารพาณิชย์ไม่รวมกระบะ | ,004 |       | 7,769 |       | ,520 |        |
| 1 ตัน              |      |       |       |       |      |        |
+-------------------+------+-------+-------+-------+------+--------+
| รวม               | 794  | (     | 1,43  | 80.88 | 1    | (7.36) |
|                   | ,081 | 0.78) | 6,335 |       | ,330 |        |
|                   |      |       |       |       | ,678 |        |
+-------------------+------+-------+-------+-------+------+--------+

ยอดจำหน่ายรถยนต์ภายในประเทศแบ่งตามประเภทรถยนต์ ตั้งแต่ปี 2536 - 2556

  []

ผู้ประกอบการที่ให้บริการสินเชื่อเช่าซื้อรถยนต์รายสำคัญ ได้แก่ ธนาคารธนชาต จำกัด (มหาชน)
ธนาคารทิสโก้ จำกัด (มหาชน) ธนาคารไทยพาณิชย์ จำกัด (มหาชน) บริษัท ลิสซิ่งกสิกรไทย
จำกัด บริษัท อยุธยา ออโต้ลีส จำกัด ธนาคาร เกียรตินาคิน จำกัด (มหาชน) บริษัท โตโยต้า
ลีสซิ่ง (ประเทศไทย) จำกัด บริษัท ราชธานีลิสซิ่ง จำกัด (มหาชน) และบริษัท ตรีเพชรอีซูซุลีสซิ่ง
จำกัด เป็นต้น

ธุรกิจลีสซิ่ง

ธุรกิจลีสซิ่ง/
ธุรกิจเช่าซื้อเครื่องจักรและยานพาหนะเป็นธุรกิจมีลักษณะการขยายตัวตามสภาพเศรษฐกิจ
กล่าวคือเมื่อสภาพเศรษฐกิจดีมีการขยายตัว
ยอดสินเชื่อประเภทนี้ก็จะขยายตัวเช่นไปในแนวทางเดียวกันเพื่อรองรับการลงทุนขยายธุรกิจ

สำหรับในปี 2556
ธุรกิจลีสซิ่งปรับตัวดีขึ้นตามสภาพเศรษฐกิจและยังคงความต้องการเครื่องจักรทดแทนเพื่อการขยายธุรกิจ
แต่ทั้งนี้ มีปัจจัยที่กดดันภาวะเศรษฐกิจ คือปัญหาภาระหนี้ภาคครัวเรือน
และความไม่แน่นอนทางการเมือง ซึ่งจะส่งผลกดดันต่อธุรกิจในปี 2557
แต่คาดว่าธุรกิจลีสซิ่งยังคงจะสามารถขยายตัวเพิ่มขึ้นได้ แต่ในอัตราที่ไม่มากนัก
โดยบริษัทย่อยจะเน้นกลยุทธ์การให้บริการที่แตกต่าง โดยการให้บริการที่มีคุณภาพ รวดเร็ว
และยืดหยุ่น เพื่อสร้างความแตกต่างสำหรับกลุ่มลูกค้าในตลาดเฉพาะ (Niche Segments)

บริษัทที่ให้บริการสินเชื่อเช่าซื้อและลีสซิ่ง ได้แก่ บริษัท ไทยโอริกซ์ ลีสซิ่ง จำกัด บริษัท บีเอสแอล
ลีสซิ่ง จำกัด บริษัท ยูโอบี ลีสซิ่ง จำกัด และบริษัท เอสเอ็มเอฟแอล ลีสซิ่ง (ประเทศไทย) จำกัด
เป็นต้น

ธุรกิจแฟคตอริ่ง

ธุรกิจบริการสินเชื่อแฟคตอริ่งเป็นบริการสินเชื่อประเภทหนึ่ง
ซึ่งลักษณะของบริการมีส่วนช่วยอำนวยความสะดวกให้แก่ผู้ประกอบการในอุตสาหกรรมขนาดกลางและขนาดย่อมที่ไม่มีหลักทรัพย์ค้ำประกันการกู้ยืมเงินจากสถาบันการเงิน
ให้สามารถเบิกเงินสดล่วงหน้าจากค่าขายสินค้าและบริการจากผู้ให้บริการสินเชื่อแฟคตอริ่งได้ ดังนั้น
เมื่อเศรษฐกิจเริ่มฟื้นตัว
บรรดาผู้ประกอบการอุตสาหกรรมขนาดกลางและขนาดย่อมจึงเริ่มใช้บริการสินเชื่อแฟคตอริ่งมากขึ้น
ธุรกิจนี้จึงเริ่มเป็นที่รู้จักและได้รับการยอมรับอย่างแพร่หลาย
เนื่องจากมีบทบาทสำคัญในการแก้ปัญหาการขาดแคลนเงินทุนระยะสั้นของผู้ประกอบการได้ ทั้งนี้
ผู้ให้บริการสินเชื่อแฟคตอริ่งจะรับโอนสิทธิเรียกร้องจากลูกหนี้การค้าจากผู้ประกอบการและชำระเงินค่าสินค้าและบริการล่วงหน้าให้กับผู้ประกอบการ
จึงต้องมีการซื้อขายสินค้าและบริการและมีลูกหนี้การค้าเกิดขึ้น
ต่างจากการให้สินเชื่อเบิกเกินบัญชีที่สถาบันการเงินที่ให้สินเชื่อไม่สามารถควบคุมการใช้เงินของผู้ประกอบการได้
ความเสี่ยงของผู้ให้บริการสินเชื่อแฟคตอริ่งจึงต่ำกว่าจากการที่ผู้ให้บริการสินเชื่อแฟคตอริ่งได้รับโอนหนี้สินทางการค้าจากผู้ขายสินค้าและบริการเป็นหลักประกัน

นอกจากนี้
การที่ภาครัฐบาลมีนโยบายในการสนับสนุนทั้งการค้าภายในประเทศและการค้าระหว่างประเทศ
โดยเน้นธุรกิจขนาดกลางและขนาดย่อม
ส่งผลให้ธุรกิจขนาดกลางและขนาดย่อมมีอัตราการเติบโตอย่างรวดเร็ว
และทำให้แนวโน้มการให้บริการสินเชื่อแฟคตอริ่งเพิ่มสูงขึ้นตามความต้องการเงินทุนหมุนเวียนของผู้ประกอบธุรกิจขนาดกลางและขนาดย่อมที่จะเกิดขึ้นในอนาคต

ผู้ประกอบการในธุรกิจแฟคตอริ่ง ได้แก่ บริษัท แฟคตอริ่ง กสิกรไทยจำกัด
ธนาคารพัฒนาวิสาหกิจขนาดกลางและขนาดย่อมแห่งประเทศ บริษัท ไอเอฟเอสแคปปิตอล
(ประเทศไทย) จำกัด (มหาชน) และบริษัท ไอร่า แฟคตอริ่ง จำกัด (มหาชน) เป็นต้น

ตารางแสดงผลการดำเนินงานและฐานะการเงินของบริษัทต่างๆ
ที่จดทะเบียนในตลาดหลักทรัพย์แห่งประเทศไทยที่ดำเนินธุรกิจการให้สินเชื่อเช่าซื้อ
สินเชื่อลีสซิ่งและสินเชื่อแฟคตอริ่ง ณ วันที่ 31 ธันวาคม 2556 ซึ่งมีรายละเอียดดังนี้

(หน่วย : ล้านบาท)

  --------------------------------------------------------------------------------------------------------------------
                           บริษัทและบริษัทย่อย   TCAP           TISCO        KKP          AMANAH     THANI       ECL
  ------------------------ ---------------- -------------- ------------ ------------ ---------- ----------- ----------
  ลูกหนี้ตามสัญญาเช่าซื้อ         25,980.61        N/A            N/A          N/A          2,572.65   26,591.76   1,645.95

  ลูกหนี้ตามสัญญาลีสซิ่ง          776.63           N/A            N/A          N/A          0.41       242         N/A

  ลูกหนี้จากการซื้อสิทธิเรียกร้อง   874.45           N/A            N/A          N/A          N/A        N/A         N/A

  อื่น ๆ                     94.53            761,417.18     286,332.17   184,778.45   1.61       N/A         N/A

  รวม                      27,726.22        761,417.18     286,332.17   184,778.45   2,574.67   26,833.40   1,645.95

  สินทรัพย์                   28,380.61        1,050,913.89   359,262.52   249,109.12   3,117.19   27,293.15   1,873.40

  หนี้สิน                     24,584.20        955,474.47     336,044.46   213,964.70   1,867.06   24,069.87   1,194.78

  ส่วนของผู้ถือหุ้น              3,796.41         95,439.43      23,218.06    35,144.42    1,250.13   3,223.28    678.63

  รายได้รวม                 2,460.40         87,814.44      26,331.01    22,153.22    324.34     2,396.98    228.49

  กำไร (ขาดทุน)             640.92           16,558.68      3,902.25     4,439.88     (57.16)    754.24      45.85
  เบ็ดเสร็จรวมสำหรับปี                                                                                          
  --------------------------------------------------------------------------------------------------------------------

หมายเหตุ : ยอดลูกหนี้คงเหลือหลังหักดอกเบี้ยที่ยังไม่ถือเป็นรายได้ หลังหักค่าเผื่อหนี้สงสัยจะสูญ

: TCAP คือ บริษัท ทุนธนชาต จำกัด (มหาชน) TISCO คือ บริษัท ทิสโก้ไฟแนนเชียลกรุ๊ป จำกัด
(มหาชน), KKP คือ ธนาคาร เกียรตินาคิน จำกัด (มหาชน) AMANAH คือ บริษัท อะมานะฮ์
ลิสซิ่ง จำกัด (มหาชน), THANI คือ บริษัท ราชธานีลิสซิ่ง จำกัด (มหาชน), ECL คือ บริษัท
ตะวันออกพาณิชย์ลีสซิ่ง จำกัด (มหาชน)

ที่มา : งบการเงินรวมปี 2556 ตรวจสอบโดยผู้สอบบัญชี

1.  การจัดหาผลิตภัณฑ์หรือบริการ

    1.  แหล่งที่มาของเงินทุน

แหล่งที่มาของเงินทุนของบริษัทและบริษัทย่อยสามารถสรุปได้ดังนี้

1.  เงินที่ได้รับจากการชำระค่างวดของลูกค้า ซึ่งเมื่อหักค่าใช้จ่ายในการดำเนินงานแล้ว
    บริษัทและบริษัทย่อยสามารถนำเงินในส่วนนี้ไปใช้เป็นแหล่งเงินทุนได้

2.  เงินกู้ยืมระยะสั้นและระยะยาวจากธนาคารพาณิชย์และสถาบันการเงินทั้งในประเทศและต่างประเทศ

3.  ตลาดตราสารหนี้

4.  ส่วนของผู้ถือหุ้น ซึ่งประกอบด้วยทุนจดทะเบียนและเรียกชำระแล้ว และกำไรสะสม

แหล่งที่มาของเงินทุนเฉพาะในส่วนเงินกู้ยืมจากสถาบันการเงิน กิจการที่เกี่ยวข้องกัน
ตลาดตราสารหนี้ และส่วนของผู้ถือหุ้น

  -----------------------------------------------------------------------------------------------------
  แหล่งที่มาของเงินทุน                                           31 ธันวาคม             31 ธันวาคม   
                                                            2555                  2556        
  --------------------------------------------------------- ----------- --------- ----------- ---------
                                                            ล้านบาท      ร้อยละ     ล้านบาท      ร้อยละ

  เงินกู้ยืม                                                    19,178.54   84.57     24,043.35   86.36

  เงินเบิกเกินบัญชีและเงินกู้ยืมระยะสั้นจากสถาบันการเงิน                 2,778.71    12.25     3,971.77    14.27

  - เงินกู้ยืมจากสถาบันการเงินที่เกี่ยวข้องกัน                          229.96      1.01      742.05      2.67

  - เงินกู้ยืมจากสถาบันการเงินอื่น                                  2,548.75    11.24     3,229.72    11.60

  เงินกู้ยืมระยะยาวจากกิจการที่เกี่ยวข้องกันที่ถึงกำหนดชำระใน 1 ปี         2,000.00    8.82      -           -

  เงินกู้ยืมระยะยาวจากสถาบันการเงิน ที่ถึงกำหนดชำระภายใน 1 ปี         4,300.00    18.96     -           -

  หุ้นกู้ชนิดไม่มีประกันที่ถึงกำหนดชำระภายใน 1 ปี                       699.78      3.09      999.14      3.59

  หุ้นกู้ชนิดไม่มีประกันระยะสั้นอื่น                                    -           -         100.00      0.36

  เงินกู้ยืมระยะสั้นอื่น                                            7,701.90    33.96     9,024.94    32.42

  เงินกู้ยืมระยะยาวจากกิจการที่เกี่ยวข้องกัน-สุทธิจากส่วนที่ถึงกำหนดชำระใน 1 -           -         2,300.00    8.26
  ปี                                                                                           

  เงินกู้ยืมระยะยาวอื่น                                           700.00      3.09      6,000.00    21.55

  หุ้นกู้ชนิดไม่มีประกัน                                            998.15      4.40      1,647.50    5.92

  ส่วนของผู้ถือหุ้น                                               3,499.08    15.43     3,796.41    13.64

  รวมแหล่งที่มาของเงินทุน                                        22,677.62   100.00    27,839.76   100.00
  -----------------------------------------------------------------------------------------------------

ที่มา : งบการเงินรวมของบริษัท เอเซียเสริมกิจลีสซิ่ง จำกัด (มหาชน) ตรวจสอบโดยผู้สอบบัญชี
สำหรับปี 2555 และปี 2556

- เงินกู้ยืมระยะสั้นจากกิจการที่เกี่ยวข้องกัน
ไม่รวมดอกเบี้ยค้างจ่ายของเงินกู้ยืมระยะสั้นจากกิจการที่เกี่ยวข้องกัน

- เงินกู้ยืมระยะสั้นอื่น รวมถึง ตั๋วแลกเงินและตั๋วสัญญาใช้เงิน ซึ่งแสดงด้วยราคาตามมูลค่าหน้าตั๋ว

- หุ้นกู้ชนิดไม่มีประกัน ในที่นี้ แสดงด้วยราคาตามมูลค่าหน้าตั๋ว

ทั้งนี้
บริษัทและบริษัทย่อยมีนโยบายในการจัดหาแหล่งเงินทุนให้สอดคล้องกับวัตถุประสงค์ในการใช้เงินและระยะเวลาการใช้เงิน
เพื่อให้บริษัทและบริษัทย่อยมีสภาพคล่องและมีอัตราส่วนหนี้สินต่อทุนที่เหมาะสม
มีผลกำไรสุทธิและการบริหารความเสี่ยงที่ดี

1.  การให้กู้ยืม

  บริษัทและบริษัทย่อยมีนโยบายการให้กู้ยืมและขั้นตอนการพิจารณาสินเชื่อตามประเภทของธุรกิจ
  ดังนี้

ธุรกิจเช่าซื้อของบริษัท

1.  นโยบายการให้กู้ยืมของบริษัท

บริษัทให้ความสำคัญต่อคุณภาพของลูกหนี้ โดยบริษัทคำนึงถึงคุณสมบัติของลูกหนี้
ความสามารถในการชำระหนี้ของลูกหนี้ คุณสมบัติของทรัพย์สินที่ใช้ในการเช่าซื้อ
และผู้จัดจำหน่ายรถยนต์ เพื่อป้องกันปัญหาการเกิดหนี้สูญจากการให้สินเชื่อเช่าซื้อดังกล่าว

บริษัทให้บริการสินเชื่อเช่าซื้อแก่บุคคลธรรมดาและนิติบุคคล มีที่อยู่อาศัยเป็นหลักแหล่งแน่นอน
มีอาชีพและสถานประกอบการที่มั่นคง มีรายได้สม่ำเสมอและเพียงพอที่จะชำระค่างวดเช่าซื้อ ทั้งนี้
บริษัทได้เสนอบริการทางการเงินในรูปแบบที่หลากหลายต่อลูกค้า
เพื่อให้มีการบริการที่ครบวงจรมากขึ้น นอกจากนี้ การให้วงเงินสินเชื่อเช่าซื้อจะขึ้นอยู่กับประวัติ
สถานะทางการเงินของผู้เช่าซื้อ ประเภทของรถยนต์ สภาพของรถยนต์
และอายุการใช้งานของรถยนต์ ซึ่งโดยปกติแล้วบริษัทจะให้วงเงินสินเชื่อเช่าซื้อเฉลี่ยประมาณร้อยละ
75 - 80 ของมูลค่าทรัพย์สินที่ให้เช่าซื้อ
โดยคิดอัตราดอกเบี้ยเป็นแบบคงที่อ้างอิงกับอัตราดอกเบี้ยของตลาดเป็นหลัก

2.  สรุปขั้นตอนการให้สินเชื่อเช่าซื้อของบริษัท

  []

ขั้นตอนที่ 1 ขั้นตอนการพิจารณาการให้สินเชื่อขั้นต้น

ผู้ขอสินเชื่อติดต่อเจ้าหน้าที่สินเชื่อการตลาดของบริษัทหรือผ่านทางผู้จัดจำหน่ายรถยนต์เพื่อขอสินเชื่อเช่าซื้อ
เจ้าหน้าที่สินเชื่อการตลาดจะสอบถามรายละเอียดเบื้องต้นเกี่ยวกับข้อมูลของผู้ขอสินเชื่อและผู้ค้ำประกัน
และตรวจสอบรายละเอียดและสภาพของทรัพย์สินที่ใช้ในการขอสินเชื่อ นอกจากนี้
เจ้าหน้าที่สินเชื่อการตลาดจะขอเอกสารของผู้ขอสินเชื่อ เช่น เอกสารสำเนาทะเบียนบ้าน
สำเนาบัตรประชาชน หลักฐานทางการเงิน และเอกสารของผู้ค้ำประกัน เป็นต้น
เพื่อใช้ประกอบการพิจารณาอนุมัติสินเชื่อ
รวมทั้งอธิบายเงื่อนไขของการให้สินเชื่อตามสัญญาที่เหมาะสมกับลูกค้าแต่ละราย

ขั้นตอนที่ 2 ขั้นตอนการตรวจสอบคุณสมบัติและคัดเลือกลูกค้า

เจ้าหน้าที่ตรวจสอบสินเชื่อจะตรวจสอบความถูกต้องของข้อมูลของผู้ขอสินเชื่อและผู้ค้ำประกัน
พร้อมกับหาข้อมูลเพิ่มเติมจากแหล่งข้อมูลต่างๆ เพื่อใช้ในการวิเคราะห์สินเชื่อ เช่น
ระบบฐานข้อมูลของบริษัทซึ่งมีข้อมูลของลูกค้ากว่า 100,000 ราย
แสดงข้อมูลประวัติลูกค้าที่เคยขอสินเชื่อจากบริษัท ประวัติการชำระหนี้
วงเงินสินเชื่อที่เคยได้รับการอนุมัติ ข้อมูลจากบริษัท และข้อมูลเครดิตแห่งชาติ จำกัด (National
Credit Bureau Co.,Ltd.) เป็นต้น จากนั้นจึงทำการวิเคราะห์สินเชื่อ
และจัดอันดับเครดิตของลูกค้า (Credit Scoring)
และแจ้งผลการวิเคราะห์สินเชื่อให้แก่เจ้าหน้าที่สินเชื่อการตลาด
ในกรณีที่ผู้ขอสินเชื่อมีคุณสมบัติผ่านการพิจารณา
เจ้าหน้าที่สินเชื่อการตลาดจะจัดทำรายงานเพื่อเสนอขออนุมัติสินเชื่อต่อไป
ในกรณีที่คุณสมบัติของผู้ขอสินเชื่อไม่ผ่านการพิจารณา
เจ้าหน้าที่สินเชื่อการตลาดจะแจ้งผลการปฏิเสธการให้สินเชื่อไปยังผู้ขอสินเชื่อและ/หรือผู้จัดจำหน่ายรถยนต์ทราบ

ขั้นตอนที่ 3 ขั้นตอนการอนุมัติ

รายงานการเสนอขออนุมัติสินเชื่อจะถูกเสนอต่อผู้มีอำนาจในการอนุมัติสินเชื่อ ทั้งนี้
อำนาจการอนุมัติสินเชื่อเช่าซื้อของบริษัทแบ่งตามวงเงินสินเชื่อสามารถสรุปได้ ดังนี้

  ----------------------------------- -----------------------------------
  วงเงินการให้สินเชื่อ                     ผู้มีอำนาจในการอนุมัติวงเงินสินเชื่อ

  ไม่เกิน 30 ล้านบาท                     ประธานเจ้าหน้าที่บริหาร

  เกินกว่า 30 ล้านบาท แต่ไม่เกิน 100 ล้านบาท คณะกรรมการบริหารโดยผู้รับมอบอำนาจกลุ่ม 1
  (หรือเทียบเท่า 3.33 ล้าน USD)           *

  เกินกว่า 100 ล้านบาท (หรือเทียบเท่า 3.33  คณะกรรมการบริหารโดยผู้รับมอบอำนาจกลุ่ม 1*
  ล้าน USD) แต่ไม่เกิน 200 ล้านบาท         ร่วมกับผู้รับมอบอำนาจกลุ่ม 2**

  เกินกว่า 200 ล้านบาท แต่ไม่เกิน 300       คณะกรรมการบริษัท
  ล้านบาท                              

  เกินกว่า 300 ล้านบาท ขึ้นไป              ผู้ถือหุ้นของบริษัท
  ----------------------------------- -----------------------------------

  * ผู้รับมอบอำนาจกลุ่ม 1 ประกอบด้วย นายโล จุน ลอง ลงนามร่วมกับนายเทียนทวี สระตันติ์
  หรือนายเชน ยิง ฮุย

  ** ผู้รับมอบอำนาจกลุ่ม 2 ประกอบด้วย ดร.อำนวย วีรวรรณ นายเชน ฟง ลอง หรือนายหลิว
  เจีย เจียง โดยสองในสามลงนามร่วมกัน

ขั้นตอนที่ 4 ขั้นตอนปฏิบัติการสินเชื่อหลังการอนุมัติ

เจ้าหน้าที่ปฏิบัติการสินเชื่อจะแจ้งผลการอนุมัติให้แก่เจ้าหน้าที่สินเชื่อการตลาด
เพื่อแจ้งผลให้แก่ผู้ขอสินเชื่อและผู้จัดจำหน่ายรถยนต์ทราบ ในกรณีที่ผู้ขอสินเชื่อได้รับการอนุมัติ
เจ้าหน้าที่ปฏิบัติการสินเชื่อจะเตรียมจัดทำสัญญาเพื่อให้ผู้ขอสินเชื่อและผู้ค้ำประกันลงนาม
รวมทั้งจัดให้มีการทำประกันภัยรถยนต์
หลังจากนั้นเจ้าหน้าที่ปฏิบัติการสินเชื่อจะตรวจสอบความถูกต้องของสัญญาและเอกสารประกอบเพื่อจัดส่งให้แก่ฝ่ายการเงินเพื่อดำเนินการชำระค่ารถยนต์ให้แก่ผู้จัดจำหน่ายรถยนต์
โดยผู้จัดจำหน่ายรถยนต์จะจัดการจดทะเบียนรถยนต์ในกรณีที่เป็นรถยนต์ใหม่และโอนทะเบียนในกรณีที่เป็นรถยนต์ใช้แล้วให้เป็นชื่อของบริษัท

ขั้นตอนที่ 5 ขั้นตอนการบริการและการควบคุมสินเชื่อ

เจ้าหน้าที่บริการลูกค้าจะเป็นผู้ติดตามการชำระเงินและจัดชั้นการชำระเงินของลูกค้า (Payment
Grading) บันทึกไว้ในระบบฐานข้อมูลของลูกค้าแต่ละราย
ในกรณีที่ผู้เช่าซื้อสามารถชำระค่างวดครบถ้วนตามเงื่อนไขในสัญญาเช่าซื้อ
บริษัทในฐานะผู้ให้เช่าซื้อจะโอนกรรมสิทธิ์รถยนต์ที่เช่าซื้อให้แก่ผู้เช่าซื้อ

บริษัทมีมาตรการในการควบคุมสินเชื่อเช่าซื้อของบริษัท ซึ่งแบ่งตามจำนวนค่างวดที่ค้างชำระ
สรุปได้ดังนี้

  ------------------------ -----------------------------------------------------------------------------------------------------------
  ประเภทลูกหนี้               มาตรการในการควบคุมสินเชื่อ

  ลูกหนี้ที่ชำระค่างวดตามปกติ -   ลูกหนี้ที่ชำระค่างวดตามปกติจะอยู่ในความดูแลของเจ้าหน้าที่บริการลูกค้า โดยจะติดตามทวงถามโดยการโทรศัพท์เมื่อลูกหนี้มีการค้างชำระค่างวด
  ลูกหนี้ที่ค้างชำระไม่เกิน 2 งวด  ปัจจุบัน ลูกหนี้ชำระค่างวดตามปกติมีสัดส่วนประมาณร้อยละ 95 ของจำนวนลูกหนี้ทั้งหมด

  ลูกหนี้ที่ค้างชำระมากกว่า 2 งวด หัวหน้าเจ้าหน้าที่บริการลูกค้าจะต้องติดตามอย่างใกล้ชิดเพื่อเร่งให้ลูกหนี้ชำระหนี้ในส่วนที่คงค้าง
  แต่ไม่เกิน 4 งวด            ในเบื้องต้นหัวหน้าเจ้าหน้าที่บริการลูกค้าจะแจ้งเตือนลูกค้าผ่านทางโทรศัพท์พร้อมส่งจดหมายเตือนไปยังลูกหนี้และผู้ค้ำประกันและออกไปเยี่ยมลูกหนี้
                           เพื่อทำความเข้าใจถึงเหตุผลที่ลูกหนี้ไม่สามารถชำระหนี้ได้ตามกำหนด หากลูกหนี้ยังไม่สามารถชำระหนี้ได้
                           เจ้าหน้าที่จะรวบรวมข้อมูลของลูกหนี้นำเข้าประชุมกับผู้บังคับบัญชา เพื่อแจ้งสาเหตุของปัญหาที่เกิดขึ้นและหาแนวทางแก้ไข

  ลูกหนี้ที่ค้างชำระมากกว่า 4 งวด ลูกหนี้กลุ่มนี้จะอยู่ในความดูแลของฝ่ายจัดการหนี้สิน ซึ่งมีเจ้าหน้าที่ที่มีความชำนาญในการเร่งรัดและติดตามหนี้โดยเฉพาะ
  แต่ไม่เกิน 6 งวด            เจ้าหน้าที่จะดำเนินการเร่งรัดหนี้ตามขั้นตอนของบริษัท หากลูกหนี้ยังไม่มีการชำระคืนหนี้
                           เจ้าหน้าที่ฝ่ายจัดการหนี้สินจะเริ่มดำเนินการยึดรถยนต์จากผู้เช่าซื้อ โดยเป็นไปตามข้อกำหนดของสำนักงานคณะกรรมการคุ้มครองผู้บริโภค (สคบ.)
                           ทั้งนี้ ฝ่ายจัดการหนี้สินจะรับผิดชอบลูกหนี้กลุ่มนี้เพียง 2 เดือนเท่านั้น เมื่อครบ 2 เดือนแล้ว
                           ถ้าลูกหนี้ยังไม่ชำระหนี้ที่คงค้างหรือเจ้าหน้าที่ฝ่ายจัดการหนี้สินไม่สามารถยึดรถยนต์คืนกลับมาได้ ทำให้ลูกหนี้มีการค้างชำระค่างวดเกินกว่า 6 งวด
                           เจ้าหน้าที่ฝ่ายจัดการหนี้สินจะต้องส่งลูกหนี้กลุ่มนี้ให้ฝ่ายกฎหมายเป็นผู้ดูแลต่อไป

  ลูกหนี้ที่ค้างชำระมากกว่า 6     ฝ่ายจัดการหนี้สินจะส่งลูกหนี้กลุ่มนี้ให้ฝ่ายกฎหมายเป็นผู้ดูแล ฝ่ายกฎหมายจะออกจดหมายแจ้งให้ลูกหนี้ชำระค่างวดภายในระยะเวลาที่กำหนด
  งวดขึ้นไป                  (Notice) พร้อมทั้งบอกเลิกสัญญาเช่าซื้อในกรณีที่ลูกหนี้ไม่ชำระหนี้คงค้างภายในระยะเวลาที่แจ้ง
                           ฝ่ายกฎหมายจะดำเนินการฟ้องดำเนินคดีกับลูกหนี้รายดังกล่าว พร้อมกับดำเนินการยึดรถยนต์คืนจากลูกหนี้ควบคู่กันไป ภายหลังจากที่ศาลมีคำพิพากษา
                           บริษัทจะถือปฏิบัติตามคำพิพากษานั้น หากลูกหนี้ไม่สามารถปฏิบัติตามได้ ฝ่ายกฎหมายจะทำการสืบทรัพย์และบังคับคดีลูกหนี้และผู้ค้ำประกันต่อไป
  ------------------------ -----------------------------------------------------------------------------------------------------------

ขั้นตอนที่ 6 ขั้นตอนการประมูลรถยนต์เช่าซื้อที่ยึดคืนมา

บริษัทจัดให้มีการประมูลรถยนต์เช่าซื้อที่ยึดคืนมาประมาณปีละ 8 - 10 ครั้ง
ซึ่งแต่ละครั้งมีจำนวนรถยนต์ประมาณ 40 - 80 คัน
โดยเจ้าหน้าที่ฝ่ายจัดการหนี้สินเป็นผู้จัดการและควบคุมดูแลเรื่องการประมูลรถยนต์
บริษัทจะแจ้งรายละเอียดของการประมูลเกี่ยวกับราคาขั้นต่ำ วัน เวลา
และสถานที่ประมูลให้ผู้ที่สนใจเข้าร่วมประมูลทราบโดยการประชาสัมพันธ์ผ่านสื่อต่างๆ
ในการประมูลขายรถยนต์ที่ยึดได้ของบริษัทกำหนดให้มีคณะกรรมการกำหนดราคา ซึ่งประกอบด้วย
ผู้ช่วยผู้จัดการทั่วไปสายงานสินเชื่อการตลาด ผู้จัดการสินเชื่อการตลาด และผู้จัดการสาขา
ร่วมกันกำหนดราคาที่ใช้เป็นฐานในการประมูลขาย
เพื่อให้ราคาดังกล่าวเป็นราคาใกล้เคียงกับราคาตลาดให้มากที่สุด นอกจากนี้
บริษัทกำหนดให้มีคณะกรรมการประมูลขายรถยึด ซึ่งประกอบด้วย
ผู้ช่วยผู้จัดการทั่วไปสายงานควบคุมสินเชื่อ ผู้ช่วยผู้จัดการทั่วไปสายงานสินเชื่อการตลาด
และผู้ช่วยผู้จัดการทั่วไปสายงานกิจการสาขา
เพื่อควบคุมดูแลการประมูลรถยนต์ให้เกิดความโปร่งใสมากที่สุด

ทั้งนี้ สัญญาเช่าซื้อที่ทำขึ้นตั้งแต่วันที่ 1 กันยายน 2543
ซึ่งอยู่ภายใต้การควบคุมของสำนักงานคณะกรรมการคุ้มครองผู้บริโภค (สคบ.)
กำหนดให้ผู้ประกอบการให้เช่าซื้อรถยนต์ทุกรายจะต้องปฏิบัติตามข้อกำหนดเกี่ยวกับการประมูลขายรถยึด
กล่าวคือ
หากมีการนำรถยึดออกประมูลขายทำให้ได้ราคาขายเกินกว่ามูลหนี้คงค้างตามสัญญาของลูกหนี้
บริษัทจะคืนเงินส่วนเกินให้กับผู้เช่าซื้อ ในทางกลับกันหากมีส่วนขาดทุน
ผู้เช่าซื้อจะต้องชำระค่าเสียหายให้กับบริษัทตามจำนวนที่เกิดขึ้นจริง

ดังนั้น เมื่อบริษัทเกิดขาดทุนจากการประมูลขายรถยึด
บริษัทจะทำหนังสือแจ้งให้ลูกหนี้รับทราบและนำเงินส่วนต่างดังกล่าวมาชำระคืนให้กับบริษัทภายในระยะเวลาที่กำหนด
หากลูกหนี้ไม่นำเงินส่วนต่างดังกล่าวมาชำระคืนภายในกำหนดระยะเวลาดังกล่าว
บริษัทก็จะดำเนินการฟ้องร้องเรียกค่าเสียหายจากลูกค้าในชั้นศาลต่อไป

สำหรับทรัพย์สินที่ยึดจากลูกหนี้ (ลูกค้าและผู้ค้ำประกัน) ตามคำสั่งศาล
สำนักงานบังคับคดีจะเป็นผู้ดำเนินการประมูลขายทรัพย์สินดังกล่าว

ธุรกิจลีสซิ่งและเช่าซื้อของบริษัทย่อย

1)  นโยบายการให้กู้ยืมของบริษัทย่อย

บริษัทย่อยให้บริการสินเชื่อลีสซิ่งและเช่าซื้อแก่นิติบุคคลเป็นหลัก
โดยวงเงินสินเชื่อลีสซิ่งและเช่าซื้อที่ให้จะขึ้นอยู่กับประวัติการดำเนินธุรกิจ ประเภทธุรกิจ
ฐานะการเงิน ความสามารถในการชำระเงิน และผลประกอบการของผู้ขอใช้สินเชื่อ
รวมทั้งคำนึงถึงประเภท ราคาตามสภาพ
และอายุการใช้งานของทรัพย์สินที่ใช้สำหรับลีสซิ่งและเช่าซื้อ
ซึ่งโดยปกติแล้วบริษัทย่อยจะให้วงเงินสินเชื่อลีสซิ่งและเช่าซื้อประมาณร้อยละ 70 - 80
ของมูลค่าทรัพย์สิน โดยมีอายุสัญญาลีสซิ่งเฉลี่ยประมาณ 36 - 60 เดือน
และอายุสัญญาเช่าซื้อเฉลี่ยประมาณ 12 - 60 เดือน ทั้งนี้
อายุสัญญาลีสซิ่งและเช่าซื้อจะสั้นหรือยาวขึ้นอยู่กับอายุการใช้งานของทรัพย์สินแต่ละประเภท
สำหรับอัตราดอกเบี้ยในการให้บริการสินเชื่อลีสซิ่งและเช่าซื้อของบริษัทย่อยส่วนใหญ่ใช้อัตราดอกเบี้ยแบบคงที่เป็นหลัก
มีเพียงส่วนน้อยที่บริษัทย่อยคิดอัตราดอกเบี้ยแบบลอยตัว โดยอิงจากอัตราดอกเบี้ย MOR (Minimum
Overdraft Rate) ของธนาคารกรุงเทพ จำกัด (มหาชน)

2)  สรุปขั้นตอนการให้สินเชื่อลีสซิ่งและเช่าซื้อของบริษัทย่อย

[]

ขั้นตอนที่ 1 ขั้นตอนการพิจารณาการให้สินเชื่อขั้นต้น

ผู้ขอสินเชื่อติดต่อกับเจ้าหน้าที่สินเชื่อการตลาดของบริษัทย่อยเพื่อขอสินเชื่อ
เจ้าหน้าที่สินเชื่อการตลาดจะสอบถามรายละเอียดเบื้องต้นเกี่ยวกับข้อมูลของผู้ขอสินเชื่อและรายละเอียดของทรัพย์สินที่ต้องการเช่า/เช่าซื้อ
นอกจากนี้ เจ้าหน้าที่สินเชื่อการตลาดจะขอเอกสารของผู้ขอสินเชื่อ เช่น หนังสือรับรองบริษัท
หลักฐานทางการเงิน เป็นต้น เพื่อใช้ประกอบการพิจารณาอนุมัติสินเชื่อ
รวมทั้งอธิบายเงื่อนไขของการให้สินเชื่อตามสัญญาที่เหมาะสมกับลูกค้าแต่ละราย

ขั้นตอนที่ 2 ขั้นตอนการตรวจสอบคุณสมบัติและคัดเลือกลูกค้า

เจ้าหน้าที่สินเชื่อการตลาดจะตรวจสอบความถูกต้องของข้อมูลของผู้ขอสินเชื่อและผู้ค้ำประกัน
พร้อมกับหาข้อมูลเพิ่มเติมจากแหล่งข้อมูลต่างๆ เช่น ระบบฐานข้อมูลลูกค้าของบริษัทย่อย ข้อมูลจาก
Business Online เป็นต้น จากนั้นจึงทำการวิเคราะห์สินเชื่อ และจัดอันดับลูกค้า (Credit
Scoring) ในกรณีที่ผู้ขอสินเชื่อมีคุณสมบัติผ่านการพิจารณา
เจ้าหน้าที่สินเชื่อการตลาดจะจัดทำรายงานเพื่อขออนุมัติสินเชื่อต่อไป
ในกรณีที่ผู้ขอสินเชื่อมีคุณสมบัติไม่ผ่านการพิจารณา
เจ้าหน้าที่สินเชื่อการตลาดจะแจ้งผลการปฏิเสธการให้สินเชื่อไปยังผู้ขอสินเชื่อทราบ

ขั้นตอนที่ 3 ขั้นตอนการอนุมัติ

รายงานการเสนอขออนุมัติสินเชื่อจะถูกเสนอต่อผู้มีอำนาจในการอนุมัติสินเชื่อ ทั้งนี้
อำนาจการอนุมัติสินเชื่อของบริษัทย่อยแบ่งตามวงเงินสินเชื่อสามารถสรุปได้ดังนี้

  ----------------------------------- -----------------------------------
  วงเงินการให้สินเชื่อ                     ผู้มีอำนาจในการอนุมัติวงเงินสินเชื่อ

  ไม่เกิน 30 ล้านบาท                     ประธานเจ้าหน้าที่บริหาร

  เกินกว่า 30 ล้านบาท แต่ไม่เกิน 80 ล้านบาท  คณะกรรมการบริหารโดยผู้รับมอบอำนาจกลุ่ม 1
                                      *

  เกินกว่า 80 ล้านบาท แต่ไม่เกิน 200 ล้านบาท คณะกรรมการบริหารโดยผู้รับมอบอำนาจกลุ่ม 1*
                                      ร่วมกับผู้รับมอบอำนาจกลุ่ม 2**

  เกินกว่า 200 ล้านบาท แต่ไม่เกิน 500       คณะกรรมการบริษัท
  ล้านบาท                              

  เกินกว่า 500 ล้านบาท ขึ้นไป              ผู้ถือหุ้นของบริษัท
  ----------------------------------- -----------------------------------

หมายเหตุ: * ผู้รับมอบอำนาจกลุ่ม 1 ประกอบด้วย นายโล จุน ลอง ลงนามร่วมกับนายเทียนทวี
สระตันติ์ หรือนายเชน ยิง ฮุย

** ผู้รับมอบอำนาจกลุ่ม 2 ประกอบด้วย ดร. อำนวย วีรวรรณ นายเชน ฟง ลอง หรือนายหลิว
เจีย เจียง โดยสองในสามลงนามร่วมกัน

ขั้นตอนที่ 4 ขั้นตอนปฏิบัติการสินเชื่อหลังการอนุมัติ

เจ้าหน้าที่สินเชื่อการตลาดจะแจ้งผลการพิจารณาให้แก่ผู้ขอสินเชื่อและผู้จัดจำหน่ายสินค้าทราบ
ในกรณีที่ผู้ขอสินเชื่อได้รับการอนุมัติ
เจ้าหน้าที่ปฏิบัติการสินเชื่อจะเตรียมจัดทำสัญญาเพื่อให้ผู้ขอสินเชื่อและผู้ค้ำประกันลงนาม
รวมทั้งจัดทำประกันภัยสินค้าที่ใช้ในการลีสซิ่งและเช่าซื้อด้วย
หลังจากนั้นเจ้าหน้าที่ปฏิบัติการสินเชื่อจะตรวจสอบความถูกต้องของสัญญาและเอกสารประกอบเพื่อจัดส่งให้ฝ่ายการเงินดำเนินการชำระค่าสินค้าให้แก่ผู้จัดจำหน่ายสินค้า

ขั้นตอนที่ 5 ขั้นตอนการบริการและการควบคุมสินเชื่อ

โดยส่วนใหญ่บริษัทย่อยจะเก็บเช็คค่างวดล่วงหน้าตลอดอายุสัญญาเช่า/เช่าซื้อจากผู้เช่า/เช่าซื้อ
ในกรณีที่บริษัทย่อยไม่ได้รับเช็คล่วงหน้าครบอายุสัญญา
เจ้าหน้าที่บริการลูกค้าจะเป็นผู้ติดตามการชำระเงิน ในกรณีที่เป็นสัญญาเช่าซื้อ
หากผู้เช่าซื้อสามารถชำระค่างวดครบถ้วนตามสัญญา
บริษัทย่อยก็จะโอนกรรมสิทธิ์ในทรัพย์สินให้แก่ผู้เช่าซื้อ
ส่วนสัญญาเช่าบริษัทย่อยจะให้สิทธิผู้เช่าในการเลือกซื้อทรัพย์สินในราคาที่ตกลงไว้

ในกรณีที่เช็คค่าเช่า/เช่าซื้อไม่สามารถเรียกเก็บได้ หรือลูกค้าเริ่มมีปัญหาในการผ่อนชำระ
บริษัทย่อยมีมาตรการในการติดตามผู้เช่า/เช่าซื้อ ดังนี้

-   ติดตามทวงถามทางโทรศัพท์โดยเจ้าหน้าที่บริหารลูกหนี้

-   นัดพบลูกค้าเพื่อเยี่ยมชมกิจการ
    ทำการประเมินการดำเนินธุรกิจและความสามารถในการผ่อนชำระหนี้
    ตลอดจนพิจารณาสภาพคล่อง พร้อมทั้งทำการเจรจาต่อรอง เพื่อกำหนดวันชำระค่างวดที่ค้าง

-   หากลูกค้าไม่สามารถชำระค่างวดตามที่ตกลงกันไว้
    เจ้าหน้าที่บริหารลูกหนี้ก็จะทำการเจรจาให้ส่งมอบทรัพย์สินที่เช่า/เช่าซื้อคืน

-   ในกรณีที่ลูกค้าไม่ยินยอมส่งมอบทรัพย์สินที่เช่า/เช่าซื้อคืน อีกทั้งยังไม่สามารถชำระค่างวดได้
    เจ้าหน้าที่บริหารลูกหนี้ก็จะส่งฝ่ายกฎหมายดำเนินการต่อไป

อย่างไรก็ตาม เจ้าหน้าที่บริหารลูกหนี้มีการประชุมร่วมกับฝ่ายบริหารทุกๆ เดือนอย่างน้อยเดือนละ 1
ครั้ง เพื่อรายงานผลการติดตามการชำระหนี้ของลูกค้าที่ยังคงค้างชำระค่างวดทุกราย
เพื่อหาแนวทางในการติดตาม พร้อมทั้งใช้มาตรการต่างๆ ต่อไป เช่น ขอทรัพย์สินที่เช่า/เช่าซื้อคืน
ฟ้องร้องตามเช็ค ส่งฝ่ายกฎหมายดำเนินการต่อไป เป็นต้น

ขั้นตอนที่ 6 ขั้นตอนการประมูลขายทรัพย์สิน

สำหรับทรัพย์สินประเภทยานพาหนะ บริษัทย่อยจะจัดให้มีการประมูลรถยนต์ที่ยึดคืนมาได้ร่วมกับบริษัท
สำหรับทรัพย์สินประเภทเครื่องจักร บริษัทย่อยจะดำเนินการขายเครื่องจักรดังกล่าวด้วยวิธีต่างๆ
เช่น กำหนดให้ผู้สนใจเสนอราคาซื้อเครื่องจักร หรือขายผ่านผู้จัดจำหน่ายเครื่องจักร เป็นต้น
โดยบริษัทย่อยจะสอบถามราคาขายทรัพย์สินจากผู้จัดจำหน่ายหลายๆ
รายที่จำหน่ายเครื่องจักรประเภทเดียวกันเพื่อนำมากำหนดราคาขายที่เหมาะสม
จากนั้นจึงแจ้งราคาขายและรายละเอียดของทรัพย์สินให้แก่ผู้ซื้อทรัพย์สิน ทั้งนี้
บริษัทย่อยจัดตั้งคณะกรรมการ ซึ่งประกอบด้วย ผู้จัดการสินเชื่อการตลาด และผู้ช่วยผู้จัดการทั่วไป
เพื่อควบคุมการขายทรัพย์สินให้เกิดความโปร่งใส

หากมีการนำทรัพย์สินยึดออกประมูลขายทำให้ได้ราคาขายเกินกว่ามูลหนี้คงค้างตามสัญญาของลูกหนี้
บริษัทย่อยจะคืนเงินส่วนเกินให้กับลูกหนี้ ในทางกลับกันหากมีส่วนขาดทุน
ลูกหนี้จะต้องชำระค่าเสียหายให้กับบริษัทย่อยตามจำนวนที่เกิดขึ้นจริง

ดังนั้น เมื่อบริษัทย่อยเกิดขาดทุนจากการประมูลขายทรัพย์สิน
บริษัทย่อยจะทำหนังสือแจ้งให้ลูกหนี้รับทราบและนำเงินส่วนต่างดังกล่าวมาชำระคืนให้กับบริษัทย่อยภายในระยะเวลาที่กำหนด
หากลูกหนี้ไม่นำเงินส่วนต่างดังกล่าวมาชำระคืนภายในกำหนดระยะเวลาดังกล่าว
บริษัทย่อยก็จะดำเนินการฟ้องร้องเรียกค่าเสียหายจากลูกหนี้ในชั้นศาลต่อไป

สำหรับทรัพย์สินที่ยึดจากลูกหนี้และผู้ค้ำประกันตามคำสั่งศาล
สำนักงานบังคับคดีจะเป็นผู้ดำเนินการประมูลขายทรัพย์สินดังกล่าว

ธุรกิจแฟคตอริ่ง

-   สินเชื่อแฟคตอริ่งภายในประเทศ

1) นโยบายการให้เบิกเงินสดล่วงหน้าสำหรับสินเชื่อแฟคตอริ่งภายในประเทศ

บริษัทย่อยให้บริการสินเชื่อแฟคตอริ่งแก่บริษัทผู้ขายสินค้าและบริการที่เป็นผู้ประกอบการขนาดกลางและขนาดย่อมเป็นหลัก
โดยวงเงินสินเชื่อแฟคตอริ่งจะขึ้นอยู่กับประวัติการดำเนินธุรกิจ ประเภทธุรกิจ ฐานะทางการเงิน
และผลประกอบการของผู้ขายสินค้าและบริการ
รวมทั้งคำนึงถึงคุณภาพของลูกหนี้การค้าและความน่าเชื่อถือในเรื่องเครดิตทางการค้าของบริษัทผู้ขายสินค้าและบริการและผู้ซื้อสินค้าด้วย
หากบริษัทผู้ขายสินค้าและบริการต้องการที่จะใช้สินเชื่อแฟคตอริ่ง
บริษัทผู้ขายสินค้าและบริการจะนำใบเรียกเก็บเงินมาโอนสิทธิให้บริษัทย่อย
ในแต่ละครั้งบริษัทย่อยจะให้สินเชื่อแฟคตอริ่งไม่เกินร้อยละ 80
ของมูลค่าเรียกเก็บเงินตามใบเรียกเก็บเงินแต่ละใบ
ซึ่งบริษัทผู้ขายสินค้าและบริการจะต้องหมุนเวียนเงินไม่เกินวงเงินสินเชื่อรวมที่ได้รับอนุมัติ
อายุเฉลี่ยของการให้สินเชื่อหมุนเวียนตามใบเรียกเก็บเงินแต่ละใบประมาณ 60 - 90 วัน
อัตราดอกเบี้ยสำหรับสินเชื่อแฟคตอริ่งภายในประเทศของบริษัทย่อยคิดในอัตราดอกเบี้ยแบบลอยตัวเป็นหลัก
โดยจะอิงกับอัตราดอกเบี้ย MOR (Minimum Overdraft Rate) ของธนาคารพาณิชย์
บวกด้วยร้อยละ 1.0 - 4.0 ต่อปี ทั้งนี้
ขึ้นอยู่กับสถานะทางการเงินของผู้ขายสินค้าและบริการและคุณภาพของลูกหนี้การค้าของผู้ขายสินค้าและบริการเป็นหลัก
นอกจากนี้ บริษัทย่อยมีนโยบายในการทบทวนและต่ออายุวงเงินสินเชื่อทุกๆ 6 - 12 เดือน
เพื่อให้สินเชื่อแฟคตอริ่งมีประสิทธิภาพมากยิ่งขึ้น

2) สรุปขั้นตอนการให้สินเชื่อแฟคตอริ่งภายในประเทศ

[]

ขั้นตอนที่ 1 ขั้นตอนการพิจารณาการให้สินเชื่อขั้นต้น

ผู้ขอสินเชื่อติดต่อกับเจ้าหน้าที่สินเชื่อการตลาดของบริษัทย่อยเพื่อขอสินเชื่อ
เจ้าหน้าที่สินเชื่อการตลาดจะสอบถามรายละเอียดเบื้องต้นเกี่ยวกับข้อมูลของผู้ขอสินเชื่อ นอกจากนี้
เจ้าหน้าที่สินเชื่อการตลาดจะขอเอกสารของผู้ขอสินเชื่อ เช่น หนังสือรับรองบริษัท
หลักฐานทางการเงิน เป็นต้น เพื่อใช้ประกอบการพิจารณาอนุมัติสินเชื่อ

ขั้นตอนที่ 2 ขั้นตอนการตรวจสอบคุณสมบัติและคัดเลือกลูกค้า

เจ้าหน้าที่สินเชื่อการตลาดตรวจสอบข้อมูลของผู้ขายสินค้าและบริการและผู้ซื้อสินค้าจากแหล่งข้อมูล
เช่น ระบบฐานข้อมูลลูกค้าของบริษัทย่อย ข้อมูลจาก Business Online เป็นต้น
รวมทั้งจัดอันดับลูกค้า (Credit Scoring) และทำการวิเคราะห์สินเชื่อ
ในกรณีที่ผู้ขอสินเชื่อมีคุณสมบัติไม่ผ่านการพิจารณา
เจ้าหน้าที่สินเชื่อการตลาดจะแจ้งผลการปฏิเสธการให้สินเชื่อไปยังผู้ขอสินเชื่อทราบ
ในกรณีที่ผู้ขอสินเชื่อมีคุณสมบัติผ่านการพิจารณา
เจ้าหน้าที่สินเชื่อการตลาดจะจัดทำเป็นรายงานการขออนุมัติการใช้สินเชื่อแฟคตอริ่งเสนอต่อผู้มีอำนาจในการอนุมัติต่อไป

ขั้นตอนที่ 3 ขั้นตอนการอนุมัติ

รายงานการเสนอขออนุมัติสินเชื่อจะถูกเสนอต่อผู้มีอำนาจในการอนุมัติสินเชื่อ ทั้งนี้
อำนาจการอนุมัติสินเชื่อแฟคตอริ่งของบริษัทย่อยแบ่งตามวงเงินสินเชื่อสามารถสรุปได้ดังนี้

  ----------------------------------- -----------------------------------
  วงเงินการให้สินเชื่อ                     ผู้มีอำนาจในการอนุมัติวงเงินสินเชื่อ

  ไม่เกิน 30 ล้านบาท                     ประธานเจ้าหน้าที่บริหาร

  เกินกว่า 30 ล้านบาท แต่ไม่เกิน 80 ล้านบาท  คณะกรรมการบริหารโดยผู้รับมอบอำนาจกลุ่ม 1
                                      *

  เกินกว่า 80 ล้านบาท แต่ไม่เกิน 200 ล้านบาท คณะกรรมการบริหารโดยผู้รับมอบอำนาจกลุ่ม 1*
                                      ร่วมกับผู้รับมอบอำนาจกลุ่ม 2 **

  เกินกว่า 200 ล้านบาท แต่ไม่เกิน 500       คณะกรรมการบริษัท
  ล้านบาท                              

  เกินกว่า 500 ล้านบาท ขึ้นไป              ผู้ถือหุ้นของบริษัท
  ----------------------------------- -----------------------------------

หมายเหตุ :* ผู้รับมอบอำนาจกลุ่ม 1 ประกอบด้วย นายโล จุน ลอง ลงนามร่วมกับนายเทียนทวี
สระตันติ์ หรือนายเชน ยิง ฮุย

** ผู้รับมอบอำนาจกลุ่ม 2 ประกอบด้วย ดร. อำนวย วีรวรรณ นายเชน ฟง ลอง หรือนายหลิว
เจีย เจียง โดยสองในสามลงนามร่วมกัน

ขั้นตอนที่ 4 ขั้นตอนปฏิบัติการสินเชื่อหลังการอนุมัติ

เจ้าหน้าที่สินเชื่อการตลาดจะแจ้งผลการพิจารณาให้แก่ผู้ขอสินเชื่อทราบ
ในกรณีที่ผู้ขอสินเชื่อได้รับการอนุมัติ
เจ้าหน้าที่ปฏิบัติการสินเชื่อจะเตรียมจัดทำสัญญาเพื่อให้ผู้ขอสินเชื่อและผู้ค้ำประกันลงนาม
หลังจากนั้นเจ้าหน้าที่ปฏิบัติการสินเชื่อจะตรวจสอบความถูกต้องของสัญญาและเอกสารประกอบ

ขั้นตอนที่ 5 ขั้นตอนการโอนสิทธิ

ภายหลังจากที่ผู้ขอสินเชื่อหรือผู้ขายสินค้าและบริการมีการส่งมอบสินค้าให้แก่ผู้ซื้อสินค้าและผู้ซื้อสินค้าได้ลงนามในใบส่งสินค้าเรียบร้อยแล้ว
ผู้ขายสินค้าและบริการจะออกใบเรียกเก็บเงินให้กับผู้ซื้อสินค้าและนัดวันชำระค่าสินค้าและบริการกับผู้ซื้อสินค้า
ผู้ขายสินค้าและบริการนำส่งใบส่งสินค้าและใบเรียกเก็บเงินให้แก่บริษัทย่อย
ซึ่งใบส่งสินค้าจะต้องมีการลงนามการรับสินค้าและบริการจากผู้ซื้อสินค้าเพื่อแสดงว่าบริษัทผู้ขายสินค้าและบริการได้ส่งมอบสินค้าและบริการให้แก่ผู้ซื้อสินค้าเรียบร้อยแล้ว
เจ้าหน้าที่ปฏิบัติการสินเชื่อจะทำรายงานเสนอต่อผู้มีอำนาจในการอนุมัติสินเชื่อของบริษัทย่อย
เพื่อขออนุมัติจ่ายเงินเบิกล่วงหน้าตามมูลค่าของใบเรียกเก็บเงินแต่ละใบ
เพื่อกำหนดจำนวนเงินที่ผู้ขายสินค้าและบริการจะได้รับ อัตราดอกเบี้ย ค่าธรรมเนียมการใช้บริการ
และระยะเวลาชำระคืนที่สอดคล้องกับเงื่อนไขการชำระเงินของลูกหนี้การค้า
ซึ่งการกำหนดเงื่อนไขต่างๆ จะขึ้นอยู่กับประเภทสินค้า คุณภาพของผู้ซื้อสินค้า
และคุณภาพของใบเรียกเก็บเงิน เสนอต่อผู้มีอำนาจในการอนุมัติสินเชื่อของบริษัทย่อย ทั้งนี้
ผู้ขายสินค้าและบริการจะต้องหมุนเวียนการใช้สินเชื่อแฟคตอริ่งภายในวงเงินสินเชื่อรวมที่กำหนด
ภายหลังได้รับอนุมัติจากผู้มีอำนาจในการอนุมัติสินเชื่อของบริษัทย่อยแล้ว
เจ้าหน้าที่ปฏิบัติการสินเชื่อจะแจ้งผลการอนุมัติให้ผู้ขายสินค้าและบริการทราบและแจ้งการโอนสิทธิการเรียกเก็บเงินให้แก่ผู้ซื้อสินค้าและบริการทุกรายทราบด้วยวิธีการโอนสิทธิการเรียกเก็บเงินโดยตรง
คือ
ผู้ซื้อสินค้าและบริการลงนามในหนังสือแจ้งการโอนสิทธิและชำระเงินค่าสินค้าและบริการโดยตรงให้กับบริษัทย่อย
และวิธีการโอนสิทธิการรับเงินโดยอ้อม คือ
บริษัทย่อยจัดส่งหนังสือแจ้งการโอนสิทธิเรียกร้องให้ผู้ซื้อสินค้าและบริการทราบเป็นจดหมายลงทะเบียนพร้อมใบตอบรับทางไปรษณีย์เพื่อให้ผู้ซื้อสินค้าและบริการชำระเงินค่าสินค้าและบริการให้แก่บริษัทย่อยเมื่อถึงกำหนดชำระ
โดยบริษัทย่อยจะถือว่าผู้ซื้อสินค้าและบริการรับทราบการโอนสิทธิเรียกร้องเมื่อบริษัทย่อยได้รับคืนใบตอบรับทางไปรษณีย์ที่มีผู้ลงนามแล้ว
ซึ่งเป็นไปตามที่กฎหมายกำหนดว่าหากมีผู้ลงนามตอบรับในใบตอบรับทางไปรษณีย์แล้ว
ให้ถือว่าผู้ซื้อสินค้าและบริการรับทราบการโอนสิทธิชำระเงินนั้นแล้ว
สำหรับกรณีที่ผู้ซื้อสินค้าชำระเงินค่าสินค้าและบริการโดยการสั่งจ่ายเช็คในนามของผู้ขายสินค้า
บริษัทย่อยจะให้ผู้ขายสินค้าและบริการเปิดบัญชีออมทรัพย์กับธนาคารพาณิชย์
โดยบริษัทย่อยจะเป็นผู้เก็บสมุดนำฝากไว้
และให้ผู้ขายสินค้าลงนามในหนังสือยินยอมให้บริษัทย่อยหักบัญชีโดยตรง (Direct Debit)
ได้ทันทีเมื่อผู้ซื้อสินค้าและบริการชำระเงินค่าสินค้าและบริการ

ขั้นตอนที่ 6 ขั้นตอนการจ่ายเงินและควบคุมสินเชื่อ

บริษัทย่อยมีขั้นตอนการจ่ายเงินและการควบคุมสินเชื่อแฟคตอริ่งดังนี้

- ฝ่ายปฏิบัติการสินเชื่อจะเป็นผู้ดูแลการเรียกเก็บหนี้ตามบัญชีลูกหนี้การค้าเมื่อครบกำหนดชำระ
หากลูกหนี้การค้าไม่สามารถชำระหนี้ได้ตามกำหนด บริษัทย่อยจะถามถึงสาเหตุและนัดวันชำระหนี้ใหม่
เมื่อถึงกำหนดวันชำระหนี้ใหม่ หากลูกหนี้การค้ายังคงปฏิเสธการชำระหนี้เกิน 1 เดือน
ฝ่ายปฏิบัติการสินเชื่อก็จะแจ้งให้เจ้าหน้าที่บริหารลูกหนี้ทราบทันที

- เจ้าหน้าที่บริหารลูกหนี้ก็จะดำเนินการเร่งรัดการชำระหนี้ของลูกหนี้การค้าเบื้องต้น
พร้อมทั้งติดตามทวงถามการชำระหนี้คืนจากลูกค้าผู้โอนสิทธิเรียกร้องทันที

- หากลูกหนี้การค้าและลูกค้าผู้โอนสิทธิเรียกร้องไม่สามารถชำระหนี้คืนได้ภายในระยะเวลา 4
เดือน
เจ้าหน้าที่บริหารลูกหนี้จะส่งลูกหนี้การค้าและลูกค้าผู้โอนสิทธิเรียกร้องดังกล่าวไปให้ฝ่ายกฎหมายดำเนินการตามขั้นตอนต่อไป

ขั้นตอนที่ 7 ขั้นตอนการประมูลทรัพย์สิน

บริษัทย่อยดำเนินการฟ้องร้องเรียกค่าเสียหายจากลูกหนี้ในชั้นศาล
เพื่อสามารถดำเนินการยึดทรัพย์สินของลูกหนี้ (ลูกค้าและผู้ค้ำประกัน)
ซึ่งทรัพย์สินที่ยึดจากลูกหนี้ตามคำสั่งศาล
สำนักงานบังคับคดีจะเป็นผู้ดำเนินการประมูลขายทรัพย์สินดังกล่าว

-   สินเชื่อแฟคตอริ่งระหว่างประเทศ

1) นโยบายการให้สินเชื่อแฟคตอริ่งระหว่างประเทศ

ปัจจัยที่ใช้ในการพิจารณาอนุมัติสินเชื่อแฟคตอริ่งระหว่างประเทศ ประกอบด้วย การคัดเลือก
Correspondent Factor ที่เป็นสมาชิกของสมาคมแฟคตอริ่งระหว่างประเทศ (FCI)
ที่มีฐานะการเงินและผลประกอบการที่ดี
รวมถึงพิจารณาคุณภาพของลูกหนี้การค้าและความน่าเชื่อถือในเรื่องเครดิตทางการค้าของผู้นำเข้า/ผู้ส่งออก
บริษัทย่อยจะให้บริการแก่ลูกค้าที่เปิดบัญชีขายเชื่อชำระค่าสินค้าและบริการ แบบ Opened Account
และ Document against Acceptance ซึ่งเป็นสินเชื่อที่ไม่มีหลักประกัน
ในขณะที่การใช้บริการสินเชื่อของธนาคารพาณิชย์อยู่ในรูปของวงเงินสินเชื่อ Letter of Credit
ทั้งนี้
การใช้บริการสินเชื่อแฟคตอริ่งระหว่างประเทศจะช่วยขจัดปัญหาอันเนื่องจากต้องใช้หลักประกันและอาจมีความล่าช้าในการเจรจาขอเปิดวงเงินสินเชื่อ
Letter of Credit กับธนาคารพาณิชย์ได้

สำหรับสินเชื่อแฟคตอริ่งเพื่อการนำเข้าจัดเป็นการค้ำประกันการชำระเงินค่าสินค้าและบริการของผู้นำเข้าต่อผู้ส่งออก
โดย Correspondent Factor จะนำใบเรียกเก็บเงินมาโอนสิทธิให้บริษัทย่อย
ซึ่งบริษัทย่อยรับประกันการชำระเงินร้อยละ 70 - 100
ของมูลค่าเรียกเก็บเงินตามใบเรียกเก็บเงินแต่ละใบ
อายุเฉลี่ยของใบเรียกเก็บเงินแต่ละใบประมาณ 60 - 90 วัน
บริษัทย่อยคิดค่าธรรมเนียมจากการให้สินเชื่อแฟคตอริ่งเพื่อการนำเข้าประมาณร้อยละ 0.5 - 1.5
ของมูลค่าในใบกำกับสินค้า

สำหรับสินเชื่อแฟคตอริ่งเพื่อการส่งออก
บริษัทย่อยเป็นตัวกลางในการติดต่อประสานงานกับผู้ให้บริการสินเชื่อแฟคตอริ่งเพื่อการนำเข้าของผู้นำเข้าที่อยู่ต่างประเทศซึ่งเป็นบริษัทคู่ค้าของผู้ส่งออก
การให้บริการสินเชื่อแฟคตอริ่งเพื่อการส่งออกของบริษัทย่อยแบ่งได้เป็น 2 รูปแบบ คือ
การค้ำประกันการชำระเงินเพียงอย่างเดียว และการให้สินเชื่อแก่ผู้ส่งออกสินค้า ทั้งนี้
ผู้ส่งออกจะนำใบเรียกเก็บเงินมาโอนสิทธิเรียกร้องให้บริษัทย่อย
ในแต่ละครั้งบริษัทย่อยจะให้สินเชื่อแฟคตอริ่งระหว่างประเทศไม่เกินร้อยละ 80
ของมูลค่าเรียกเก็บเงินตามใบเรียกเก็บเงินแต่ละใบ
ซึ่งผู้ขอสินเชื่อแฟคตอริ่งจะต้องหมุนเวียนเงินไม่เกินวงเงินสินเชื่อรวมที่ได้รับอนุมัติ
อายุเฉลี่ยของใบเรียกเก็บเงินแต่ละใบประมาณ 60 - 90 วัน
อัตราดอกเบี้ยสำหรับสินเชื่อแฟคตอริ่งระหว่างประเทศของบริษัทย่อยคิดในอัตราดอกเบี้ยแบบลอยตัวเป็นหลัก
โดยจะอิงกับอัตราดอกเบี้ยเงินเบิกเกินบัญชี (MOR) ของธนาคารพาณิชย์ บวกด้วยร้อยละ 0.5 -
5.0 ต่อปี ทั้งนี้ ขึ้นอยู่กับเครดิตของผู้ส่งออกและคุณภาพของลูกหนี้การค้าของผู้ส่งออกเป็นหลัก

นอกจากนี้ บริษัทย่อยมีนโยบายในการทบทวนและต่ออายุวงเงินสินเชื่อทุกๆ 6 - 12 เดือน
เพื่อให้สินเชื่อแฟคตอริ่งมีคุณภาพมากยิ่งขึ้น

2) สรุปขั้นตอนการให้สินเชื่อแฟคตอริ่งระหว่างประเทศ

  []

  ขั้นตอนการทำแฟคตอริ่งระหว่างประเทศ

(1) ผู้ส่งออกขอใช้บริการแฟคตอริ่งเพื่อการส่งออกจากผู้ให้บริการแฟคตอริ่งเพื่อการส่งออก

(2) ผู้ให้บริการแฟคตอริ่งเพื่อการส่งออกอนุมัติวงเงินสินเชื่อ
และทำสัญญาแฟคตอริ่งเพื่อการส่งออกกับผู้ส่งออก

(3) ผู้ส่งออกส่งสินค้าไปยังผู้นำเข้าสินค้า

(4)
ผู้ส่งออกโอนสิทธิการรับเงินให้แก่ผู้ให้บริการแฟคตอริ่งเพื่อการส่งออกและโอนสิทธิเรียกร้องต่อไปยังผู้ให้บริการแฟคตอริ่งเพื่อการนำเข้า

(5)
ผู้ให้บริการแฟคตอริ่งเพื่อการส่งออกให้บริการเบิกเงินทุนหมุนเวียนล่วงหน้าตามเงื่อนไขให้แก่ผู้ส่งออก

(6)
ผู้ให้บริการแฟคตอริ่งเพื่อการนำเข้าเรียกเก็บเงินตามเอกสารในการซื้อขายตามข้อตกลงทางการค้าระหว่างผู้ส่งออกและผู้นำเข้าสินค้า

(7) ผู้นำเข้าชำระเงินค่าสินค้าให้แก่ผู้ให้บริการแฟคตอริ่งเพื่อการนำเข้า
ซึ่งจะนำส่งไปชำระต่อให้แก่ผู้ให้บริการแฟคตอริ่งเพื่อการส่งออก

(8)
ผู้ให้บริการแฟคตอริ่งเพื่อการส่งออกชำระเงินค่าสินค้าให้แก่ผู้ส่งออกสินค้าโดยหักเงินทุนหมุนเวียนเบิกล่วงหน้า
ดอกเบี้ย ค่าธรรมเนียมแฟคตอริ่ง และค่าธรรมเนียมโอนเงิน

ทั้งนี้
อำนาจการอนุมัติสินเชื่อแฟคตอริ่งระหว่างประเทศของบริษัทย่อยมีหลักการเดียวกับอำนาจการอนุมัติสินเชื่อแฟคตอริ่งภายในประเทศ

3.  ปัจจัยความเสี่ยง

3.  1.  ความเสี่ยงจากความไม่สอดคล้องของระยะเวลาการให้สินเชื่อกับเงินกู้ยืม

เนื่องจากบริษัทและบริษัทย่อยคิดอัตราดอกเบี้ยสำหรับลูกค้าเช่าซื้อและลีสซิ่งอยู่ในอัตราคงที่ (Fixed
Rate) ตลอดอายุสัญญา
ในขณะที่เงินกู้ยืมของบริษัทและบริษัทย่อยส่วนใหญ่มีต้นทุนเงินกู้ยืมขึ้นลงตามอัตราดอกเบี้ยในตลาด
จึงอาจทำให้บริษัทเกิดความเสี่ยงจากความผันผวนของอัตราดอกเบี้ยโดยเฉพาะถ้าอัตราดอกเบี้ยเพิ่มสูงขึ้น
อย่างไรก็ตาม
เนื่องจากบริษัทและบริษัทย่อยมีกระแสเงินสดจากการรับชำระคืนหนี้ของลูกหนี้เฉลี่ยร้อยละ 38.84
ของยอดลูกหนี้ทั้งหมดในปี 2555 และร้อยละ 39.38 ในปี 2556
ทำให้สามารถนำเงินดังกล่าวไปให้สินเชื่อแก่ลูกค้าสินเชื่อรายใหม่ในอัตราดอกเบี้ยที่สูงขึ้นได้

สำหรับความเสี่ยงด้านสภาพคล่องทางการเงิน
ซึ่งเกิดจากการที่เงินกู้ยืมส่วนหนึ่งของบริษัทและบริษัทย่อยเป็นเงินกู้ยืมระยะสั้น
และอาจทำให้มีความเสี่ยงจากการถูกเรียกชำระคืนเงินกู้หรือจากการที่เจ้าหนี้สถาบันการเงินไม่ต่ออายุเงินกู้ยืมหลังจากครบกำหนด
อย่างไรก็ตาม เงินกู้ยืมระยะสั้นเหล่านี้
ส่วนหนึ่งให้กู้ยืมโดยสถาบันการเงินซึ่งเป็นผู้ถือหุ้นรายใหญ่ของบริษัท
จึงมีความเสี่ยงของการถูกเรียกคืนเงินกู้น้อย โดยที่ผ่านมารวมถึงช่วงวิกฤตเศรษฐกิจปี 2540
บริษัทและบริษัทย่อยไม่เคยประสบปัญหาเรื่องแหล่งเงินกู้และความเพียงพอของเงินทุนหมุนเวียน
เนื่องจากไม่เคยถูกเรียกชำระคืนเงินกู้ระยะสั้นหรือไม่ต่ออายุเงินกู้ยืมเมื่อครบกำหนด อย่างไรก็ตาม
บริษัทและบริษัทย่อยได้จัดหาวงเงินสินเชื่อเพิ่มเติมจากสถาบันการเงินอื่นๆ ในประเทศ
รวมถึงจัดหาแหล่งเงินทุนอื่นเพิ่มเติม เช่น ตลาดทุน และตลาดตราสารหนี้ เป็นต้น
ซึ่งจะสามารถช่วยลดความเสี่ยงด้านสภาพคล่องทางการเงินลงได้

ปัจจุบัน บริษัทและบริษัทย่อยมีแหล่งเงินทุนจากการกู้ยืมทั้งระยะสั้นและระยะยาว หนี้สินอื่นๆ
และส่วนของผู้ถือหุ้น โดยมีรายละเอียดสามารถสรุปได้ดังนี้

  --------------- ----------- -------- ----------- -------- ----------- --------
  แหล่งเงินทุน       31 ธันวาคม            31 ธันวาคม            31 ธันวาคม   
                  2554                 2555                 2556        

                  ล้านบาท      ร้อยละ    ล้านบาท      ร้อยละ    ล้านบาท      ร้อยละ

  ส่วนของผู้ถือหุ้น     2,089.46    11.23    3,499.08    14.95    3,796.41    13.38

  หนี้สินรวม         16,185.30   88.77    19,663.59   85.05    24,584.20   86.62

  - เงินกู้ยืมระยะสั้น  8,769.26    48.14    17,480.39   72.66    14,095.85   49.67

  - เงินกู้ยืมระยะยาว 6,999.31    38.43    1,698.15    7.35     9,947.50    35.05

  - หนี้สินอื่น        416.73      2.20     485.05      5.04     540.85      1.91

  รวม             18,274.76   100.00   23,162.66   100.00   28,380.61   100.00
  --------------- ----------- -------- ----------- -------- ----------- --------

ที่มา : งบการเงินรวมของบริษัท เอเซียเสริมกิจลีสซิ่ง จำกัด (มหาชน) ตรวจสอบโดยผู้สอบบัญชี
สำหรับปี 2554 - 2556

2.  ความเสี่ยงด้านการตลาดและการแข่งขัน

เนื่องจากยอดการให้สินเชื่อเช่าซื้อรถยนต์ของบริษัทมีความสัมพันธ์สอดคล้องกับยอดจำหน่ายรถยนต์ภายในประเทศ
และเมื่อพิจารณาโครงสร้างรายได้ของบริษัทและบริษัทย่อย พบว่า ณ สิ้นปี 2556
รายได้หลักของบริษัทและบริษัทย่อยเกิดจากการให้บริการสินเชื่อเช่าซื้อรถยนต์ ประมาณร้อยละ
81.60 ของรายได้รวม บริษัทและบริษัทย่อยจึงอาจมีความเสี่ยงจากการแข่งขันที่ทวีความรุนแรง
และความเสี่ยงจากการหดตัวของอุตสาหกรรมยานยนต์ อย่างไรก็ตาม
การที่บริษัทและบริษัทย่อยมีนโยบายในการเสนอบริการที่มีคุณภาพ การรักษาฐานลูกค้าเดิม
และขยายฐานลูกค้าใหม่เพิ่มเติม การพิจารณาสินเชื่ออย่างรัดกุมทุกขั้นตอน
และการมีมาตรการควบคุมดูแลการชำระเงินของลูกค้า โดยยังคงรักษาระดับปริมาณการให้สินเชื่อ
พร้อมทั้งเน้นนโยบายการเพิ่มสัดส่วนของบริการสินเชื่อเช่าซื้อรถยนต์ประเภทอื่นๆ
ซึ่งยังไม่ได้รับผลกระทบจากการชะลอตัวของอุตสาหกรรมยานยนต์ เช่น สินเชื่อเช่าซื้อรถโดยสาร
และเพิ่มรายได้ค่าธรรมเนียมจากการให้บริการต่างๆ เป็นต้น
เพื่อเพิ่มโอกาสในการทำกำไรให้แก่บริษัทและบริษัทย่อย

3.  ความเสี่ยงจากการให้สินเชื่อรถยนต์ใช้แล้ว

การให้สินเชื่อเช่าซื้อในกลุ่มรถยนต์ใช้แล้วมีความเสี่ยงที่สูงกว่ากลุ่มรถยนต์ใหม่แต่ก็ให้ผลตอบแทนที่สูงกว่า
ปัจจุบันผู้ซื้อรถที่มีกำลังซื้อน้อยมีโอกาสในการซื้อรถยนต์มากขึ้นเนื่องจากความยืดหยุ่นในการให้สินเชื่อของคู่แข่งขันในตลาดมีสูง
เพื่อป้องกันความเสี่ยงที่อาจเกิดขึ้นจากการให้สินเชื่อรถยนต์ใช้แล้ว
บริษัทได้กำหนดการให้สินเชื่อรถยนต์ใช้แล้วแก่รถประเภทที่ได้รับความนิยม
มีอายุการใช้งานได้ยาวนานและมีสภาพคล่องสูง ซึ่งสามารถขายต่อง่ายและได้ราคาดี
การอนุมัติสินเชื่อรถยนต์ใช้แล้วอย่างเข้มงวดและรัดกุม
การมีความสัมพันธ์ที่ดีกับผู้จำหน่ายรถยนต์ใช้แล้วจำนวนมาก
โดยจะเลือกดำเนินธุรกิจกับตัวแทนจำหน่ายรถยนต์ใช้แล้วที่มีฐานะการเงินมั่นคง มีความซื่อสัตย์สุจริต
และเสนอขายรถยนต์ใช้แล้วที่มีคุณภาพได้มาตรฐานในราคาที่เหมาะสม
ซึ่งจะช่วยลดความเสี่ยงที่อาจเกิดขึ้นจากคุณภาพของรถยนต์ใช้แล้วที่ไม่ได้มาตรฐาน
รวมทั้งช่วยสร้างความมั่นใจให้กับลูกค้า ทั้งนี้
บริษัทมีทีมงานที่มีประสบการณ์ในการทำการตลาดสินเชื่อรถยนต์ใช้แล้ว
ซึ่งมีความเชี่ยวชาญในการประเมินราคารถยนต์และตรวจสอบสภาพรถยนต์ใช้แล้วโดยเฉพาะช่วยให้การวิเคราะห์สินเชื่อมีความถูกต้องแม่นยำ
อีกทั้งพนักงานยังมีประสบการณ์ด้านดูแล ติดตามและเร่งรัดหนี้
โดยที่ผ่านมาบริษัทไม่มีความเสียหายอันเกิดจากการผิดพลาดในการประเมินสภาพรถยนต์ที่ให้เช่าซื้ออย่างมีนัยสำคัญ

4.  ความเสี่ยงด้านสินเชื่อไม่ก่อให้เกิดรายได้

ความเสี่ยงด้านสินเชื่อไม่ก่อให้เกิดรายได้เป็นความเสี่ยงหนึ่งที่อาจเกิดขึ้นจากการให้สินเชื่อ ดังนั้น
ผู้ให้บริการสินเชื่อต้องมีพนักงานที่มีคุณภาพ มีระบบการอนุมัติสินเชื่อที่ดี
รวมถึงมีระบบการควบคุมและติดตามสินเชื่อที่รัดกุมอย่างเพียงพอ
บริษัทและบริษัทย่อยมีมาตรการในการป้องกันความเสี่ยงดังกล่าวอันประกอบด้วย
การคัดเลือกพนักงานและลูกค้าที่มีคุณภาพ การอนุมัติสินเชื่อที่เข้มงวดและรัดกุม
การควบคุมและติดตามหนี้อย่างมีประสิทธิภาพ นอกจากนี้
บริษัทและบริษัทย่อยยังเน้นการคัดเลือกทรัพย์สินที่มีสภาพคล่องและได้รับความนิยม
หากลูกหนี้ไม่สามารถชำระหนี้คืน
จะสามารถขายทรัพย์สินดังกล่าวได้รวดเร็วและมีกำไรจากการขายทรัพย์สิน หรือหากเกิดผลขาดทุน
ก็มีจำนวนไม่มากนัก อย่างไรก็ตาม
ในกรณีที่มูลค่าจากการขายทรัพย์สินที่ยึดมามีจำนวนไม่เพียงพอกับมูลหนี้คงค้าง
บริษัทและบริษัทย่อยสามารถติดตามและฟ้องร้องดำเนินคดีเพื่อเรียกร้องมูลหนี้ส่วนที่เหลือจากลูกหนี้ได้
จากนโยบายในการดำเนินธุรกิจข้างต้นทำให้บริษัทและบริษัทย่อยมีความเสี่ยงด้านสินเชื่อไม่ก่อให้เกิดรายได้
(NPLs) ในเกณฑ์ต่ำมาโดยตลอด โดย ณ สิ้นปี 2555 คิดเป็นร้อยละ 0.50
ของลูกหนี้คงเหลือทั้งหมด และ ณ สิ้นปี 2556 คิดเป็นร้อยละ 0.49 ของลูกหนี้คงเหลือทั้งหมด
นอกจากนี้บริษัทและบริษัทย่อยยังมีนโยบายในการติดตามหนี้ที่ได้ตัดหนี้สูญแล้วซึ่งสามารถเรียกเก็บเงินและหลักทรัพย์อื่นของลูกหนี้ได้บางส่วน

5.  ความเสี่ยงจากบริษัทมีผู้ถือหุ้นรายใหญ่เกินกว่าร้อยละ 50

ณ วันที่ 31 ธันวาคม 2556 ผู้ถือหุ้นกลุ่มคู (Koo’s Group) ซึ่งเป็นกลุ่มผู้ถือหุ้นใหญ่
ถือหุ้นรวมกันจำนวน 213,751,441 หุ้น หรือคิดเป็นร้อยละ 61.96
ของจำนวนหุ้นที่จำหน่ายได้แล้วทั้งหมดของบริษัท โดยเป็นจำนวนเกินกว่าร้อยละ 50
ของจำนวนหุ้นที่จำหน่ายได้แล้วทั้งหมดของบริษัท จึงทำให้กลุ่มคู
สามารถควบคุมมติที่ประชุมผู้ถือหุ้นได้เกือบทั้งหมดไม่ว่าจะเป็นเรื่องการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
ยกเว้นเรื่องกฎหมายหรือข้อบังคับบริษัทกำหนดต้องให้ได้รับเสียง 3 ใน 4 ของที่ประชุมผู้ถือหุ้น
ดังนั้น
ผู้ถือหุ้นรายอื่นจึงอาจไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นใหญ่เสนอได้

อย่างไรก็ตาม บริษัท ได้แต่งตั้งกรรมการที่เป็นกรรมการอิสระจำนวน 5 ท่าน
และกรรมการอิสระจำนวน 4 ท่าน ได้รับการแต่งตั้งเป็นกรรมการตรวจสอบ
โดยคณะกรรมการจะทำหน้าที่ตรวจสอบและพิจารณาเพื่อให้รายการที่อาจก่อให้เกิดความขัดแย้งทางผลประโยชน์เป็นไปตามกฎหมายและกฎเกณฑ์
ทั้งนี้ เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท
รวมทั้งมีความโปร่งใส และตรวจสอบได้

4.  ทรัพย์สินที่ใช้ในการประกอบธุรกิจ

    1.  ลูกหนี้ตามสัญญาเช่าซื้อ

สินทรัพย์หลักที่ใช้ในการประกอบธุรกิจ คือ ลูกหนี้ตามสัญญาเช่าซื้อ
โดยบริษัทและบริษัทย่อยมียอดลูกหนี้ตามสัญญาเช่าซื้อคงเหลือหลังหักดอกผลเช่าซื้อที่ยังไม่ถือเป็นรายได้
(ก่อนหักค่าเผื่อหนี้สงสัยจะสูญ) ในปี 2555 และปี 2556 สรุปได้ดังนี้

+----------------------------+----------+---------+---------+---------+
| รายการ                     | ปี        |         | ปี       |         |
|                            | 2        |         | 25      |         |
|                            | 555^(1/) |         | 56^(2/) |         |
+============================+==========+=========+=========+=========+
|                            | ล้านบาท   | ร้อยละ   | ล้านบาท  | ร้อยละ   |
+----------------------------+----------+---------+---------+---------+
| ลูกหนี้ตามสัญญาเช่าซื้อ ^(3/)     |          |         |         |         |
+----------------------------+----------+---------+---------+---------+
|   - รถยนต์                  | 1        | 94.77   | 24      | 95.29   |
|                            | 9,755.96 |         | ,771.26 |         |
+----------------------------+----------+---------+---------+---------+
|   - เครื่องจักร               | 1,089.41 | 5.23    | 1225.14 | 4.71    |
+----------------------------+----------+---------+---------+---------+
| รวม                        | 2        | 100.00  | 25      | 100.00  |
|                            | 0,845.37 |         | ,996.40 |         |
+----------------------------+----------+---------+---------+---------+
| บวก ค่านายหน้ารอตัดจำหน่าย     | 153.47   |         | 208.61  |         |
+----------------------------+----------+---------+---------+---------+
| รวม                        | 2        |         | 26      |         |
|                            | 0,998.84 |         | ,205.01 |         |
+----------------------------+----------+---------+---------+---------+
| ระยะเวลาคงเหลือของสัญญา      |          |         |         |         |
| (ไม่รวมลูกหนี้ตามคำพิพากษา)     |          |         |         |         |
| ^(4/)                      |          |         |         |         |
+----------------------------+----------+---------+---------+---------+
|   < 12 เดือน                | 738.96   | 3.54    | 1       | 3.86    |
|                            |          |         | ,002.82 |         |
+----------------------------+----------+---------+---------+---------+
|   13 - 24 เดือน             | 2,897.68 | 13.90   | 3       | 13.06   |
|                            |          |         | ,394.74 |         |
+----------------------------+----------+---------+---------+---------+
|   25 - 36 เดือน             | 4,900.10 | 23.51   | 5       | 23.06   |
|                            |          |         | ,993.48 |         |
+----------------------------+----------+---------+---------+---------+
|   37 - 48 เดือน             | 7,039.41 | 33.77   | 8       | 32.85   |
|                            |          |         | ,538.55 |         |
+----------------------------+----------+---------+---------+---------+
|   > 48 เดือน                | 5,269.22 | 25.28   | 7       | 27.18   |
|                            |          |         | ,066.81 |         |
+----------------------------+----------+---------+---------+---------+
| รวม                        | 2        | 100.00  | 25      | 100.00  |
|                            | 0,845.37 |         | ,996.40 |         |
+----------------------------+----------+---------+---------+---------+
| บวก ค่านายหน้ารอตัดจำหน่าย     | 153.47   |         | 208.61  |         |
+----------------------------+----------+---------+---------+---------+
| รวม                        | 2        |         | 26      |         |
|                            | 0,998.84 |         | ,205.01 |         |
+----------------------------+----------+---------+---------+---------+

  ที่มา:งบการเงินรวมของบริษัท เอเซียเสริมกิจลีสซิ่ง จำกัด (มหาชน) ตรวจสอบโดยผู้สอบบัญชี
  สำหรับปี 2555 และปี 2556

  หมายเหตุ: ^(1/) ก่อนหักค่าเผื่อหนี้สงสัยจะสูญสำหรับปี 2555 ของบริษัทและบริษัทย่อย จำนวน
  158.39 ล้านบาท (ไม่รวมค่าเผื่อหนี้ สงสัยจะสูญของลูกหนี้ตามคำพิพากษา)

  ^(2/) ก่อนหักค่าเผื่อหนี้สงสัยจะสูญสำหรับปี 2556 ของบริษัทและบริษัทย่อย จำนวน 224.40
  ล้านบาท (ไม่รวมค่าเผื่อหนี้ สงสัยจะสูญของลูกหนี้ตามคำพิพากษา)

  ^(3/) ลูกหนี้ตามสัญญาเช่าซื้อ รวมยอดลูกหนี้หยุดรับรู้รายได้

  ^(4/)
  ระยะเวลาคงเหลือของสัญญาแสดงยอดเฉพาะลูกหนี้ตามสัญญาเช่าซื้อที่มีการชำระตามเงื่อนไขของสัญญา
  ไม่รวม ลูกหนี้ตามคำพิพากษา
  เนื่องจากบริษัทและบริษัทย่อยได้บอกเลิกสัญญาเช่าซื้อสำหรับลูกหนี้ตามคำพิพากษา ตั้งแต่
  ขั้นตอนการฟ้องดำเนินคดีแล้ว

นโยบายการรับรู้รายได้

บริษัทและบริษัทย่อยรับรู้รายได้จากดอกผลเช่าซื้อ
ตามอัตราผลตอบแทนที่แท้จริงตามระยะเวลาของสัญญา โดยจะรับรู้ในวันที่ถึงกำหนดชำระค่างวด
ไม่ว่าจะเก็บเงินได้หรือไม่

นโยบายการหยุดรับรู้รายได้

บริษัทและบริษัทย่อยมีนโยบายในการหยุดรับรู้รายได้สำหรับลูกหนี้สินเชื่อเช่าซื้อที่ค้างชำระเกินกว่า 6
งวด
ซึ่งนโยบายการหยุดรับรู้รายได้ของบริษัทข้างต้นแตกต่างจากแนวทางของสมาคมนักบัญชีและผู้สอบบัญชีรับอนุญาตแห่งประเทศไทย
โดยความเห็นชอบของคณะกรรมการกำกับหลักทรัพย์และตลาดหลักทรัพย์
ที่ได้กำหนดให้บริษัทที่ทำธุรกิจสินเชื่อเพื่อการอุปโภคและบริโภค (Consumer Finance)
บันทึกค่าเผื่อหนี้สงสัยจะสูญเต็มจำนวนและหยุดรับรู้รายได้ดอกเบี้ยสำหรับลูกหนี้ที่ค้างชำระเกินกว่า 3
งวดขึ้นไป นับแต่วันที่ครบกำหนดชำระตามสัญญา
ซึ่งบริษัทเห็นว่าแนวทางดังกล่าวไม่สะท้อนภาพที่แท้จริงในการดำเนินธุรกิจเช่าซื้อของบริษัท
เนื่องจากลูกหนี้ที่ค้างชำระเกินกว่า 3
งวดขึ้นไปมิได้เป็นลูกหนี้ที่เสียทั้งหมดทันทีโดยพิจารณาจากข้อมูลสถิติในอดีต นอกจากนี้
จากที่บริษัทมีการให้สินเชื่อในวงเงินไม่เกินร้อยละ 80 ของมูลค่าทรัพย์สินที่นำมาเป็นหลักประกัน
รวมทั้งคัดเลือกหลักประกันที่มีสภาพคล่องและได้รับความนิยม
บริษัทสามารถขายได้ในราคาที่ใกล้เคียงกับราคาทุน
ประกอบกับข้อมูลการเก็บหนี้ในอดีตทำให้บริษัทเห็นว่ามูลค่าหลักประกันดังกล่าวไม่น่าจะลดต่ำกว่ามูลหนี้คงค้างตามสัญญา
สำหรับบริษัทย่อยซึ่งให้บริการสินเชื่อเพื่อการพาณิชย์ (Commercial Loan) ไม่ใช่ธุรกิจ
Consumer Finance
จึงไม่สามารถนำมาเปรียบเทียบกับแนวทางของสมาคมนักบัญชีและผู้สอบบัญชีรับอนุญาตแห่งประเทศไทยได้

นโยบายการตั้งสำรองหนี้สงสัยจะสูญ

บริษัทและบริษัทย่อยมีนโยบายในการตั้งค่าเผื่อหนี้สงสัยจะสูญดังนี้
บริษัทจะตั้งค่าเผื่อหนี้สงสัยจะสูญสำหรับลูกหนี้เช่าซื้อตามประมาณการผลขาดทุนที่อาจจะเกิดขึ้นจากการเก็บเงินจากลูกหนี้ไม่ได้
และคำนวณจากค่าเผื่อหนี้สงสัยจะสูญที่มีอยู่เดิมบวกด้วยหนี้สงสัยจะสูญ (Doubtful Account)
ที่ตั้งเพิ่มเติมในแต่ละเดือน ซึ่งการตั้งสำรองหนี้สงสัยจะสูญเพิ่มเติมดังกล่าวบริษัทคำนวณจากร้อยละ
0.75 ของยอดการให้สินเชื่อใหม่ สำหรับทั้งรถยนต์ใหม่และรถยนต์ใช้แล้ว ตั้งแต่เดือนมกราคม
2554 โดยพิจารณาจากสถานะปัจจุบันของลูกหนี้คงค้าง ความสามารถในการชำระหนี้ของลูกหนี้
ประสบการณ์และข้อมูลความเสียหายที่เกิดขึ้นจริงในอดีต
สำหรับบริษัทย่อยจะตั้งค่าเผื่อหนี้สงสัยจะสูญสำหรับลูกหนี้เช่าซื้อ ลูกหนี้ตามสัญญาเช่าการเงิน
ลูกหนี้เงินให้กู้ยืมและลูกหนี้จากการซื้อสิทธิเรียกร้อง ซึ่งเป็นหนี้ที่เกิดจากสินเชื่อเพื่อการพาณิชย์
(Commercial loan)
โดยพิจารณาจากสถานะและความสามารถในการชำระหนี้ของลูกหนี้และมูลค่าหลักประกัน ทั้งนี้
ร้อยละในการตั้งสำรองหนี้สงสัยจะสูญของบริษัทและบริษัทย่อยในแต่ละปีอาจเปลี่ยนแปลงได้
เพื่อให้ค่าเผื่อหนี้สงสัยจะสูญของบริษัทและบริษัทย่อยมีความเพียงพอเมื่อเปรียบเทียบกับประมาณการหนี้สงสัยจะสูญที่คาดว่าจะเกิดขึ้นของบริษัท
โดยในอดีตที่ผ่านมาบริษัทมักจะตั้งค่าเผื่อหนี้สงสัยจะสูญให้ใกล้เคียงกับประมาณการหนี้สงสัยจะสูญที่คาดว่าจะเกิดขึ้น

ทั้งนี้
ประมาณการหนี้สงสัยจะสูญที่คาดว่าจะเกิดขึ้นของบริษัทและบริษัทย่อยเป็นวิธีการที่จัดทำขึ้นมาเพื่อเป็นตัววัดความเพียงพอค่าเผื่อหนี้สงสัยจะสูญที่บริษัทและบริษัทย่อยมีอยู่
โดยหลักการสำคัญสรุปได้ดังนี้

1.  บริษัทและบริษัทย่อยดำเนินการจัดชั้นลูกหนี้ตามแต่ละสถานะของลูกหนี้แต่ละราย
    โดยแบ่งตามคุณภาพของลูกหนี้ ความสามารถในการชำระหนี้
    ความเป็นไปได้ในการได้รับชำระหนี้ รวมถึงความยากง่ายในการติดตามหนี้
    ซึ่งสามารถแบ่งเป็นสถานะต่างๆ ได้ดังนี้ ลูกหนี้ปกติ ลูกหนี้ที่เริ่มค้างชำระ
    ลูกหนี้ที่ค้างชำระและเริ่มมีปัญหา ลูกหนี้อยู่ระหว่างการดำเนินการยึดคืนทรัพย์สินเช่าซื้อ
    ลูกหนี้ที่ยึดทรัพย์สินคืนแล้ว ลูกหนี้ที่อยู่ระหว่างการดำเนินการตามกฎหมาย
    ลูกหนี้ที่อยู่ระหว่างการดำเนินคดีในศาล และลูกหนี้ตามคำพิพากษา

2.  บริษัทและบริษัทย่อยประเมินความเสียหายของลูกหนี้ในแต่ละสถานะ
    โดยอาศัยประสบการณ์หรือข้อมูลสถิติความเสียหายจริงที่เกิดขึ้นในอดีตรวมถึงช่วงวิกฤตเศรษฐกิจปี
    2540 - 2544
    โดยนำผลสูญเสียจริงที่เกิดขึ้นของลูกหนี้มาคำนวณหาประมาณการหนี้สงสัยจะสูญที่คาดว่าจะเกิดขึ้นของลูกหนี้แต่ละสถานะ
    โดยพิจารณาจากร้อยละของโอกาสของลูกหนี้ที่อาจลดระดับสถานะไปสู่สถานะที่ต่ำกว่า

บริษัทเปรียบเทียบค่าเผื่อหนี้สงสัยจะสูญกับประมาณการหนี้สงสัยจะสูญที่คาดว่าจะเกิดขึ้นตามแต่ละสถานะของลูกหนี้ทุกเดือน
เพื่อประโยชน์ในการควบคุมคุณภาพของลูกหนี้
หากเห็นว่าค่าเผื่อหนี้สงสัยจะสูญไม่เพียงพอกับประมาณการหนี้สงสัยจะสูญ
บริษัทจะตั้งค่าเผื่อหนี้สงสัยจะสูญเพิ่มเติมทันที
ในขณะที่บริษัทย่อยพิจารณาความเพียงพอและเปรียบเทียบค่าเผื่อหนี้สงสัยจะสูญกับประมาณการหนี้สงสัยจะสูญที่คาดว่าจะเกิดขึ้นตามแต่ละสถานะของลูกหนี้ทุกเดือน
และหากเห็นว่าค่าเผื่อหนี้สงสัยจะสูญไม่เพียงพอกับประมาณการหนี้สงสัยจะสูญ
บริษัทย่อยจะตั้งค่าเผื่อหนี้สงสัยจะสูญเพิ่มเติมทันทีเช่นกัน
และทุกสิ้นปีบริษัทและบริษัทย่อยจะพิจารณาความเหมาะสมของอัตราการตั้งสำรองหนี้สงสัยจะสูญ
โดยหากบริษัทและบริษัทย่อยเห็นว่า
ค่าเผื่อหนี้สงสัยจะสูญมีจำนวนต่ำกว่าประมาณการหนี้สงสัยจะสูญที่คาดว่าจะเกิดขึ้น
บริษัทและบริษัทย่อยจะปรับเพิ่มอัตราการตั้งหนี้สงสัยจะสูญเพิ่มขึ้น ซึ่งที่ผ่านมา
บริษัทและบริษัทย่อยตั้งค่าเผื่อหนี้สงสัยจะสูญอย่างเพียงพอ
และครอบคลุมผลสูญเสียที่เกิดขึ้นจริงจากลูกหนี้ในอดีตแม้ในช่วงวิกฤติเศรษฐกิจ
ตลอดจนสะท้อนฐานะการเงินและผลการดำเนินงานที่แท้จริงของบริษัทและบริษัทย่อย

แนวทางการตั้งสำรองหนี้สงสัยจะสูญของบริษัทดังกล่าวข้างต้นแตกต่างจากแนวทางของสมาคมนักบัญชีและผู้สอบบัญชีรับอนุญาตแห่งประเทศไทย
ที่ได้กำหนดให้บริษัทที่ทำธุรกิจ Consumer Finance
ตั้งสำรองหนี้สงสัยจะสูญเต็มจำนวนตามยอดหนี้คงเหลือของลูกหนี้ที่ค้างชำระตั้งแต่ 3 งวดขึ้นไป
โดยไม่นำหลักประกันมาหักจากยอดหนี้คงเหลือ อย่างไรก็ตาม
จากประสบการณ์ในการทำธุรกิจเช่าซื้อที่ผ่านมา
บริษัทเห็นว่าแนวทางดังกล่าวไม่สะท้อนภาพที่แท้จริงในการดำเนินธุรกิจเช่าซื้อของบริษัทเนื่องจาก

-   การให้สินเชื่อเช่าซื้อของบริษัทเป็นการให้บริการสินเชื่อที่มีรถยนต์เป็นหลักประกันทุกสัญญา
    ซึ่งแตกต่างจากการให้สินเชื่อแบบ Consumer Finance อื่น ดังนั้น
    ในกรณีที่ลูกหนี้ไม่สามารถชำระคืนหนี้ได้ครบตามจำนวนที่ตกลงกัน
    บริษัทสามารถยึดหลักประกันคืนจากลูกหนี้หรือขายหลักประกันเพื่อนำเงินที่ได้มาชำระหนี้ในส่วนที่ค้างชำระได้

-   แม้ว่าทรัพย์สินเช่าซื้อที่เป็นหลักประกันอาจมีการลดมูลค่าได้ในอนาคต
    แต่บริษัทมีการให้วงเงินสินเชื่อเช่าซื้อเพียงร้อยละ 70-80 ของมูลค่าทรัพย์สิน
    ประกอบกับลูกหนี้ทยอยชำระหนี้ตามเงื่อนไขในสัญญา จึงทำให้มูลหนี้คงค้างลดลงตามไปด้วย
    นอกจากนี้ บริษัทมีนโยบายในการให้บริการสินเชื่อเช่าซื้อแก่ทรัพย์สินที่มีสภาพคล่องสูง
    ทำให้มีความเป็นไปได้ว่าอัตราการลดลงของมูลค่าของหลักประกันจะน้อยกว่ามูลหนี้ที่ลดลงจากการชำระหนี้ของลูกหนี้
    โดยหากเปรียบเทียบระหว่างมูลค่าทรัพย์สินซึ่งเป็นหลักประกันกับมูลหนี้คงค้างแล้ว
    บริษัทยังมีหลักประกันที่ครอบคลุมกับมูลหนี้คงค้างเป็นส่วนใหญ่

-   สำหรับลูกหนี้ที่ค้างชำระตั้งแต่ 3 งวดขึ้นไป
    บริษัทเห็นว่าลูกหนี้ดังกล่าวมิได้เป็นลูกหนี้ที่สูญเสียเต็มจำนวนในทันที
    จากข้อเท็จจริงในอดีตของบริษัททำให้บริษัทเชื่อว่าโอกาสในการได้รับชำระหนี้คืนของลูกหนี้สถานะนี้อยู่ในเกณฑ์ที่ค่อนข้างสูง

นโยบายการตัดหนี้สูญ

บริษัทและบริษัทย่อยมีนโยบายการตัดหนี้สูญตามข้อกำหนดของประมวลรัษฎากรในเรื่องการตัดหนี้สูญ

2.  ลูกหนี้ตามสัญญาเช่าการเงิน

บริษัทย่อยมีลูกหนี้ตามสัญญาเช่าการเงินคงเหลือหลังหักดอกผลที่ยังไม่ถือเป็นรายได้
และก่อนหักค่าเผื่อหนี้สงสัยจะสูญในปี 2555 และปี 2556 สรุปได้ดังนี้

+--------------------+-----------+----------+-----------+------------+
| รายการ             | ปี 2555    |          | ปี 2556    |            |
|                    | ^(1/)     |          | ^(2/)     |            |
+====================+===========+==========+===========+============+
|                    | ล้านบาท    | ร้อยละ    | ล้านบาท    | ร้อยละ      |
+--------------------+-----------+----------+-----------+------------+
| ลูก                 |           |          |           |            |
| หนี้ตามสัญญาเช่าการเงิน |           |          |           |            |
+--------------------+-----------+----------+-----------+------------+
|   - รถยนต์          | 183.50    | 26.81    | 214.49    | 27.33      |
+--------------------+-----------+----------+-----------+------------+
|   - เครื่องจักร       | 500.97    | 73.19    | 570.34    | 72.67      |
+--------------------+-----------+----------+-----------+------------+
| รวม                | 684.47    | 100.00   | 784.83    | 100.00     |
+--------------------+-----------+----------+-----------+------------+
| ระย                |           |          |           |            |
| ะเวลาคงเหลือของสัญญา |           |          |           |            |
| (ไม่ร               |           |          |           |            |
| วมลูกหนี้ตามคำพิพากษา) |           |          |           |            |
| ^(3/)              |           |          |           |            |
+--------------------+-----------+----------+-----------+------------+
|   < 12 เดือน        | 43.94     | 6.42     | 35.72     | 4.55       |
+--------------------+-----------+----------+-----------+------------+
|   13 - 24 เดือน     | 115.95    | 16.94    | 167.45    | 21.34      |
+--------------------+-----------+----------+-----------+------------+
|   25 - 36 เดือน     | 284.48    | 41.56    | 325.17    | 41.43      |
+--------------------+-----------+----------+-----------+------------+
|   37 - 48 เดือน     | 238.06    | 34.78    | 244.24    | 31.12      |
+--------------------+-----------+----------+-----------+------------+
|   > 48 เดือน        | 2.04      | 0.30     | 12.25     | 1.56       |
+--------------------+-----------+----------+-----------+------------+
| รวม                | 684.47    | 100.00   | 784.83    | 100.00     |
+--------------------+-----------+----------+-----------+------------+

  ที่มา : ข้อมูลจากงบการเงินรวมของบริษัท เอเซียเสริมกิจลีสซิ่ง จำกัด (มหาชน)
  ตรวจสอบโดยผู้สอบบัญชี สำหรับปี 2555 และปี 2556

  หมายเหตุ: ^(1/) ก่อนหักค่าเผื่อหนี้สงสัยจะสูญสำหรับปี 2555 จำนวน 9.20 ล้านบาท
  (ไม่รวมค่าเผื่อหนี้สงสัยจะสูญของลูกหนี้ตามคำ พิพากษา)

  ^(2/) ก่อนหักค่าเผื่อหนี้สงสัยจะสูญสำหรับปี 2556 จำนวน 8.20 ล้านบาท
  (ไม่รวมค่าเผื่อหนี้สงสัยจะสูญของลูกหนี้ตามคำ พิพากษา)

  ^(3/)
  ระยะเวลาคงเหลือของสัญญาแสดงยอดเฉพาะลูกหนี้ตามสัญญาเช่าการเงินที่มีการชำระตามเงื่อนไขของสัญญา
  ไม่รวม ลูกหนี้ตามคำพิพากษา เนื่องจากลูกหนี้ตามคำพิพากษาได้ถูกบอกเลิกสัญญา
  ตั้งแต่บริษัทย่อยเริ่มดำเนินการฟ้อง ดำเนินคดี

นโยบายการรับรู้รายได้

บริษัทและบริษัทย่อยรับรู้
รายได้จากสัญญาเช่าการเงินตามอัตราผลตอบแทนที่แท้จริงตามระยะเวลาของสัญญา
โดยจะรับรู้ในวันที่ถึงกำหนดชำระค่างวด ไม่ว่าจะเก็บเงินได้หรือไม่

นโยบายการหยุดรับรู้รายได้

บริษัทย่อยหยุดรับรู้รายได้เมื่อลูกหนี้ค้างชำระค่างวดเกินกว่า 6 งวด

นโยบายการตั้งสำรองหนี้สงสัยจะสูญของสินเชื่อตามสัญญาเช่าการเงินของบริษัทย่อย

บริษัทย่อยมีหลักการในการตั้งสำรองหนี้สงสัยจะสูญของสินเชื่อตามสัญญาเช่าการเงิน (Doubtful
Account) เช่นเดียวกับนโยบายการตั้งสำรองหนี้สงสัยจะสูญของสินเชื่อเช่าซื้อของบริษัทย่อย

นโยบายการตัดหนี้สูญ

บริษัทย่อยมีนโยบายการตัดหนี้สูญตามข้อกำหนดของประมวลรัษฎากรในเรื่องการตัดหนี้สูญ

3.  ลูกหนี้จากการซื้อสิทธิเรียกร้อง

บริษัทย่อยมีลูกหนี้จากการซื้อสิทธิเรียกร้องในปี 2555 และปี 2556 สรุปได้ดังนี้

  ---------------------------------------- ---------- ---------- ---------- -----------
  รายการ                                   ปี 2555                ปี 2556     

                                           ล้านบาท     ร้อยละ      ล้านบาท     ร้อยละ

  ลูกหนี้จากการซื้อสิทธิเรียกร้องที่ยังไม่ถึงกำหนดชำระ   876.59     88.50      842.72     90.72

  ลูกหนี้จากการซื้อสิทธิเรียกร้องที่เกินกำหนดชำระ                                       

  - ตั้งแต่ 1 เดือน แต่ไม่เกิน 3 เดือน             63.97      6.46       31.80      3.42

  - ตั้งแต่ 3 เดือน แต่ไม่เกิน 6 เดือน             1.44       0.14       7.44       0.80

  - ตั้งแต่ 6 เดือน แต่ไม่เกิน 12 เดือน            18.48      1.87       0.41       0.05

  - เกินกว่า 12 เดือนขึ้นไป                     30.00      3.03       46.51      5.01

  รวม                                      990.48     100.00     928.88     100.00
  ---------------------------------------- ---------- ---------- ---------- -----------

ที่มา: ข้อมูลจากงบการเงินรวมของบริษัท เอเซียเสริมกิจลีสซิ่ง จำกัด (มหาชน)
ตรวจสอบโดยผู้สอบบัญชี สำหรับปี 2555 และปี 2556

นโยบายการรับรู้รายได้

บริษัทย่อยบันทึกเป็นรายได้ค่าธรรมเนียมเมื่อได้ทำสัญญาโอนสิทธิเรียกร้องและรับรู้รายได้ในลักษณะดอกเบี้ยจากการซื้อสิทธิเรียกร้องตามเกณฑ์สัดส่วนของเวลา

นโยบายการหยุดรับรู้รายได้

บริษัทย่อยมีนโยบายในการหยุดรับรู้รายได้สำหรับลูกหนี้สินเชื่อแฟคตอริ่งที่มียอดค้างชำระเกินกว่า 4
เดือน

นโยบายการตั้งสำรองหนี้สงสัยจะสูญ

บริษัทย่อยมีหลักการในการตั้งสำรองหนี้สงสัยจะสูญ (Doubtful Account)
โดยพิจารณาจากสถานะและความสามารถในการชำระหนี้ของลูกหนี้และมูลค่าหลักประกัน

นโยบายการตัดหนี้สูญ

บริษัทย่อยมีนโยบายการตัดหนี้สูญตามข้อกำหนดของประมวลรัษฎากรในเรื่องการตัดหนี้สูญ

4.  ที่ดิน อาคาร และอุปกรณ์

  ณ วันที่ 31 ธันวาคม 2556 บริษัทและบริษัทย่อยมีที่ดิน อาคาร และอุปกรณ์
  ดังรายละเอียดต่อไปนี้

+---+------------------------+-------------+-------------+-------------+
| ร |                        | มูล          | ล           | ภาระผูกพัน    |
| า |                        | ค่าตามบัญชีสุทธิ | ักษณะกรรมสิทธิ์ |             |
| ย |                        |             |             |             |
| ก |                        | (ล้านบาท)    |             |             |
| า |                        |             |             |             |
| ร |                        |             |             |             |
+===+========================+=============+=============+=============+
| 1 | -   ที่ดินพร้อมอาคารพาณิชย์  | 0.43        | เจ้าของ      | ไม่มี         |
|   |     4 ชั้น 2 คูหา เลขที่    |             |             |             |
|   |     6,8 ถนนสุขุมวิท       | 3.19        | เจ้าของ      | ไม่มี         |
|   |     ตำบลท่าประดู่         |             |             |             |
|   |     อำเภอเมือง          |             |             |             |
|   |     จังหวัดระยอง         |             |             |             |
|   |                        |             |             |             |
|   |   - ที่ดินพร้อมอาคารพาณิชย์  |             |             |             |
|   |   3 ชั้นครึ่ง 3 คูหา เลขที่   |             |             |             |
|   |   9/7-9 หมู่ 5           |             |             |             |
|   |   ตำบลบ้านคลอง          |             |             |             |
|   |   อำเภอเมืองพิษณุโลก      |             |             |             |
|   |   จังหวัดพิษณุโลก          |             |             |             |
+---+------------------------+-------------+-------------+-------------+
| 2 | ยานพาหนะ               | 24.72       | เจ้าของ      | ไม่มี         |
+---+------------------------+-------------+-------------+-------------+
| 3 | เครื่อง                  | 27.51       | เจ้าของ      | ไม่มี         |
|   | ตกแต่งและเครื่องใช้สำนักงาน |             |             |             |
+---+------------------------+-------------+-------------+-------------+
| 4 | สินทรัพย์ไม่มีตัวตน          | 21.90       | เจ้าของ      | ไม่มี         |
+---+------------------------+-------------+-------------+-------------+
|   | รวม                    | 77.75       |             |             |
+---+------------------------+-------------+-------------+-------------+

ที่มา: งบการเงินรวมของบริษัท เอเซียเสริมกิจลีสซิ่ง จำกัด (มหาชน) ตรวจสอบโดยผู้สอบบัญชี
สำหรับปี 2556

  นอกจากนี้ บริษัทและบริษัทย่อยได้ทำสัญญาที่สำคัญในการดำเนินธุรกิจ ดังนี้

1)  สัญญาเช่าพื้นที่ เครื่องตกแต่งสำนักงาน และสัญญาบริการของบริษัท เพื่อใช้เป็นสำนักงาน
    ตั้งอยู่ที่ชั้น 24 อาคาร สาธรซิตี้ทาวเวอร์ เลขที่ 175 ถนนสาทรใต้ แขวงทุ่งมหาเมฆ
    เขตสาทร จังหวัดกรุงเทพมหานคร

  ----------- --- --------------------------------------------------------
  คู่สัญญา       :   กองทุนบริหารสินทรัพย์สาธรซิตี้ทาวเวอร์
                  โดยบริษัทหลักทรัพย์จัดการกองทุนรวมบัวหลวง จำกัด (ผู้ให้เช่า) และบริษัท
                  (ผู้เช่า)

  พื้นที่         :   1,568 ตารางเมตร

  ระยะเวลา    :   ตั้งแต่วันที่ 1 พฤษภาคม 2555 - วันที่ 30 เมษายน 2558

  ค่าเช่า       :   1 พฤษภาคม 2555 - 30 เมษายน 2556 ค่าเช่า 925,120 บาทต่อเดือน

                  1 พฤษภาคม 2556 - 30 เมษายน 2557 ค่าเช่า 948,640 บาทต่อเดือน

                  1 พฤษภาคม 2557 - 30 เมษายน 2558 ค่าเช่า 972,160 บาทต่อเดือน

                  
  ----------- --- --------------------------------------------------------

1)  สัญญาเช่าพื้นที่ เครื่องตกแต่งสำนักงาน และสัญญาบริการของบริษัท เพื่อใช้เป็นสำนักงาน
    ตั้งอยู่ที่ชั้น 25 อาคาร สาธรซิตี้ทาวเวอร์ เลขที่ 175 ถนนสาทรใต้ แขวงทุ่งมหาเมฆ
    เขตสาทร จังหวัดกรุงเทพมหานคร

  ----------- --- --------------------------------------------------------
  คู่สัญญา       :   กองทุนบริหารสินทรัพย์สาธรซิตี้ทาวเวอร์
                  โดยบริษัทหลักทรัพย์จัดการกองทุนรวมบัวหลวง จำกัด (ผู้ให้เช่า) และบริษัท
                  (ผู้เช่า)

  พื้นที่         :   1,370.24 ตารางเมตร

  ระยะเวลา    :   ตั้งแต่วันที่ 1 พฤศจิกายน 2557 - วันที่ 31 ตุลาคม 2560

  ค่าเช่า       :   1 พฤศจิกายน 2557 - 31 ตุลาคม 2558 ค่าเช่า 835,846.40
                  บาทต่อเดือน

                  1 พฤศจิกายน 2558 - 31 ตุลาคม 2559 ค่าเช่า 856,400.00
                  บาทต่อเดือน

                  1 พฤศจิกายน 2559 - 31 ตุลาคม 2560 ค่าเช่า 876,953.60
                  บาทต่อเดือน
  ----------- --- --------------------------------------------------------

2)  สัญญาเช่าพื้นที่ เครื่องตกแต่งสำนักงาน และสัญญาบริการของบริษัทย่อย เพื่อใช้เป็นสำนักงาน
    ตั้งอยู่ที่ชั้น 10/1 อาคารสาธรซิตี้ทาวเวอร์ เลขที่ 175 ถนนสาทรใต้ แขวงทุ่งมหาเมฆ
    เขตสาทร จังหวัดกรุงเทพมหานคร

  ----------- --- --------------------------------------------------------
  คู่สัญญา       :   กองทุนบริหารสินทรัพย์สาธรซิตี้ทาวเวอร์
                  โดยบริษัทหลักทรัพย์จัดการกองทุนรวมบัวหลวง จำกัด (ผู้ให้เช่า)
                  และบริษัทย่อย (ผู้เช่า)

  พื้นที่         :   488.71 ตารางเมตร

  ระยะเวลา    :   ตั้งแต่วันที่ 1 พฤษภาคม 2555 - วันที่ 30 เมษายน 2558

  ค่าเช่า       :   1 พฤษภาคม 2555 - 30 เมษายน 2556 ค่าเช่า 288,338.90
                  บาทต่อเดือน

                  1 พฤษภาคม 2556 - 30 เมษายน 2557 ค่าเช่า 295,669.55
                  บาทต่อเดือน

                  1 พฤษภาคม 2557 - 30 เมษายน 2558 ค่าเช่า 303,000.20
                  บาทต่อเดือน
  ----------- --- --------------------------------------------------------

3)  สัญญาเช่าพื้นที่ เครื่องตกแต่งสำนักงาน และสัญญาบริการของบริษัท เพื่อใช้เป็นสำนักงาน
    ตั้งอยู่ที่ชั้น 10/1 อาคารสาธรซิตี้ทาวเวอร์ เลขที่ 175 ถนนสาทรใต้ แขวงทุ่งมหาเมฆ
    เขตสาทร จังหวัดกรุงเทพมหานคร

+----------+---+--------------------------------------------------------+
| คู่สัญญา    | : | กองทุนบริหารสินทรัพย์สาธรซิตี้ทาวเวอร์                          |
|          |   | โดยบริษัทหลักทรัพย์จัดการกองทุนรวมบัวหลวง จำกัด (ผู้ให้เช่า)        |
|          |   | และบริษัท (ผู้เช่า)                                         |
+----------+---+--------------------------------------------------------+
| พื้นที่      | : | 305.27 ตารางเมตร                                       |
+----------+---+--------------------------------------------------------+
| ระยะเวลา | : | ตั้งแต่วันที่ 1 มิถุนายน 2554 - วันที่ 31 พฤษภาคม 2557            |
+----------+---+--------------------------------------------------------+
| ค่าเช่า    |   | 1 มิถุนายน 2554 - 31 พฤษภาคม 2555 ค่าเช่า 174,003.90       |
|          |   | บาทต่อเดือน                                              |
|          |   |                                                        |
|          |   | 1 มิถุนายน 2555 - 31 พฤษภาคม 2556 ค่าเช่า 174,003.90       |
|          |   | บาทต่อเดือน                                              |
+----------+---+--------------------------------------------------------+
|          |   | 1 มิถุนายน 2556 - 31 พฤษภาคม 2557 ค่าเช่า 177,056.60       |
|          |   | บาทต่อเดือน                                              |
+----------+---+--------------------------------------------------------+

4)  สัญญาเช่าพื้นที่และบริการของบริษัท เพื่อใช้เป็นสำนักงานสาขาสมุทรสาคร ตั้งอยู่ที่ 923/55
    ถนนเอกชัย ตำบลมหาชัย อำเภอเมืองสมุทรสาคร จังหวัดสมุทรสาคร

  -------------------- --- --------------------------------------------------------
  คู่สัญญา                :   บริษัท เอ. ที. แอสเซส จำกัด (ผู้ให้เช่า) และบริษัท (ผู้เช่า)

  พื้นที่                  :   265 ตารางเมตร

  ระยะเวลา             :   ตั้งแต่วันที่ 1 เมษายน 2554 - วันที่ 31 มีนาคม 2557

  ค่าเช่า                :   42,000 บาทต่อเดือน

  เงื่อนไขการต่ออายุสัญญา   :   ก่อนครบกำหนดอายุสัญญาเช่า หากผู้เช่ามีความประสงค์จะเช่าอาคารต่อ
                           ผู้เช่าจะต้องมีหนังสือแจ้งความประสงค์ให้ผู้ให้เช่าทราบล่วงหน้า ไม่น้อยกว่า
                           3 เดือนก่อนครบกำหนดอายุการเช่า
                           ส่วนค่าเช่าให้ตกลงกันใหม่ระหว่างผู้ให้เช่ากับผู้เช่า
  -------------------- --- --------------------------------------------------------

5)  สัญญาเช่าพื้นที่และบริการของบริษัท เพื่อใช้เป็นสำนักงานสาขาเชียงราย ตั้งอยู่ที่ 339/7 หมู่
    4 ตำบลบ้านดู่ อำเภอเมืองเชียงราย จังหวัดเชียงราย

  -------------------- --- --------------------------------------------------------
  คู่สัญญา                :   นายพีระ เหลี่ยมศิริเจริญ และนายพีรพงศ์ เหลี่ยมศิริเจริญ (ผู้ให้เช่า)
                           และบริษัท (ผู้เช่า)

  พื้นที่                  :   23 ตารางวา

  ระยะเวลา             :   ตั้งแต่วันที่ 1 กุมภาพันธ์ 2556 - วันที่ 31 มกราคม 2559

  ค่าเช่า                :   20,000 บาทต่อเดือน

  เงื่อนไขการต่ออายุสัญญา   :   ก่อนครบกำหนดอายุสัญญาเช่า หากผู้เช่ามีความประสงค์จะเช่าอาคารต่อ
                           ผู้เช่าจะต้องแจ้งความประสงค์ให้ผู้ให้เช่าทราบล่วงหน้า ไม่น้อยกว่า 30
                           วันก่อนครบกำหนดอายุการเช่า
  -------------------- --- --------------------------------------------------------

6)  สัญญาเช่าพื้นที่และบริการของบริษัท เพื่อใช้เป็นสำนักงานสาขาขอนแก่น ตั้งอยู่ที่ 272/28
    ถนนมิตรภาพ ตำบลเมืองเก่า อำเภอเมืองขอนแก่น จังหวัดขอนแก่น

  -------------------- --- --------------------------------------------------------
  คู่สัญญา                :   บริษัท ซี.พี.แลนด์ จำกัด (มหาชน) (ผู้ให้เช่า) และบริษัท (ผู้เช่า)

  พื้นที่                  :   60 ตารางเมตร

  ระยะเวลา             :   ตั้งแต่วันที่ 1 มิถุนายน 2556 - วันที่ 31 พฤษภาคม 2559

  ค่าเช่า                :   22,000 บาทต่อเดือน

  เงื่อนไขการต่ออายุสัญญา   :   ก่อนครบกำหนดอายุสัญญาเช่า หากผู้เช่ามีความประสงค์จะเช่าอาคารต่อ
                           ผู้เช่าจะต้องแจ้งความประสงค์ให้ผู้ให้เช่าทราบล่วงหน้า ไม่น้อยกว่า 60
                           วันก่อนครบกำหนดอายุการเช่า
  -------------------- --- --------------------------------------------------------

7)  สัญญาเช่าพื้นที่และบริการของบริษัท เพื่อใช้เป็นสำนักงานสาขาอุบลราชธานี ตั้งอยู่ที่ 265/8
    ถนนอุปลีสาน ตำบลในเมือง อำเภอเมืองอุบลราชธานี จังหวัดอุบลราชธานี

  -------------------- --- --------------------------------------------------------
  คู่สัญญา                :   นายณัฐวุฒิ สมชัย (ผู้ให้เช่า) และบริษัท (ผู้เช่า)

  พื้นที่                  :   64 ตารางเมตร

  ระยะเวลา             :   ตั้งแต่วันที่ 1 พฤษภาคม 2556 - วันที่ 30 เมษายน 2557

  ค่าเช่า                :   15,000 บาทต่อเดือน

  เงื่อนไขการต่ออายุสัญญา   :   ก่อนครบกำหนดอายุสัญญาเช่า หากผู้เช่ามีความประสงค์จะเช่าอาคารต่อ
                           ผู้เช่าจะต้องแจ้งความประสงค์ให้ผู้ให้เช่าทราบล่วงหน้า ไม่น้อยกว่า 30
                           วันก่อนครบกำหนดอายุการเช่า
  -------------------- --- --------------------------------------------------------

1.  ทรัพย์สินรอการขาย

บริษัทและบริษัทย่อยมีทรัพย์สินรอการขาย ซึ่งได้แก่
ยานพาหนะและเครื่องจักรที่ยึดคืนจากลูกหนี้ตามสัญญาเช่าซื้อและสัญญาเช่า
เนื่องจากการผิดนัดชำระหนี้ ซึ่งมีรายละเอียดดังนี้

ตารางแสดงจำนวนทรัพย์สินที่ยึดคืนเปรียบเทียบกับจำนวนลูกหนี้ทั้งหมดของบริษัทและบริษัทย่อย ณ
สิ้นปี 2554 -2556 ดังนี้

  ----------------- --------------------------- ------------------------ ------------------------
  ปี                 จำนวนสัญญาเช่าซื้อคงเหลือทั้งหมด   จำนวนทรัพย์สินที่ยึดคืนคงเหลือ   มูลค่าทรัพย์สินที่ยึดคืนคงเหลือ*
                                                (คัน/เครื่อง)               (ล้านบาท)

  2554              36,245                      85                       33.98

  2555              39,166                      117                      51.76

  2556              43,349                      95                       42.14
  ----------------- --------------------------- ------------------------ ------------------------

หมายเหตุ: มูลค่าทรัพย์สิน = ราคาทุนตามมูลหนี้ก่อนหักค่าเผื่อการลดมูลค่า

ตารางแสดงรายละเอียดทรัพย์สินที่ยึดคืนและจำหน่ายไปในระหว่างปี เป็นดังนี้

+-----+-------+-------+---------+----------+------+-----+------------+
| ปี   | จำ    | ราคา  | มูลค่าทรัพ | ก        | รา   | คืนล | ก          |
|     | นวนทร | ทรัพย์ส | ย์สินที่ยึดค | ำไร(ขาดท | ยได้ค | ูกค้า | ำไร(ขาดทุน) |
|     | ัพย์สินท | ินที่จำห | ืนมาและจ | ุน)ขั้นต้นจา | ่าปรับ | (5) | จ          |
|     | ี่ยึดคืนแ | น่ายไป | ำหน่ายไป | กการจำหน | ล่าช้า |     | ากการจำหน่า |
|     | ละจำห |       | ^(*)    | ่ายทรัพย์สิน |      |     | ยทรัพย์สินสุทธิ |
|     | น่ายไป | (ล้า   |         | (ล้านบาท) | (ล้าน |     |            |
|     | (คัน/เ | นบาท) | (       |          | บาท) |     | (ล้านบาท)   |
|     | ครื่อง) |       | ล้านบาท) | (3) =    |      |     |            |
|     |       | (1)   |         | (1) -    | (4)  |     | (7) =      |
|     |       |       | (2)     | (2)      |      |     | (3) -      |
|     |       |       |         |          |      |     | (4) - (5)  |
+-----+-------+-------+---------+----------+------+-----+------------+
| 2   | 153   | 46.54 | 55.62   | (9.08)   | 2.19 | 0   | (11.69)    |
| 554 |       |       |         |          |      | .42 |            |
+-----+-------+-------+---------+----------+------+-----+------------+
| 2   | 189   | 63.50 | 68.15   | (4.64)   | 2.59 | 0   | (7.52)     |
| 555 |       |       |         |          |      | .30 |            |
+-----+-------+-------+---------+----------+------+-----+------------+
| 2   | 321   | 1     | 149.46  | (36.47)  | -^   | 0   | (36.60)    |
| 556 |       | 12.99 |         |          | (1/) | .13 |            |
+-----+-------+-------+---------+----------+------+-----+------------+

หมายเหตุ: * มูลค่าทรัพย์สิน = ราคาทุนตามมูลหนี้ก่อนหักค่าเผื่อการปรับลดมูลค่า

^(1/) ปรับปรุงวิธีการบันทึกบัญชีตั้งแต่ปี 2556 โดยให้รายได้ค่าปรับล่าช้า
เป็นส่วนหนึ่งของผลกำไรจากการจำหน่ายทรัพย์สิน

บริษัทและบริษัทย่อยมีผลขาดทุนจากการจำหน่ายทรัพย์สินขั้นต้น ในปี 2554 - 2556 จำนวน 9.08
ล้านบาท 4.64 ล้านบาท และ 36.47 ล้านบาท ตามลำดับ
เมื่อหักเงินทดรองและคืนลูกค้าแล้วทำให้บริษัทและบริษัทย่อยมีผลขาดทุนจากการจำหน่ายทรัพย์สินสุทธิในปี
2554 - 2556 จำนวน 11.69 ล้านบาท 7.52 ล้านบาท และ 36.60 ล้านบาท ตามลำดับ
อย่างไรก็ตาม หากบริษัทและบริษัทย่อยขายทรัพย์สินรอการขายแล้วมีมูลค่าไม่เพียงพอกับมูลหนี้คงค้าง
บริษัทและบริษัทย่อยสามารถเรียกเก็บเงินจากลูกหนี้หรือฟ้องดำเนินคดีเพื่อเรียกร้องมูลหนี้ส่วนที่เหลือจากลูกหนี้ได้

2.  เงินลงทุนในบริษัทย่อย

ณ วันที่ 31 ธันวาคม 2556 บริษัทมีเงินลงทุนในบริษัทย่อย 1 แห่ง ได้แก่ บริษัท
กรุงเทพแกรนด์แปซิฟิคลีส จำกัด (มหาชน)
โดยสัดส่วนเงินลงทุนและรายละเอียดการประกอบธุรกิจของบริษัทย่อยสรุปได้ดังนี้

  ---------------------- -------------------- ---------------------- ----------------- -------------
  บริษัท                   ประเภทธุรกิจ           ทุนที่ออกและเรียกชำระแล้ว   ร้อยละของการลงทุน   มูลค่าการลงทุน
                                              (บาท)                                    (บาท)

  บริษัท                   ธุรกิจลีสซิ่งและแฟคตอริ่ง   438,500,000            99.99             446,913,607
  กรุงเทพแกรนด์แปซิฟิคลีส                                                                   
  จำกัด (มหาชน)                                                                         
  ---------------------- -------------------- ---------------------- ----------------- -------------

นโยบายการลงทุนในบริษัทย่อยและบริษัทร่วม

บริษัทมีนโยบายร่วมลงทุนในกิจการที่เกี่ยวข้องกับธุรกิจการให้บริการสินเชื่อประเภทต่างๆ
แก่บุคคลธรรมดาและนิติบุคคล รวมถึงการให้บริการที่ต่อเนื่องเท่านั้น ทั้งนี้
ในการตัดสินใจลงทุนบริษัทจะพิจารณาถึงผลตอบแทนจากการลงทุนที่เหมาะสม
โดยสัดส่วนการลงทุนจะขึ้นอยู่กับการมีส่วนร่วมในการบริหารงานและโอกาสทางธุรกิจ

นโยบายการบริหารงานในบริษัทย่อยและบริษัทร่วม

บริษัทมีนโยบายในการกำกับดูแลบริษัทย่อยและบริษัทร่วม
โดยใช้วิธีการส่งตัวแทนของบริษัทเข้าเป็นกรรมการหรือผู้บริหารของบริษัทย่อยและบริษัทร่วม
จำนวนกรรมการหรือผู้บริหารที่ส่งเข้าไปกำกับดูแลบริษัทย่อยและบริษัทร่วมจะเป็นไปตามสัดส่วนการถือหุ้นและข้อตกลงร่วมกันระหว่างผู้ถือหุ้น

5.  ข้อพิพาททางกฎหมาย

บริษัทไม่มีข้อพิพาททางกฎหมาย
ซึ่งอาจมีผลกระทบด้านลบต่อทรัพย์สินของบริษัทหรือบริษัทย่อยที่มีจำนวนสูงกว่าร้อยละ 5
ของส่วนของผู้ถือหุ้น
หรือข้อพิพาททางกฎหมายที่มีผลกระทบต่อการดำเนินธุรกิจของบริษัทและบริษัทย่อยอย่างมีนัยสำคัญ

6.  ข้อมูลทั่วไปและข้อมูลสำคัญอื่น

    1.  ข้อมูลทั่วไป

ข้อมูลบริษัท

ชื่อบริษัท : บริษัท เอเซียเสริมกิจลีสซิ่ง จำกัด (มหาชน)

สถานที่ตั้ง : สำนักงานใหญ่ ชั้นที่ 24 อาคารสาธรซิตี้ทาวเวอร์ เลขที่175 ถนนสาทรใต้
แขวงทุ่งมหาเมฆ เขตสาทร กรุงเทพฯ 10120

โทรศัพท์ 0-2679-6226, 0-2679-6262 โทรสาร 0-2679-6241-3

สาขาระยอง เลขที่ 6, 8 ศูนย์การค้าระยอง ถนนสุขุมวิท ตำบลท่าประดู่ อำเภอเมือง จังหวัด
ระยอง 21000

โทรศัพท์ 0-3861-2185, 0-3861-7380, 0-3886-0153-5 โทรสาร 0-3886-0156

สาขาสมุทรสาคร ชั้น 6 อาคาร เอ ที ทาวเวอร์ เลขที่ 923/55 ถนนเอกชัย ตำบลมหาชัย
อำเภอ เมืองจังหวัดสมุทรสาคร 74000

โทรศัพท์ 0-3442-6923-33 โทรสาร 0-3483-7331

สาขาพิษณุโลก เลขที่ 9/7-9 หมู่ 5 ถนนสิงหวัฒน์ ตำบลบ้านคลอง อำเภอเมือง จังหวัด พิษณุโลก
65000

โทรศัพท์ 0-5521-6566 โทรสาร 0-5528-2630

สาขาเชียงราย เลขที่ 339/7 หมู่ 4 ตำบลบ้านดู่ อำเภอเมืองเชียงราย จังหวัดเชียงราย 57100

โทรศัพท์ 0-5315-1722-4 โทรสาร 0-5315-1725

สาขาขอนแก่น เลขที่ 272/28 ถนนมิตรภาพ ตำบลเมืองเก่า อำเภอเมืองขอนแก่น จังหวัด
ขอนแก่น 40000

โทรศัพท์ 0-4347-2692-4 โทรสาร 0-4347-2695

สาขาอุบลราชธานี เลขที่ 265/8 ถนนอุปลีสาน ตำบลในเมือง อำเภอเมืองอุบลราชธานี
จังหวัดอุบลราชธานี 34000

โทรศัพท์ 0-4525-0037-9 โทรสาร 0-4525-0066

Homepage : www.ask.co.th

เลขทะเบียนบริษัท : ทะเบียนเลขที่ 0107546000393

ประเภทธุรกิจ : ประกอบธุรกิจหลักให้บริการสินเชื่อเช่าซื้อรถยนต์

จำนวนและชนิดของหุ้นที่ออกและจำหน่ายได้แล้วทั้งหมด : หุ้นสามัญ 345,000,000 หุ้น (ณ วันที่
31 ธันวาคม 2556)

มูลค่าที่ตราไว้ : 5 บาทต่อหุ้น

ข้อมูลอันดับเครดิต : BBB+ แนวโน้มอันดับเครดิต คงที่ (จัดอันดับเครดิตโดย บริษัท ทริสเรทติ้ง
จำกัด เมื่อ วันที่ 7 สิงหาคม 2556)

ข้อมูลการลงทุนของบริษัท 

ชื่อบริษัท : บริษัท กรุงเทพแกรนด์แปซิฟิคลีส จำกัด (มหาชน)

สถานที่ตั้ง : ชั้นที่ 10/1 อาคารสาธรซิตี้ทาวเวอร์ เลขที่ 175 ถนนสาทรใต้ แขวงทุ่งมหาเมฆ
เขตสาทร กรุงเทพฯ 10120

โทรศัพท์ 0-2679-6226, 0-2679-6262 โทรสาร 0-2679-6241-3

ประเภทธุรกิจ : ประกอบธุรกิจให้บริการสินเชื่อลีสซิ่ง สินเชื่อเช่าซื้อ และสินเชื่อแฟคตอริ่ง
เครื่องจักรและ ยานพาหนะ

จำนวนและชนิดของหุ้นที่ออกและจำหน่ายได้แล้วทั้งหมด : หุ้นสามัญ 43,850,000 หุ้น ( ณ วันที่
31 ธันวาคม 2556)

มูลค่าที่ตราไว้ : 10 บาทต่อหุ้น

ข้อมูลอ้างอิง

เลขานุการบริษัท : นายดนัย ลาภาวิวัฒน์

สถานที่ติดต่อ : ชั้นที่ 24 อาคารสาธรซิตี้ทาวเวอร์ เลขที่175 ถนนสาทรใต้ แขวงทุ่งมหาเมฆ
เขตสาทร กรุงเทพฯ 10120

โทรศัพท์ 0-2679-6226 ต่อ 230, 306 โทรสาร 0-2679-6241-2

นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

สถานที่ตั้ง : ชั้น 4, 7 เลขที่ 62 อาคารตลาดหลักทรัพย์แห่งประเทศไทย ถนนรัชดาภิเษก
แขวงคลองเตย เขตคลองเตย กรุงเทพฯ 10110

โทรศัพท์ : 0-2229-2800 โทรสาร : 0-2359-1259

นายทะเบียนและตัวแทนชำระเงินหุ้นกู้ : ธนาคารกรุงศรีอยุธยา จำกัด (มหาชน)

สถานที่ตั้ง : 1222 ถนนพระราม 3 แขวงบางโพงพาง เขตยานนาวา กรุงเทพฯ 10120

โทรศัพท์ 0-2296-2000, 0-2683-1000 โทรสาร 0-2683-1304

: ธนาคาร ซีไอเอ็มบี ไทย จำกัด (มหาชน)

: 44 ถนนหลังสวน แขวงลุมพินี เขตปทุมวัน กรุงเทพฯ 10330

โทรศัพท์ 0-2626-7000, 0-2638-8000 โทรสาร 0-2657-3333

ผู้สอบบัญชี : บริษัท สำนักงาน เอินส์ท แอนด์ ยัง จำกัด

สถานที่ตั้ง : ชั้น 33 อาคารเลครัชดา 193/136-137 ถนนรัชดาภิเษก เขตคลองเตย กรุงเทพฯ
10110

โทรศัพท์ : 0-2264-0777 โทรสาร : 0-2264-0789-90

2.  ข้อมูลสำคัญอื่น

-ไม่มี-